
12 Δεκεμβρίου 2013 


ΑΠΟΦΑΣΕΙ Σ 

Αριθμ. 67659 

Έγκριση τροποποίησης Ειδικού Πλαισίου Χωροταξικού 
Σχεδιασμού και Αειφόρου Ανάπτυξης για τον Του¬ 
ρισμό και της Στρατηγικής Μελέτης Περιβαλλοντι¬ 
κών Επιπτώσεων αυτού. 

Η ΕΠΙΤΡΟΠΗ ΣΥΝΤΟΝΙΣΜΟΥ ΤΗΣ ΚΥΒΕΡΝΗΤΙΚΗΣ 
ΠΟΛΙΤΙΚΗΣ ΣΤΟΝ ΤΟΜΕΑ ΤΟΥ ΧΩΡΟΤΑΞΙΚΟΥ 
ΣΧΕΔΙΑΣΜΟΥ ΚΑΙ ΤΗΣ ΑΕΙΦΟΡΟΥ ΑΝΑΠΤΥΞΗΣ 

Α. Έχοντας υπόψη: 

1. Τις διατάξεις του ν. 2742/1999 «Χωροταξικός σχε- 
διασμός και αειφόρος ανάπτυξη και άλλες διατάξεις» 
και ιδίως της παραγράφου 4 και της περίπτωσης δ της 
παραγράφου 5 του άρθρου 7 (ΦΕΚ 207 Α'). 

2. Την υπ’ αριθμ. 24208/4.6.2009 κοινή απόφαση των 
Υπουργών Περιβάλλοντος, Χωροταξίας και Δημοσίων 
Έργων, Εσωτερικών, Οικονομίας και Οικονομικών, Ανά¬ 
πτυξης, Αγροτικής Ανάπτυξης και Τροφίμων, Πολιτισμού, 
Τουριστικής Ανάπτυξης, Μεταφορών και Επικοινωνιών 
και Εμπορικής Ναυτιλίας, Αιγαίου και Νησιωτικής Πολι¬ 
τικής «Εγκριση Ειδικού Πλαισίου Χωροταξικού Σχεδια- 
σμού και Αειφόρου Ανάπτυξης για τον Τουρισμό και της 
Στρατηγικής Μελέτης Περιβαλλοντικών Επιπτώσεων 
αυτού» (ΦΕΚ Β' 1138/11.6.2009). 

3. Τις διατάξεις της υπ’ αριθμ. ΥΠΕΧΩΔΕ/ΕΥΠΕ/οικ. 
107017/28.8.2006 κοινής απόφασης των Υπουργών Οι¬ 
κονομίας και Οικονομικών, Περιβάλλοντος Χωροταξίας 
και ΔημοσίωνΈργων και του Υφυπουργού Εσωτερικών, 
Δημόσιας Διοίκησης και Αποκέντρωσης «Εκτίμηση των 
περιβαλλοντικών επιπτώσεων ορισμένων σχεδίων και 
προγραμμάτων, σε συμμόρφωση με τις διατάξεις της 
υπ’ αριθμ. 2001/42/ΕΚ οδηγίας “σχετικά με την εκτίμηση 
των περιβαλλοντικών επιπτώσεων ορισμένων σχεδίων 
και προγραμμάτων” του Ευρωπαϊκού Κοινοβουλίου και 
του Συμβουλίου της 27ης Ιουνίου 2001» (ΦΕΚ 1225 Β'). 

4. Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης (ΦΕΚ 128 Α'). 

5. Την υπ’ αρ. 67580/6.12.2013 κοινή υπουργική απόφαση 
«Διαδικασία κατάρτισης Γενικού και Ειδικών πλαισίων 
Χωροταξικού Σχεδιασμού και Αειφόρου Ανάπτυξης» 
(ΦΕΚ Β' 3134/2013). 

6. Την έκθεση αξιολόγησης του Ειδικού Πλαισίου Χω¬ 
ροταξικού Σχεδιασμού και Αειφόρου Ανάπτυξης για τον 
Τουρισμό (Ιανουάριος 2012). 


7. Την Στρατηγική Μελέτη Περιβαλλοντικών Επιπτώσε¬ 
ων (Σ.Μ.Π.Ε.) για την τροποποίηση του Ειδικού Πλαισίου 
Χωροταξικού Σχεδιασμού και Αειφόρου Ανάπτυξης για 
τον Τουρισμό (Μάιος 2013). 

8. Το υπ’ αριθμ. οικ. 32717/28-05-2013 έγγραφο της 
Διεύθυνσης Χωροταξίας του Υ.Π.Ε.Κ.Α., με το οποίο δι¬ 
αβιβάστηκε στην Ε.Υ.ΠΕ./Υ.Π.Ε.Κ.Α. η Στρατηγική Μελέ¬ 
τη Περιβαλλοντικών Επιπτώσεων (Σ.Μ.Π.Ε.) του Ειδικού 
Πλαισίου Χωροταξικού Σχεδιασμού και Αειφόρου Ανά¬ 
πτυξης για τον Τουρισμό. 

9. Το υπ’ αριθμ. 168646/06-06-2013 έγγραφο της Ε.Υ.ΠΕ./ 
Υ.Π.Ε.Κ.Α., με το οποίο διαβιβάστηκε αντίγραφο της 
Σ.Μ.Π.Ε. προς: 

α) τα Υπουργεία Τουρισμού, Οικονομικών, Εθνικής 
Αμυνας, Εσωτερικών, Ανάπτυξης Ανταγωνιστικότητας, 
Υποδομών, Μεταφορών και Δικτύων, Παιδείας, Θρησκευ¬ 
μάτων, Τροφίμων και Ναυτιλίας, 
β) τη Διεύθυνση Περιβαλλοντικού Σχεδιασμού, τη 
Διεύθυνση Αισθητικών Δασών Δρυμών και Θήρας, τη 
Διεύθυνση Πολεοδομικού Σχεδιασμού, τη Διεύθυνση 
ΕΑΡΘ και την Ειδική Γραμματεία Υδάτων του Υ.Π.Ε.Κ.Α., 
γ) τους Οργανισμούς Ρυθμιστικού Σχεδίου και Προ¬ 
στασίας Περιβάλλοντος Αθήνας και Θεσσαλονίκης, 
δ) τις αποκεντρωμένες Διοικήσεις της χώρας (για τις 
Δ/νσεις ΠΕΧΩΣ) 
ε) τις Περιφέρειες της χώρας 
στ) τη Δ/νση Χωροταξίας του Υ.Π.Ε.Κ.Α., προκειμένου 
να δημοσιοποιήσει τη Σ.Μ.Π.Ε. στο κοινό. 

10. Την από 12.6.2013 ανακοίνωση που δημοσιεύθηκε 
στις εφημερίδες ΔΗΜΟΠΡΑΣΙΩΝ & ΠΛΕΙΣΤΗΡΙΑΣΜΩΝ 
και Η ΑΥΓΗ, καθώς και στο διαδικτυακό κόμβο του 
Υ.Π.Ε.Κ.Α., με την οποία γνωστοποιήθηκε στο κοινό η 
έναρξη της διαδικασίας διαβούλευσης επί της οικείας 
Σ.Μ.Π.Ε. 

11. Τις απόψεις που διατυπώθηκαν στο πλαίσιο της δι¬ 
αδικασίας δημόσιας διαβούλευσης για την τροποποίηση 
του Ειδικού Πλαισίου Χωροταξικού Σχεδιασμού και Αει¬ 
φόρου Ανάπτυξης για τον Τουρισμό και την Στρατηγική 
Μελέτη Περιβαλλοντικών Επιπτώσεων αυτού. 

12. Την από 26.9.2013 εισήγηση της Διεύθυνσης Χωρο¬ 
ταξίας του Υ.Π.Ε.Κ.Α. προς το Εθνικό Συμβούλιο Χωρο¬ 
ταξικού Σχεδιασμού και Αειφόρου Ανάπτυξης. 

13. Την υπ’ αριθμ. 2 γνωμοδότηση του Εθνικού Συμ¬ 
βουλίου Χωροταξικού Σχεδιασμού και Αειφόρου Ανά¬ 
πτυξης της συνεδρίασης 2.12.2013 που συνεχίστηκε και 
ολοκληρώθηκε την 5.12.2013. 

14. Την από 6.12.2013 εισήγηση του Υ.Π.Ε.Κ.Α. προς την 
Επιτροπή Συντονισμού της Κυβερνητικής Πολιτικής στον 
τομέα του Χωροταξικού Σχεδιασμού και της Αειφόρου 
Ανάπτυξης. 

15. Την υπ’ αριθμ. 67657/9.12.2013 κοινή υπουργική από¬ 
φαση «Εγκριση πορισμάτων της έκθεσης αξιολόγησης 
της εφαρμογής του Ειδικού Πλαισίου Χωροταξικού Σχε- 
διασμού και Αειφόρου Ανάπτυξης για τον τουρισμό». 

16. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού. 

Β. Εκτιμώντας ιδίως τα ακόλουθα: 

1. Ο ρόλος του χωρικού σχεδιασμού έχει αναβαθμιστεί, 
στο πλαίσιο των ευρωπαϊκών κατευθύνσεων και πολι¬ 
τικών και της ενσωμάτωσης της διάστασης της Εδαφι¬ 
κής Συνοχής, ως έννοιας ισότιμης με την Κοινωνική και 
Οικονομική Συνοχή. Η σύγχρονη προσέγγιση επιβάλλει 
τη βελτιωμένη στόχευση των οικονομικών πόρων, τόσο 
γεωγραφικά, όσο και θεματικά. 

2. Η βιώσιμη ανάπτυξη, σύμφωνα με την Ευρωπαϊκή 
Στρατηγική για τη Βιώσιμη Ανάπτυξη, είναι ένας στρα¬ 
τηγικής σημασίας στόχος για το σύνολο των πολιτικών 
στην Ευρωπαϊκή'Ενωση. Περιλαμβάνει τρεις διαστάσεις: 
την προστασία του περιβάλλοντος, την κοινωνική ισό¬ 
τητα και συνοχή και την οικονομική ευημερία. Ο τουρι¬ 
σμός έχει περιβαλλοντικές επιπτώσεις, απορροφά ένα 
μεγάλο μέρος του εργατικού δυναμικού και η εξέλιξή 
του επηρεάζει την κοινωνική συνοχή, ενώ παράλληλα 
αποτελεί βασική συνιστώσα της συνολικής οικονομικής 
δραστηριότητας. 

3. Η Ευρωπαϊκή Επιτροπή, έχοντας αναγνωρίσει τη 
σημασία του τουρισμού για την ευρωπαϊκή οικονομία, 
προωθεί τη διατύπωση πολιτικών για τον κλάδο του 
τουρισμού, με στόχο την αειφόρο και ποιοτική ανάπτυξη 
των τουριστικών προορισμών, την ενίσχυση του κλάδου 
και τη δημιουργία περισσότερων και καλύτερων θέσεων 
απασχόλησης. 

4. Το σύνολο των συγκριτικών πλεονεκτημάτων της 
Ελλάδας (πολιτισμικό κεφάλαιο, κλίμα, πολυνησιακός 
χαρακτήρας, μήκος και ποιότητα των ακτών, φυσικό 
περιβάλλον, ποικιλία και έντονη εναλλαγή της μορφής 
και του είδους των πόρων, πυκνότητα και ποικιλία των 
περιοχών ιδιαίτερου φυσικού κάλλους), την καθιστούν 
μοναδική στον παγκόσμιο τουριστικό χάρτη ως προς 
τις δυνατότητες ανάπτυξης των περισσότερων από 
τις σύγχρονες μορφές τουρισμού και μάλιστα υψηλών 
προδιαγραφών. 

5. Η συμβολή του τουρισμού στην απασχόληση είναι 
σημαντική, ιδίως στην περίοδο της οικονομικής κρίσης 
και της μεγάλης ανεργίας που διανύει η χώρα. Με το 
δεδομένο ότι ο τουρισμός είναι εντάσεως εργατικού 
δυναμικού, σχεδόν ένας στους πέντε κατοίκους της 
χώρας μας απασχολείται άμεσα ή έμμεσα στον τουρι¬ 
στικό κλάδο. Η συνολική απασχόληση στον τουριστικό 
κλάδο (688.800 θέσεις εργασίας το 2012), αντιστοιχεί 
στο 18,3% των απασχολουμένων της χώρας. Η συνολική 
συνεισφορά του Τουρισμού στο Α.Ε.Π. της χώρας ανήλθε 
στο 16,5% το 2011 και στο 16,4% το 2012. Το μερίδιό του 
στην παγκόσμια αγορά τουρισμού ανήλθε στο 1,7% με 
16,4 εκ. αφίξεις και πάνω από € 10,5 δις έσοδα για το 
2011 και στο 1,5% με 15,5 εκ. αφίξεις και € 10 δις έσοδα 
για το 2012. 


6. Η συμβολή του τουρισμού είναι ιδιαίτερα σημαντική 
στην κάλυψη του ελλείμματος του εμπορικού ισοζυγίου. 
Υπολογίζεται ότι η τουριστική κατανάλωση επηρεάζει 
το 60% των κλάδων της ελληνικής οικονομίας, ενώ ο 
τουριστικός πολλαπλασιαστής εκτιμάται σε 2,184, το 
οποίο σημαίνει πως κάθε ευρώ, που καταναλώνεται 
στον τουρισμό, δημιουργεί υπερδιπλάσια δευτερογενή 
κατανάλωση στην υπόλοιπη οικονομία. 

7. Το βασικό κίνητρο του ταξιδιού προς την Ελλάδα 
εξακολουθεί να παραμένει «ο ήλιος και η θάλασσα». 
Αυτό σημαίνει ότι το ελληνικό τουριστικό προϊόν παρα¬ 
μένει τυπικά «μεσογειακό» και δεν έχει επιτύχει ακόμη 
να διαφοροποιηθεί, ώστε να αμβλύνει την εξάρτησή του 
από τον οργανωμένο μαζικό τουρισμό και να επιμηκύνει 
την περίοδο ζήτησής του. 

8. Η εξάρτηση του ελληνικού τουρισμού χαρακτηρίζε¬ 
ται από τη χαμηλή τιμή πακέτου και αντίστοιχα, χαμηλή 
συναλλαγματική απόδοση για τη χώρα - προορισμό 
(Μέση κατά Κεφαλή Δαπάνη (ΜΚΔ) για το 2012 € 646, 
αισθητά μειωμένη σε σχέση με τη ΜΚΔ των € 697 του 
2009) και συγκέντρωση της ζήτησης στο χρόνο (υψηλή 
εποχικότητα) και στο χώρο (συγκέντρωση σε αναπτυγ¬ 
μένες τουριστικά περιοχές). Η μείωση της ΜΚΔ οφείλε¬ 
ται αφενός στη μείωση της μέσης διάρκειας παραμονής 
των εισερχόμενων τουριστών και αφετέρου στη συρ¬ 
ρίκνωση του ταξιδιωτικού προϋπολογισμού τους λόγω 
της διεθνούς οικονομικής κρίσης. 

9. Ο εσωτερικός τουρισμός και τα έσοδα που προέρ¬ 
χονται από αυτόν μειώθηκαν σημαντικά το 2010 λόγω 
της οικονομικής κρίσης, ενώ η μείωση συνεχίσθηκε και 
τα επόμενα έτη. Το πρόβλημα που ανακύπτει είναι ιδι¬ 
αίτερα σημαντικό, ιδίως για περιοχές που εμφανίζουν 
σημαντική εξάρτηση από τον εσωτερικό τουρισμό και 
είναι λιγότερο αναγνωρίσιμες στη διεθνή αγορά. Η εκτί¬ 
μηση είναι ότι οι απώλειες του εσωτερικού τουρισμού 
θα συνεχισθούν. 

10. Η ανταγωνιστικότητα της Ελλάδας το 2012 ήταν 
σε χαμηλότερο επίπεδο σε σχέση με το πρόσφατο 
παρελθόν, δεδομένης και της σημαντικής ανόδου άλλων 
ανταγωνιστικών προορισμών : 

• 17η σε επίπεδο διεθνών αφίξεων (16η το 2009) και 

• 23η σε επίπεδο εσόδων (15η το 2009). 

11. Τα τελευταία χρόνια έχουν αναπτυχθεί νέοι τουρι¬ 
στικοί προορισμοί, όπως η Τουρκία και η Κροατία, που 
προσφέρουν παρόμοιο προϊόν με την Ελλάδα (ήλιος και 
θάλασσα, τουρισμός με σκάφη αναψυχής, κρουαζιέρα 
κ.ά.), διεκδικώντας μερίδιο από τις ίδιες τουριστικές 
αγορές. Κύριο συγκριτικό πλεονέκτημα των ανταγω¬ 
νιστών είναι το χαμηλό κόστος και, δευτερευόντως, η 
καλή ποιότητα των παρεχόμενων υπηρεσιών. 

12. Πολλοί τουριστικοί προορισμοί στην Ελλάδα πα¬ 
ρουσιάζουν μη ικανοποιητικό επίπεδο υπηρεσιών με 
παράλληλη απαξίωση σημαντικού ποσοστού των του¬ 
ριστικών καταλυμάτων, παρά την επιχειρούμενη αργή 
αλλά σταθερή ποιοτική αναβάθμιση του ξενοδοχειακού 
δυναμικού. Εντοπίζονται επίσης ελλείψεις στη γενική 
υποδομή και τις μεταφορές (κυρίως περιφερειακά αε¬ 
ροδρόμια, αλλά και οδικό δίκτυο, λιμάνια, κατάσταση 
σιδηροδρόμων, ακτοπλοΐα, ανυπαρξία αερομεταφορέα 
για ναυλωμένες πτήσεις κ,λπ.), καθώς και δυσλειτουρ¬ 
γίες, όπως κυκλοφοριακή συμφόρηση, έλλειψη χώρων 
στάθμευσης κ,λπ. 

13. Η τουριστική δραστηριότητα εκτιμάται ότι μακρο¬ 
πρόθεσμα θα διογκωθεί ως οικονομικό, κοινωνικό και 
πολιτισμικό φαινόμενο σε παγκόσμιο επίπεδο, παρά 
τις δυσμενείς επιπτώσεις από την παγκόσμια οικονο¬ 
μική κρίση. Παράλληλα, ωστόσο, αποκτά νέα ποιοτικά 
χαρακτηριστικά, υπό το καθεστώς ενός διαρκώς εντει- 
νόμενου διεθνούς ανταγωνισμού. 

14. Σε εθνικό επίπεδο, διαμορφώνεται μια μακροπρό¬ 
θεσμη στρατηγική για τον τουρισμό. Σημαντικές πτυχές 
της συγκεκριμένης στρατηγικής έχουν ήδη διαφανεί, με 
βασική κατεύθυνση την ενίσχυση της εξωγενούς ζήτη¬ 
σης ως προϋπόθεσης για τη συνέχιση της μεγέθυνσης 
του κλάδου. Οι προσπάθειες της πολιτείας στοχεύουν 
στη δωδεκάμηνη τουριστική δραστηριότητα, τη γεω¬ 
γραφική διάχυση του προσφερόμενου τουριστικού προϊ¬ 
όντος, και την ανάπτυξη ειδικών - εναλλακτικών μορφών 
τουρισμού, με επιθυμητό αποτέλεσμα την άμβλυνση των 
αιχμών της ζήτησης, τη βελτίωση της μέσης πληρότη¬ 
τας και την επέκταση της τουριστικής δραστηριότητας 
σε περισσότερες περιοχές. 

15. Οι προοπτικές του ελληνικού τουρισμού για την 
επόμενη δεκαετία είναι θετικές όσον αφορά στην αύ¬ 
ξηση των εσόδων και της απασχόλησης, εφόσον υπάρ¬ 
ξει σειρά διαρθρωτικών παρεμβάσεων και βελτιωτικών 
ενεργειών. 

16. Η υιοθέτηση ενός επιστημονικά ολοκληρωμένου 
χωροταξικού σχεδιασμού αποτελεί προϋπόθεση για την 
ορθολογική ανάπτυξη των ανθρώπινων δραστηριοτήτων 
(μεταξύ των οποίων ο τουρισμός) στο χώρο. Ο χωροτα¬ 
ξικός σχεδιασμός προσφέρει ένα επιχειρησιακό πλαίσιο 
αναφοράς για την αναζήτηση συμπληρωματικότητας και 
συνέργειας στις επιμέρους τομεακές πολιτικές, καθώς 
και για τη διευθέτηση των ενδεχόμενων συγκρούσε¬ 
ων ως προς τη χρήση των φυσικών και πολιτιστικών 
πόρων και ιδίως, ως προς τις χρήσεις γης. Η οργάνω¬ 
ση της τουριστικής ανάπτυξης μέσω του χωροταξικού 
σχεδιασμού, που βασίζεται στις αρχές της αειφόρου 
και ισόρροπης ανάπτυξης, συμβάλλει στη δημιουργία 
κλίματος εμπιστοσύνης των επενδυτών και αναδεικνύει 
τη χώρα σε ώριμο τουριστικό προορισμό. Με τον κατάλ¬ 
ληλο χωρικό σχεδίασμά η τουριστική ανάπτυξη μπορεί 
να επηρεάσει θετικά ένα σημαντικό τμήμα των λοιπών 
παραγωγικών δραστηριοτήτων είτε του συνόλου της 
χώρας είτε μιας συγκεκριμένης περιοχής. 

Αρθρο ΠΡΩΤΟ 

Εγκρίνουμε: 

α) Τη Στρατηγική Μελέτη Περιβαλλοντικών Επιπτώσε¬ 
ων για την τροποποίηση του Ειδικού Πλαισίου Χωροτα¬ 
ξικού Σχεδιασμού και Αειφόρου Ανάπτυξης για τον Του¬ 
ρισμό με την ενσωμάτωση σε αυτό όρων, περιορισμών 
και κατευθύνσεων για την προστασία και διαχείριση του 
περιβάλλοντος και την αντιμετώπιση των σημαντικών 
περιβαλλοντικών επιπτώσεων, που ενδέχεται να προ- 
κύψουν από την εφαρμογή του 

και 

β) Την τροποποίηση του Ειδικού Πλαισίου Χωροταξι¬ 
κού Σχεδιασμού και Αειφόρου Ανάπτυξης για τον Του- 
ρισμό, στο οποίο ενσωματώνονται οι αναγκαίοι όροι, 
περιορισμοί και κατευθύνσεις για την προστασία και δι¬ 
αχείριση του περιβάλλοντος, πού έχουν προκύψει κατά 
τη διαδικασία στρατηγικής περιβαλλοντικής εκτίμησης, 
το κείμενο του οποίου ακολουθεί: 


ΕΙΔΙΚΟ ΠΛΑΙΣΙΟ ΧΩΡΟΤΑΞΙΚΟΥ ΣΧΕΔΙΑΣΜΟΥ 
ΚΑΙ ΑΕΙΦΟΡΟΥ ΑΝΑΠΤΥΞΗΣ ΓΙΑ ΤΟΝ ΤΟΥΡΙΣΜΟ 
ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1: ΣΚΟΠΟΣ ΚΑΙ ΠΕΡΙΕΧΟΜΕΝΟ 

Σκοπός του Ειδικού Πλαισίου Χωροταξικού Σχεδια- 
σμού και Αειφόρου Ανάπτυξης για τον Τουρισμό είναι: 

α. Η εξειδίκευση και συμπλήρωση των βασικών κα¬ 
τευθύνσεων, προτεραιοτήτων και επιλογών του Γενικού 
Πλαισίου Χωροταξικού Σχεδιασμού και Αειφόρου Ανά¬ 
πτυξης, στον κλάδο του τουρισμού. 

β. Η παροχή των αναγκαίων κατευθύνσεων προς τα 
υποκείμενα επίπεδα χωρικού σχεδιασμού για την προ¬ 
ώθηση της τουριστικής ανάπτυξης, στο πλαίσιο της 
αειφόρου, ισόρροπης, συνεκτικής και ολοκληρωμένης 
διαχείρισης του χώρου. 

γ. Η προσαρμογή του σχεδιασμού στις νέες προκλή¬ 
σεις και πολιτικές, για τη βελτίωση της απόδοσης του 
κλάδου του τουρισμού και της ανταγωνιστικότητας του 
τουριστικού προϊόντος στο πλαίσιο της ασκούμενης 
δημοσιονομικής πολιτικής. 

δ. Η προσέλκυση σημαντικών για την εθνική οικο¬ 
νομία τουριστικών επενδύσεων μέσω ενός σταθερού 
υπερκείμενου πλαισίου σχεδιασμού για τη χωροθέτηση 
επιχειρήσεων που σχετίζονται με τον τουρισμό. 

ε. Η ενσωμάτωση στο χωρικό σχεδίασμά των αναπτυ¬ 
ξιακών προγραμμάτων και παρεμβάσεων. 

Αρθρο 2: ΣΤΟΧΟΙ 

Το Ειδικό Πλαίσιο Χωροταξικού Σχεδιασμού και Αει¬ 
φόρου Ανάπτυξης για τον Τουρισμό στοχεύει στη δια¬ 
μόρφωση συνθηκών για: 

α) Την προώθηση της αειφόρου και ισόρροπης ανάπτυ¬ 
ξης του τουρισμού της χώρας, σύμφωνα με τις φυσικές, 
πολιτιστικές, οικονομικές και κοινωνικές ιδιαιτερότητες 
κάθε περιοχής, με ιδιαίτερη έμφαση στην προστασία, 
ανάδειξη και αποκατάσταση του περιβάλλοντος, της 
πολιτιστικής κληρονομιάς και του τοπίου και ειδικότερα 
την προστασία των υδατικών πόρων και του εδάφους 
και τη διατήρηση της βιοποικιλότητας. 

β) Τη μετάβαση από ένα μαζικό, αδιαφοροποίητο και 
μονοθεματικό και τουρισμό σε έναν ποιοτικό, διαφορο¬ 
ποιημένο και πολυθεματικό τουρισμό, οικονομικά απο¬ 
δοτικότερο, που απευθύνεται σε κοινό με υψηλότερες 
απαιτήσεις, που δεν αρκείται στο καθιερωμένο τουρι¬ 
στικό πρότυπο «ήλιος-θάλασσα». 

γ) Την άμβλυνση της εποχικότητας του τουρισμού της 
χώρας και την αύξηση της μέσης κατά κεφαλή δαπάνης 
μέσω της προώθησης τουριστικών καταλυμάτων υψηλής 
ποιότητας υπηρεσιών και υποδομών, της διείσδυσης 
διεθνών αλυσίδων επώνυμων ξενοδοχείων και της προ¬ 
ώθησης σύγχρονων τουριστικών προϊόντων, όπως τα 
σύνθετα τουριστικά καταλύματα και οι οργανωμένοι 
υποδοχείς τουριστικών δραστηριοτήτων. 

δ) Την αναβάθμιση των υφιστάμενων μονάδων χαμη¬ 
λών κατηγοριών. 

ε) Τη διάχυση των ευκαιριών ανάπτυξης τουρισμού και 
την ενίσχυση λιγότερο τουριστικά αναπτυγμένων περι¬ 
οχών, που έχουν σημαντικές προοπτικές ανάπτυξης, σε 
συνδυασμό με την αξιοποίηση ειδικών - εναλλακτικών 
μορφών τουρισμού. 



45160 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στ) Τον περιορισμό της διάσπαρτης δόμησης τουρι¬ 
στικών εγκαταστάσεων σε περιοχές εκτός σχεδίων πό¬ 
λεων και ορίων οικισμών μέσω της θεσμοθέτησης ζωνών 
με χρήση γης «τουρισμός-αναψυχή» και οργανωμένων 
υποδοχέων τουριστικών δραστηριοτήτων. 

ζ) Την αξιοποίηση κατά προτεραιότητα, ιδιαίτερων 
στοιχείων των τοπικών φυσικών και πολιτισμικών πό¬ 
ρων - σε αναπτυγμένες και αναπτυσσόμενες τουριστι¬ 
κά περιοχές - στην κατεύθυνση διαφοροποίησης του 
τοπικού τουριστικού προϊόντος και επιμήκυνσης της 
τουριστικής περιόδου. 

η) Τη δημιουργία δικτύων φυσικού και πολιτιστικού 
περιβάλλοντος, που θα αναδεικνύουν και αξιοποιούν το 
σύνολο των ιστορικών και πολιτιστικών πόρων (αρχαιο¬ 
λογικοί χώροι, ιστορικοί τόποι, παραδοσιακοί οικισμοί, 
παραδοσιακά ήθη και έθιμα) και θα συνδέονται με τη 
σύγχρονη κοινωνική, πολιτιστική και οικονομική δραστη¬ 
ριότητα με έμφαση στην προώθηση τοπικών προϊόντων 
υψηλών προδιαγραφών. 

θ) Τη διεύρυνση του φάσματος των προσφερόμενων 
τουριστικών προϊόντων και υπηρεσιών λαμβάνοντας 
υπόψη τις φυσικές, πολιτιστικές, οικονομικές και κοι¬ 
νωνικές ιδιαιτερότητες κάθε περιοχής. 

ι) Την τουριστική αξιοποίηση, στο πλαίσιο των κα¬ 
τευθύνσεων του παρόντος, της ακίνητης περιουσίας 
του Δημοσίου. 

ια) Την ανάπτυξη και οργάνωση του εθνικού χώρου 
για τον τομέα του τουρισμού λαμβάνοντας υπόψη τα 
όσα προβλέπονται για άλλους τομείς ή κλάδους παρα¬ 
γωγικών δραστηριοτήτων. 

Άρθρο 3: ΟΡΙΣΜΟΙ 

Για τις ανάγκες εφαρμογής του παρόντος Ειδικού 
Πλαισίου δίνονται οι πιο κάτω ορισμοί: 

1. Μια περιοχή διαθέτει «αναγνωρίσιμη τουριστική 
ταυτότητα» όταν αποτελεί δημοφιλή τόπο (τουριστικό 
προορισμό) με ισχυρή φήμη και χαρακτηρίζεται από 
διαμορφωμένη υψηλή και συνεχή ζήτηση. 

2. Ως «μαζικός» ορίζεται ο τουρισμός, που πληροί σω- 
ρευτικά τα παρακάτω: 

• απευθύνεται στο ευρύ τουριστικό κοινό, 

• διαμορφώνεται και διεκπεραιώνεται με οργανωμένο 
τρόπο από τουριστικούς φορείς και επιχειρήσεις και 

• συνδέεται με τις εκάστοτε κυρίαρχες μορφές του. 

3. Ως «ειδικές - εναλλακτικές μορφές τουρισμού» ορί¬ 
ζονται σύνθετα ειδικά τουριστικά προϊόντα, που ανταπο- 
κρίνονται σε ειδικά ενδιαφέροντα, χαρακτηρίζονται από 
δυναμική ζήτηση και διαφοροποιούνται από το κυρίαρχο 
μοντέλο μαζικού τουρισμού ως προς τους πόρους που 
αξιοποιούν, το βαθμό χωρικής συγκέντρωσης, καθώς 
και τη χρονική περίοδο ανάπτυξής τους. 

4. α. Ως «οργανωμένος υποδοχέας τουριστικών δραστη¬ 
ριοτήτων» ορίζεται η περιοχή που αναπτύσσεται βάσει 
ενιαίου σχεδιασμού, προκειμένου να λειτουργήσει κατά 
κύρια χρήση ως οργανωμένος χώρος ανάπτυξης δραστη¬ 
ριοτήτων τουρισμού-αναψυχής και άλλων συνοδευτικών 
του τουρισμού δραστηριοτήτων κατά τα ειδικότερα ορι¬ 
ζόμενα στο άρθρο 1 του ν. 4179/2013 (ΦΕΚ 175 Α'). 

β. Ως «οργανωμένος υποδοχέας τουριστικών δραστη¬ 
ριοτήτων ήπιας ανάπτυξης» ορίζεται ο υποδοχέας με 
ανώτατο μικτό συντελεστή δόμησης 0,05 που συνδέεται 
λειτουργικά με εγκαταστάσεις και υποδομές ανάδειξης 
και αξιοποίησης περιβαλλοντικών, γεωλογικών, γεωμορ- 


φολογικών, αρχιτεκτονικών, ιστορικών, θρησκευτικών 
ή πολιτιστικών στοιχείων της περιοχής, οι οποίες είτε 
βρίσκονται στο γήπεδο εκμετάλλευσης είτε εντός της 
οικείας δημοτικής ενότητας. 

γ. Ως «οργανωμένος υποδοχέας τουριστικών δραστη¬ 
ριοτήτων πρότυπου χαρακτήρα» ορίζεται ο υποδοχέ¬ 
ας, που συνδέεται υποχρεωτικά με τη δημιουργία και 
προβολή πρότυπων εγκαταστάσεων και δράσεων οικο¬ 
λογικού και πολιτιστικού χαρακτήρα με ενσωμάτωση 
καινοτόμων τεχνολογιών, με ανώτατο μικτό συντελεστή 
δόμησης για την έκταση έως 2.000 στρέμματα 0,05, για 
την έκταση από 2.000 έως 4.000 στρέμματα 0,03 και 
για το υπόλοιπο της έκτασης 0,01. 

5. α. Ως «σύνθετο τουριστικό κατάλυμα» ορίζεται το 
ξενοδοχειακό κατάλυμα της περίπτωσης Γ της παρ. 1 
του άρθρου 2 του ν. 2160/1993. 

β. Ως «σύνθετο τουριστικό κατάλυμα ήπιας ανάπτυξης» 
ορίζεται το ξενοδοχειακό κατάλυμα της περίπτωσης Γ 
της παρ. 1 του άρθρου 2 του ν. 2160/1993, με ανώτατο 
επιτρεπόμενο συντελεστή δόμησης 0,05, που συνδέεται 
λειτουργικά με εγκαταστάσεις και υποδομές ανάδειξης 
και αξιοποίησης περιβαλλοντικών, γεωλογικών, γεωμορ- 
φολογικών, αρχιτεκτονικών, ιστορικών, θρησκευτικών 
ή πολιτιστικών στοιχείων της περιοχής, οι οποίες είτε 
βρίσκονται στο γήπεδο εκμετάλλευσης, είτε εντός της 
οικείας δημοτικής ενότητας. 

6. Ως «βραχονησίδα» ορίζεται ένα μικρό και ακατοίκη¬ 
το νησί χωρίς καμία οικονομική δραστηριότητα. Κριτή¬ 
ριο για τον χαρακτηρισμό ενός νησιού ως βραχονησίδας 
είναι το αν μπορεί να διατηρηθεί επ’ αυτού ανθρώπινος 
πληθυσμός και να αναπτυχθεί αυτόνομη οικονομική ζωή 
(κτηνοτροφία ή καλλιέργεια). 

ΚΕΦΑΛΑΙΟ Β' 

ΚΑΤΗΓΟΡΙΟΠΟΙΗΣΗ ΚΑΙ ΚΑΤΕΥΘΥΝΣΕΙΣ 

Αρθρο 4: ΚΑΤΗΓΟΡΙΟΠΟΙΗΣΗ ΤΟΥ ΕΘΝΙΚΟΥ ΧΩΡΟΥ 

Γ ια τις ανάγκες του παρόντος Ειδικού Πλαισίου, ο 
εθνικός χώρος προσεγγίζεται βάσει κριτηρίων: 
α. έντασης και είδους της τουριστικής ανάπτυξης, 
β. γεωμορφολογικών χαρακτηριστικών, και 
γ. ευαισθησίας των πόρων. 

Οι κατηγορίες περιοχών του παρόντος άρθρου απει¬ 
κονίζονται στο συνημμένο διάγραμμα με τίτλο «Χάρ¬ 
της Βασικών Κατευθύνσεων Χωρικής Οργάνωσης του 
τουρισμού». 

Επισημαίνεται ότι η χαρτογράφηση αυτή δεν συνι- 
στά χωροθέτηση, αλλά προσδιορισμό ευρύτερων ζωνών 
άσκησης πολιτικής, οι οποίες αποτελούν ένα από τα 
κριτήρια που λαμβάνονται υπόψη κατά τη χωροθέτηση. 

Μέχρι την ολοκλήρωση της ακριβέστερης οριοθέτη- 
σης των περιοχών αυτών, για την αδειοδότηση τουριστι¬ 
κών δραστηριοτήτων σε εκτάσεις, οι οποίες εμπίπτουν 
εν όλω ή εν μέρει σε περισσότερες της μιας κατηγορίες 
περιοχών του παρόντος άρθρου, εφαρμόζονται συνδυα¬ 
στικά, ως προς το τμήμα της έκτασης που εμπίπτει σε 
περισσότερες κατηγορίες, οι κατευθύνσεις του άρθρου 
5 για τις αντίστοιχες κατηγορίες. 

Με την εφαρμογή των παραπάνω κριτηρίων ο εθνικός 
χώρος κατατάσσεται στις εξής κατηγορίες περιοχών: 

4.1 Περιοχές του εθνικού χώρου με βάση το κριτήριο 
της έντασης και του είδους της τουριστικής ανάπτυξης 
(Α) Αναπτυγμένες και αναπτυσσόμενες τουριστικά 
περιοχές 

Η κατηγορία αυτή διακρίνεται σε δύο υποκατηγορίες: 

(Α1) Αναπτυγμένες τουριστικά περιοχές 

Στην κατηγορία αυτή υπάγονται περιοχές του εθνικού 
χώρου αναπτυγμένες τουριστικά, που προορίζονται για 
αναβάθμιση, βελτίωση και διαφοροποίηση του τουρι¬ 
στικού προϊόντος. 

Ειδικότερα χαρακτηριστικά: 

-Αναγνωρίσιμη τουριστική ταυτότητα στο εξωτερικό 
και στο εσωτερικό. 

-Υψηλή συγκέντρωση τουρισμού, η οποία εκφράζεται 
σε μεγάλο αριθμό παρουσίας επισκεπτών και καταλυ¬ 
μάτων. 

- Ενδεχόμενη συγκέντρωση μαζικού τουρισμού. 

- Υψηλός βαθμός εξάρτησης της περιφερειακής και 
τοπικής οικονομίας από τον τουρισμό με υπερφόρτωση 
των φυσικών και ανθρωπογενών πόρων (π.χ. ενεργεια¬ 
κών, των υποδομών και των υπηρεσιών. 

- Ενδεχόμενες συγκρούσεις χρήσεων γης. 

(Α2) Αναπτυσσόμενες τουριστικά περιοχές 

Στην κατηγορία αυτή υπάγονται περιοχές, οι οποί¬ 
ες έχουν αποκτήσει ή εμφανίζουν σταδιακά σημαντι¬ 
κή δυναμική τουριστικής ανάπτυξης και προορίζονται 
κατά προτεραιότητα έναντι των άλλων τουριστικών 
δραστηριοτήτων για ολοκληρωμένες και οργανωμένες 
τουριστικές παρεμβάσεις με αναπτυξιακό χαρακτήρα. 

Ειδικότερα χαρακτηριστικά: 

- Απουσία της ισχυρής τουριστικής ταυτότητας των 
περιοχών της κατηγορίας Α1 παρά την αξιόλογη, κατά 
περίπτωση, ανάπτυξη τουριστικών δραστηριοτήτων. 

- Συγκέντρωση ιδιαίτερων φυσικών και πολιτισμικών 
χαρακτηριστικών με παράλληλη περιορισμένη αξιοποί¬ 
ηση δυνητικά αξιόλογων τουριστικών πόρων. 

- Δυνατότητα ενίσχυσης, διαφοροποίησης και εμπλου¬ 
τισμού του τουριστικού προϊόντος σε σύγκριση με τις 
ήδη αναπτυγμένες τουριστικά περιοχές. 

-Ύπαρξη ή προγραμματιζόμενη ανάπτυξη αποδεκτού 
επιπέδου υποδομών και εγκαταστάσεων. 

(Β) Περιοχές ενδεικνυόμενες για την ανάπτυξη ειδικών 
- εναλλακτικών μορφών τουρισμού. 

Η κατηγορία αυτή διακρίνεται σε δύο υποκατηγορίες: 

(Β1) Περιοχές με περιθώρια ανάπτυξης ειδικών και 
εναλλακτικών μορφών τουρισμού. 

Στην υποκατηγορία αυτή εντάσσονται: 

- τα νησιά που απεικονίζονται στο συνημμένο χάρτη και 

- οι υπό στοιχεία Β.1.1 - Β.1.16 περιοχές της ηπειρωτικής 
χώρας, συμπεριλαμβανομένων και περιοχών της Κρήτης 
και της Εύβοιας: 

Β.1.1.: Ανατολική και Δυτική Ροδόπη - Όρη Λεκάνης - 
Παγγαίο - Σύμβολο - Φαλακρό - Παρανέστια περιοχή - 
Δέλτα Έβρου - Δαδιά - Παράρδιες περιοχές. 

Β.1.2: Λίμνη Κερκίνης - Μαυροβούνι - Κερκίνη - Αγγι- 
στρο - Όρβηλος - Βροντού - Μενοίκιο 

Β.1.3: Πιέρια - Βέρμιο - Κάιμακτσαλάν - Πάικο -Έδεσ¬ 
σα - Βέροια - Νάουσα- Παραλίμνια περιοχή λίμνης 
Πολυφύτου. 

Β.1,4: Καστοριά - Φλώρινα - Πρέσπες 

Β.1.5: Περιοχή Β. Πίνδου - Ζαγορίου - Τζουμέρκων - 
Ορεινός χώρος Δυτικής Θεσσαλίας. 

Β.1.6: Όλυμπος - Κίσσαβος - Μαυροβούνι 

Β.1.7: Ορεινοί όγκοι Όθρυος - Τυμφρηστού - Καλιακού- 
δας - Χελιδώνας - Παναιτωλικού - Ναυπακτίας - Βαρ¬ 
δουσιών - Γκιώνας - Παρνασσού - Καλλίδρομου - Οίτης 


Β.1.8: Δίρφυς 

Β.1.9: Ορεινός όγκος Καρυστίας 
Β.1.10: Ξηρόμερο 
Β.1.11: Όρη Βάλτου 
Β.1.12: Αράκυνθος 

Β.1.13: Ορεινός χώρος Πελοποννήσου (Παναχάίκό, Χελ¬ 
μός, Ζήρεια, Ερύμανθος, Μαίναλο, Πάρνωνας και Ταΰγε¬ 
τος, ορεινή κεντρική Μεσσηνία και Νέδα) 

Β.1.14: Ορεινός χώρος κεντροδυτικής Κρήτης (Λευκά 
Ορη - Ίδη) 

Β.1.15: Ορεινός χώρος Κεντρικής Κρήτης (Δίκτη) 

Β.1.16. Ορεινός χώρος Γράμμου-Βιτσίου. 

(Β2) Πόλοι εντατικής ανάπτυξης ειδικών μορφών του¬ 
ρισμού 

Σε αυτή την υποκατηγορία περιοχών διακρίνονται 
δύο ομάδες: 

(Β.2.1) Περιοχές εγκαταστάσεων χιονοδρομικών κέ¬ 
ντρων, καθώς και οι οικισμοί που τα περιβάλλουν. 
(Β.2.2) Λουτροπόλεις. 

Είναι πόλοι που διαθέτουν τα εξής ειδικότερα χαρα¬ 
κτηριστικά: 

ΗΈναν ή περισσότερους αναγνωρισμένους, σύμφωνα 
με την κείμενη νομοθεσία, ιαματικούς φυσικούς πόρους. 

Β Κατάλληλες εγκαταστάσεις για την εφαρμογή του 
ιαματικού μέσου ή μέσων 
Β Επάρκεια πόσιμου νερού. 

Β Επαρκείς συγκοινωνιακές συνδέσεις. 

(Γ) Μητροπολιτικές περιοχές 

Ταυτίζονται με τα όρια εφαρμογής των Ρυθμιστικών 
Σχεδίων Αθήνας (πλην της Χωρικής Ενότητας Νησιω¬ 
τικής Αττικής) και Θεσσαλονίκης. 

4.2 Περιοχές του εθνικού χώρου με βάση το κριτήριο 
των γεωμορφολογικών χαρακτηριστικών 
(Δ) Νησιά και παράκτιες περιοχές. 

Η κατηγορία αυτή διακρίνεται σε δύο υποκατηγορίες: 
(Δ.1.) Νησιά 

Η υποκατηγορία αυτή καταλαμβάνει το σύνολο της 
εδαφικής περιφέρειας των νησιών, πλην της Εύβοιας και 
της Κρήτης, και διακρίνεται περαιτέρω σε τρεις ομάδες: 

Ομάδα I: Τουριστικά αναπτυγμένα και αναπτυσσόμενα 
νησιά 

Η Ομάδα I περιλαμβάνει τα παρακάτω νησιά: Αίγινα, 
Αλόννησος, Αμοργός, Άνδρος, Αντίπαρος, Αστυπάλαια, 
Ζάκυνθος, Θάσος, Θήρα, Ιθάκη, Ικαρία, Ίος, Κάλυμνος, 
Κάρπαθος, Κάσος,Κέα, Κέρκυρα, Κεφαλονιά, Κύθηρα, Κύ¬ 
θνος, Κως, Λέρος, Λευκάδα, Λέσβος, Λήμνος, Μήλος, Μύ¬ 
κονος, Νάξος, Πάρος, Πάτμος, Πόρος, Ρόδος, Σαμοθράκη, 
Σάμος, Σέριφος, Σίφνος, Σκιάθος, Σκόπελος, Σκύρος, 
Σπέτσες, Σύμη, Σύρος, Τήνος,Ύδρα, Φολέγανδρος, Χίος. 

Τα νησιά της Ομάδας αυτής παρουσιάζουν κατά πε¬ 
ρίπτωση τα ακόλουθα χαρακτηριστικά: 

• Σημαντική εξάρτηση από τον τουρισμό (με περιο¬ 
ρισμένη ή χωρίς άλλη ιδιαίτερα δυναμική παραγωγική 
δραστηριότητα και εκμεταλλεύσιμους πόρους) 

• Συγκρούσεις χρήσεων γης 

• Ενδεχόμενες πιέσεις στο φυσικό και ανθρωπογενές 
περιβάλλον. 

Ομάδα II: Σχετικά μικρά νησιά με προβλήματα ανά¬ 
πτυξης 

Στην ομάδα αυτή περιλαμβάνονται τα κατοικημένα 
νησιά που δεν περιλαμβάνονται στην Ομάδα I, και πα¬ 
ρουσιάζουν τα ακόλουθα χαρακτηριστικά: 

• Σχετικά μικρή γεωγραφική έκταση 

• Κατά κανόνα σοβαρά προβλήματα ανάπτυξης 

• Κατά κανόνα συνεχή μείωση πληθυσμού 

• Σοβαρές ελλείψεις σε υποδομές και περιορισμένη 
συμμετοχή στα δίκτυα (ενεργειακά, μεταφορικά κ.λπ.) 

• Ελάχιστο βαθμό αξιοποίησης των πόρων τους ή 
περιορισμένους (ποσοτικά και ποιοτικά) πόρους 

• Αισθητή γεωγραφική απομόνωση. 

Ομάδα III: Βραχονησίδες και Ακατοίκητα νησιά 

Η Ομάδα III περιλαμβάνει δύο υπο-ομάδες, με βάση 
τα ιδιαίτερα φυσικά και ανθρωπογενή χαρακτηριστικά 
τους, το μέγεθος και την εγγύτητά τους με κατοικη- 
μένες περιοχές. 

Στην πρώτη υπο-ομάδα περιλαμβάνονται: 

• Οι βραχονησίδες 

• Νησιά με έκταση μικρότερη των 300 στρεμμάτων. 

• Νησιά, τα οποία ευρίσκονται σε απόσταση μικρό¬ 
τερη των 10 ναυτικών μιλιών από τα θαλάσσια σύνορα 
της χώρας. 

Στη δεύτερη υπο-ομάδα περιλαμβάνονται όλα τα ακα¬ 
τοίκητα νησιά (μηδενικός πληθυσμός κατά την εκάστοτε 
τελευταία απογραφή) που δεν ανήκουν στην πρώτη 
υπο-ομάδα. 

(Δ.2.) Παράκτιος χώρος 

Πρόκειται για τις περιοχές της ηπειρωτικής χώρας, 
καθώς και της Κρήτης και της Εύβοιας, που εμπίπτουν 
εντός χερσαίας ζώνης πλάτους 350 μ. από τη γραμμή 
αιγιαλού. Οι περιοχές αυτές έχουν ιδιαίτερη σημασία 
για την ανάπτυξη του τουρισμού, ενώ χαρακτηρίζονται 
συνήθως από ιδιαιτέρως έντονο ανταγωνισμό χρήσεων 
γης και οικονομικών δραστηριοτήτων. 

(Ε) Ορεινές περιοχές 

Πρόκειται για τις περιοχές της ηπειρωτικής χώρας, 
καθώς και της Κρήτης και της Εύβοιας, που εκτείνονται 
σε υψόμετρο άνω των 800 μ. Αποτελούν διακριτή κα¬ 
τηγορία περιοχών σε σχέση με την υποκατηγορία Β1. 

(ΣΤ) Πεδινές και ημιορεινές περιοχές 

Πρόκειται για την υπολειπόμενη έκταση της ηπειρωτι¬ 
κής χώρας καθώς και της Κρήτης και της Εύβοιας, που 
δεν συμπεριλαμβάνονται στις κατηγορίες Δ.2. «Παρά¬ 
κτιες περιοχές» και Ε. «Ορεινές περιοχές». 

4.3. Περιοχές του εθνικού χώρου με βάση το κριτήριο 
της ευαισθησίας των περιβαλλοντικών και πολιτιστικών 
πόρων 

Πρόκειται για περιοχές και οικισμούς ειδικού αρχι¬ 
τεκτονικού, πολιτιστικού, ιστορικού ή περιβαλλοντικού 
χαρακτήρα, οι οποίες διακρίνονται στις εξής κατηγορίες 

(Ζ) Περιοχές του Εθνικού Συστήματος Προστατευό- 
μενων Περιοχών 

Περιλαμβάνονται όλες οι περιοχές του Εθνικού Συ¬ 
στήματος Προστατευόμενων Περιοχών του ν. 3937/2011, 
όπως έχουν οριοθετηθεί σύμφωνα με τις κείμενες δι¬ 
ατάξεις. 

(Η) Προστατευόμενοι και εγκαταλελειμμένοι οικισμοί 

Περιλαμβάνονται οι χαρακτηρισμένοι ως παραδοσι¬ 
ακοί οικισμοί, άλλοι οικισμοί που προστατεύονται με 
ειδικά καθεστώτα, καθώς και οι οικισμοί με πληθυσμό 
μικρότερο των 200 κατοίκων, σύμφωνα με την εκάστοτε 
τελευταία απογραφή. 

(Θ) Αρχαιολογικοί χώροι, μνημεία και ιστορικοί τόποι 

Περιλαμβάνονται οι χαρακτηρισμένοι αρχαιολογι¬ 
κοί χώροι και τα μνημεία του Καταλόγου Παγκόσμιας 
Κληρονομιάς, καθώς και οι ιστορικοί τόποι που είναι 


εγγεγραμμένοι στον Κατάλογο Μνημείων Μείζονος 
Σημασίας του Υπουργείου Πολιτισμού και Αθλητισμού. 
(I) Περιοχές ιδιαίτερου χαρακτήρα 
Περιλαμβάνονται περιοχές με αξιόλογα τοπία, ιδι¬ 
αίτερα γεωμορφολογικά, αρχιτεκτονικά, ιστορικά και 
πολιτιστικά χαρακτηριστικά, όπως τα Ζαγοροχώρια, το 
Πήλιο, η Μάνη, η Πάτμος, οι καστροπόλεις της Χίου κ.λπ.. 
Ο λεπτομερής προσδιορισμός των περιοχών αυτών θα 
γίνει μέσω του υποκείμενου σχεδιασμού με ανάλογη 
εξειδίκευση των κατευθύνσεων του παρόντος πλαισίου. 

Αρθρο 5: ΚΑΤΕΥΘΥΝΣΕΙΣ ΧΩΡΙΚΗΣ ΟΡΓΑΝΩΣΗΣ 

Στο άρθρο αυτό καθορίζονται κατευθύνσεις, ενέρ¬ 
γειες και δράσεις που συνδέονται άμεσα ή έμμεσα με 
την ανάπτυξη του τουρισμού, ανά κατηγορία περιοχών 
του άρθρου 4. 

(Α1) Αναπτυγμένες τουριστικά περιοχές 
Στρατηγικές κατευθύνσεις χωρικής οργάνωσης και 
ανάπτυξης για το σύνολο των περιοχών Α1, που προω¬ 
θούνται κατά προτεραιότητα: 

α. Ανάδειξη στοιχείων ταυτότητας με στόχο τη δια¬ 
φοροποίηση του τουριστικού χαρακτήρα της περιοχής. 

β. Ανάπτυξη ειδικών τουριστικών υποδομών και εγκα¬ 
ταστάσεων που εμπλουτίζουν και διευρύνουν το του¬ 
ριστικό προϊόν. 

γ. Ανάληψη δράσεων αποφόρτισης και προστασίας 
των φυσικών και ανθρωπογενών πόρων που δέχονται 
υψηλές πιέσεις, ιδίως με την εφαρμογή ολοκληρωμέ¬ 
νων πρακτικών διαχείρισης των υδατικών πόρων και 
των υγρών και στερεών αποβλήτων και την προώθηση 
μέτρων εξοικονόμησης ενέργειας και βελτίωσης της 
ενεργειακής αποδοτικότητας των εγκαταστάσεων (προ¬ 
ώθηση ΑΠΕ, βιοκλιματικών μεθόδων σχεδιασμού κ.ά.). 

δ. Προστασία, αποκατάσταση και ανάδειξη του φυσι¬ 
κού και πολιτιστικού περιβάλλοντος, με την αναγνώριση 
και συνδυασμένη προβολή των ιδιαίτερων χαρακτηρι¬ 
στικών κάθε περιοχής. 

ε. Ανάληψη δράσεων αναβάθμισης του δομημένου 
χώρου, με πολεοδομικές παρεμβάσεις, όπως αναπλά¬ 
σεις κοινόχρηστων χώρων με αύξηση των ελεύθερων 
χώρων και των χώρων πρασίνου και παροχή κινήτρων 
για αναπλάσεις ιδιωτικών χώρων σε συνδυασμό με τη 
βελτίωση των κοινωνικών, οικονομικών και περιβαλλο¬ 
ντικών παραμέτρων. 

στ. Αξιοποίηση των εκάστοτε τοπικών πόρων που 
παρουσιάζουν ενδιαφέρον για την ανάπτυξη ειδικών - 
εναλλακτικών μορφών τουρισμού (αγροτουρισμού, πε¬ 
ριηγητικού, πεζοπορικού, πολιτιστικού τουρισμού κ.λπ.). 

ζ. Παροχή κινήτρων για εκσυγχρονισμό υφιστάμενων 
τουριστικών μονάδων με παράλληλη αναβάθμιση σε 
τύπους και κατηγορίες καταλυμάτων (4 και 5 αστέρια) 
ή επέκταση αυτών και συμπληρώσεις με ειδικές τουρι¬ 
στικές υποδομές. 

η. Δράσεις εξυγίανσης περιοχών μέσω επανάχρησης 
αξιόλογων κτιρίων ή συνόλων, καθώς και μέσω παροχής 
κινήτρων για μετατροπή παραδοσιακών ή διατηρητέων 
κτιρίων σε ξενοδοχειακές μονάδες, για μερική ή ολική 
απόσυρση μη αξιόλογων, απαξιωμένων ή εγκαταλελειμ- 
μένων κτιρίων και εγκαταστάσεων χρήσης τουρισμού, 
και για κατεδάφιση μη αξιόλογων ή μη απαραίτητων ή 
εγκαταλελειμμένων κτιρίων που προσβάλλουν το τοπίο. 

θ. Προώθηση Σχεδίων Βιώσιμης Αστικής Κινητικότη¬ 
τας, για την αντιμετώπιση της κυκλοφοριακής συμφό- 

ρησης, την ενίσχυση των μέσων μαζικής μεταφοράς 
και των «ήπιων» μορφών μετακίνησης (όπως βάδισμα, 
ποδήλατο) και τη βελτίωση της ασφάλειας των πεζών 
και διακινουμένων, καθώς και μέτρων βελτίωσης των 
εισόδων και της σήμανσης των πόλεων. 

ι. Θέσπιση δυνατότητας χαρακτηρισμού, είτε μέσω 
των υφισταμένων είτε μέσω νέων ειδικών προς τούτο 
εργαλείων χωρικού σχεδιασμού, τμημάτων των περιο¬ 
χών Α1 ως Περιοχών Ενεργητικής Παρέμβασης και Ανά¬ 
πλασης με τον προσδιορισμό μέτρων για την αναβάθμι¬ 
ση ή και την ανάπτυξη του προσφερόμενου τουριστικού 
προϊόντος, σε συνδυασμό με την παρακολούθηση της 
εφαρμογής των μέτρων αυτών για τη διαπίστωση της 
αποτελεσματικότητάς τους. 

ια. Αναβάθμιση και μετατροπή υφισταμένων ξενοδο¬ 
χειακών καταλυμάτων σε σύνθετα τουριστικά κατα¬ 
λύματα. 

ιβ. Ολοκληρωμένες πολιτικές τουριστικής ανάπτυξης 
μέσω οργανωμένων υποδοχέων τουριστικών δραστηρι¬ 
οτήτων και σύνθετων τουριστικών καταλυμάτων έναντι 
της σημειακής χωροθέτησης τουριστικών καταλυμάτων. 

ιγ. Αναμόρφωση των όρων και περιορισμών της σημει¬ 
ακής χωροθέτησης τουριστικών καταλυμάτων με βάση 
τις ακόλουθες κατευθύνσεις: 

ί) Περιορισμός της κατασκευής νέων καταλυμάτων 
σε κατηγορίες 4 και 5 αστέρων, ϋ) Σε εκτός σχεδίου 
και εκτός ορίων οικισμών περιοχές αύξηση της ελάχι¬ 
στης απαιτούμενης επιφάνειας γηπέδου σε είκοσι (20) 
στρέμματα και θέσπιση μέγιστης πυκνότητας 8 και 9 
κλινών/στρέμμα για ξενοδοχεία 5 και 4 αστέρων, αντι- 
στοίχως. Υιοθέτηση της κατεύθυνσης αυτής και στην 
περίπτωση επέκτασης υφιστάμενου καταλύματος, πλην 
της περίπτωσης τυχόν συμπλήρωσης αυτού με ειδικές 
τουριστικές υποδομές εκτός αν αυτό αποκλείεται από 
ειδικές διατάξεις. 

(Α2) Αναπτυσσόμενες τουριστικά περιοχές 

Στρατηγικές κατευθύνσεις χωρικής οργάνωσης και 
ανάπτυξης των περιοχών Α2 που προωθούνται κατά 
προτεραιότητα: 

α. Ολοκληρωμένες τουριστικές παρεμβάσεις με ανα¬ 
πτυξιακό χαρακτήρα για την περιοχή, όπως οργανωμέ¬ 
νοι υποδοχείς τουριστικών δραστηριοτήτων, σύνθετα 
τουριστικά καταλύματα, ειδικά προγράμματα τουριστι¬ 
κής ανάπτυξης και ανάπτυξη βασικών υποδομών (όπως 
λιμένες, αεροδρόμια κ.λπ.). 

β. Ανάδειξη στοιχείων ταυτότητας και αναγνωρισιμό- 
τητας της περιοχής. 

γ. Ανάπτυξη ειδικών τουριστικών υποδομών και εγκα¬ 
ταστάσεων που εμπλουτίζουν και διευρύνουν το του¬ 
ριστικό προϊόν. 

δ. Προώθηση μέτρων εξοικονόμησης ενέργειας και 
βελτίωσης της ενεργειακής αποδοτικότητας των εγκα¬ 
ταστάσεων (προώθηση ΑΠΕ, βιοκλιματικών μεθόδων 
σχεδιασμού κ.ά.). 

ε. Προστασία, αποκατάσταση και ανάδειξη του φυσι¬ 
κού και πολιτιστικού περιβάλλοντος, με την αναγνώριση 
και συνδυασμένη προβολή των ιδιαίτερων χαρακτηρι¬ 
στικών κάθε περιοχής. 

στ. Ανάληψη δράσεων αναβάθμισης του δομημένου 
χώρου, με πολεοδομικές παρεμβάσεις, όπως αναπλά¬ 
σεις κοινόχρηστων χώρων με αύξηση των ελεύθερων 
χώρων και των χώρων πρασίνου και παροχή κινήτρων 
για αναπλάσεις ιδιωτικών χώρων. 


ζ. Κατασκευή νέων, συμπλήρωση και αναβάθμιση υφι¬ 
στάμενων τεχνικών, κοινωνικών (περίθαλψης και αθλη¬ 
τισμού), περιβαλλοντικών και πολιτιστικών υποδομών 
(μουσεία, κ.λπ.). 

η. Αξιοποίηση των εκάστοτε τοπικών πόρων που 
παρουσιάζουν ενδιαφέρον για την ανάπτυξη ειδικών - 
εναλλακτικών μορφών τουρισμού (αγροτουρισμού, πε¬ 
ριηγητικού, πεζοπορικού, πολιτιστικού τουρισμού κ.λπ.). 

θ. Παροχή κινήτρων για εκσυγχρονισμό υφιστάμενων 
τουριστικών μονάδων με παράλληλη αναβάθμιση σε 
τύπους και κατηγορίες καταλυμάτων (3, 4 και 5 αστέ¬ 
ρια) ή επέκταση αυτών και συμπληρώσεις με ειδικές 
τουριστικές υποδομές. 

ι. Επανάχρηση αξιόλογων κτιρίων ή συνόλων και πα¬ 
ροχή κινήτρων για μετατροπή παραδοσιακών ή διατη¬ 
ρητέων κτιρίων σε ξενοδοχειακές μονάδες. 

ια. Παροχή κινήτρων για μερική ή ολική απόσυρση μη 
αξιόλογων, απαξιωμένων ή εγκαταλελειμμένων κτιρί¬ 
ων και εγκαταστάσεων χρήσης τουρισμού, καθώς και 
παροχή κινήτρων για κατεδάφιση μη αξιόλογων ή μη 
απαραίτητων ή εγκαταλελειμμένων κτιρίων που προ¬ 
σβάλλουν το τοπίο. 

ιβ. Θέσπιση δυνατότητας χαρακτηρισμού, είτε μέσω 
των υφισταμένων είτε μέσω νέων ειδικών προς τούτο 
πολεοδομικών εργαλείων, τμημάτων των περιοχών Α2 
ως Περιοχών Ενεργητικής Παρέμβασης και Ανάπλα¬ 
σης με τον προσδιορισμό μέτρων για την αναβάθμιση 
ή και την ανάπτυξη του προσφερόμενου τουριστικού 
προϊόντος, σε συνδυασμό με την παρακολούθηση της 
εφαρμογής των μέτρων αυτών για τη διαπίστωση της 
αποτελεσματικότητάς τους. 

ιγ. Λήψη μέτρων για την έγκαιρη πρόληψη φαινομένων 
υποβάθμισης της ποιότητας των φυσικών και ανθρω- 
πογενών πόρων. 

ιδ. Βελτίωση της προσβασιμότητας των δυσπρόσιτων 
τουριστικών πόρων. 

ιε. Αναμόρφωση των όρων και περιορισμών της σημει¬ 
ακής χωροθέτησης τουριστικών καταλυμάτων με βάση 
τις ακόλουθες κατευθύνσεις: 

ί) Περιορισμός της κατασκευής νέων καταλυμάτων σε 
κατηγορίες 3, 4 και 5 αστέρων: 

ϋ) Σε εκτός σχεδίου και εκτός ορίων οικισμών περι¬ 
οχές, αύξηση της ελάχιστης απαιτούμενης επιφάνειας 
γηπέδου σε δέκα (10) στρέμματα και θέσπιση μέγιστης 
πυκνότητας 8, 9 και 10 κλινών/στρέμμα για ξενοδοχεία 5, 
4 και 3 αστέρων, αντιστοίχως. Υιοθέτηση της κατεύθυν¬ 
σης αυτής και στην περίπτωση επέκτασης υφιστάμενου 
καταλύματος, πλην της περίπτωσης τυχόν συμπλήρω¬ 
σης αυτού με ειδικές τουριστικές υποδομές εκτός αν 
αυτό αποκλείεται από ειδικές διατάξεις. 

ιστ. Αναβάθμιση και μετατροπή υφισταμένων ξενο¬ 
δοχειακών καταλυμάτων σε σύνθετα τουριστικά κα¬ 
ταλύματα. 

ιζ. Χωροθέτηση οργανωμένων κατασκηνώσεων (οεπιρίηρ) 
(Β1) Περιοχές με περιθώρια ανάπτυξης ειδικού και 
εναλλακτικού τουρισμού. 

Στρατηγικές κατευθύνσεις χωρικής οργάνωσης και 
ανάπτυξης για το σύνολο των περιοχών Β1, που προω¬ 
θούνται κατά προτεραιότητα: 

α. Διατήρηση, προστασία και ανάδειξη των φυσικών, 
ιστορικών, αρχιτεκτονικών, κ.ά. σημείων του χώρου με 
«μοναδικά» χαρακτηριστικά, καθώς και της κλίμακας 
των οικισμών. 

β. Προσαρμογή της τυπολογίας των καταλυμάτων 
(μορφολογικοί περιορισμοί, δυναμικότητα, κατηγορίες) 
και άλλων σχετικών με τον τουρισμό υποδομών σύμ¬ 
φωνα με τα ιδιαίτερα χαρακτηριστικά της περιοχής και 
των ειδικών-εναλλακτικών μορφών που υποστηρίζουν. 

γ. Επανάχρηση αξιόλογων κτιρίων ή συνόλων και πα¬ 
ροχή κινήτρων για μετατροπή παραδοσιακών ή διατη¬ 
ρητέων κτιρίων σε ξενοδοχειακές μονάδες κατηγορίας 
3 αστέρων τουλάχιστον. 

δ. Παροχή κινήτρων για εκσυγχρονισμό υφισταμένων 
τουριστικών μονάδων με παράλληλη αναβάθμιση σε 
τύπους και κατηγορίες καταλυμάτων (3, 4 και 5 αστέ¬ 
ρια) ή επέκταση αυτών και συμπληρώσεις με ειδικές 
τουριστικές υποδομές. 

ε. Αξιοποίηση των εκάστοτε τοπικών πόρων που 
παρουσιάζουν ενδιαφέρον για την ανάπτυξη ειδικών - 
εναλλακτικών μορφών τουρισμού (αγροτουρισμού, πε¬ 
ριηγητικού, πεζοπορικού, πολιτιστικού τουρισμού κ.λπ.). 

στ. Δημιουργία υποδομών στήριξης, προώθηση προ¬ 
γραμμάτων εκπαίδευσης και πιστοποίησης απασχο- 
λουμένων σε ειδικές - εναλλακτικές μορφές τουρισμού 
(Εοο-ΜαπαροπιοπΙ από Αυάίί δοάοπίθ- ΕΜΑ3). 

ζ. Λήψη μέτρων για την έγκαιρη πρόληψη φαινομένων 
υποβάθμισης της ποιότητας των φυσικών και ανθρω- 
πογενών πόρων. 

η. Συγκρότηση τοπικών πολυθεματικών δικτύων και 
βελτίωση της προσβασιμότητας μεταξύ των πόλων και 
των πόρων που τα συγκροτούν με περιβαλλοντικά ήπιες 
παρεμβάσεις. 

θ. Κατασκευή νέων, συμπλήρωση και αναβάθμιση υφι¬ 
στάμενων τεχνικών, κοινωνικών (περίθαλψης και αθλη¬ 
τισμού), περιβαλλοντικών και πολιτιστικών υποδομών 
(μουσεία, τεχνολογικά - θεματικά πάρκα, κ,λπ.). 

ι. Δημιουργία δικτύων μονοπατιών (εθνικών, ευρωπα¬ 
ϊκών) και διαδρομών («δρόμοι» καπνού, αμπέλου, ελιάς 
κ.ά.) περιβαλλοντικής ευαισθησίας και εκπαίδευσης. 

ια. Προώθηση τοπικών συμφώνων ποιότητας και προ¬ 
γραμμάτων στήριξης αγροτικών ή και παραδοσιακών 
μεταποιητικών δραστηριοτήτων φιλικών προς το περι¬ 
βάλλον (στήριξη ολοκληρωμένης ή βιολογικής γεωργί¬ 
ας, προϊόντων ονομασίας προέλευσης, παραδοσιακών 
τεχνικών, κ.ά.) και λειτουργικής διασύνδεσής τους με 
τουριστικές μονάδες. 

ιβ. Αναβάθμιση και μετατροπή υφισταμένων ξενοδο¬ 
χειακών καταλυμάτων σε σύνθετα τουριστικά καταλύ¬ 
ματα ήπιας ανάπτυξης. 

ιγ. Πολιτικές ολοκληρωμένης τουριστικής ανάπτυξης 
μέσω οργανωμένων υποδοχέων τουριστικών δραστη¬ 
ριοτήτων ήπιας ανάπτυξης και σύνθετων τουριστικών 
καταλυμάτων ήπιας ανάπτυξης έναντι της σημειακής 
χωροθέτησης τουριστικών καταλυμάτων. 

ιδ. Αναμόρφωση των όρων και περιορισμών της σημει¬ 
ακής χωροθέτησης τουριστικών καταλυμάτων με βάση 
τις ακόλουθες κατευθύνσεις: 

ί) Περιορισμός της κατασκευής νέων καταλυμάτων σε 
κατηγορίες 3, 4 και 5 αστέρων: 

ϋ) Σε εκτός σχεδίου και εκτός ορίων οικισμών περι¬ 
οχές, αύξηση της ελάχιστης απαιτούμενης επιφάνει¬ 
ας γηπέδου σε δεκαπέντε (15) στρέμματα και θέσπιση 
μέγιστης πυκνότητας 8, 9 και 10 κλινών/στρέμμα για 
ξενοδοχεία 5, 4 και 3 αστέρων, αντιστοίχως. Υιοθέτηση 
της κατεύθυνσης αυτής και στην περίπτωση επέκτασης 
υφιστάμενου καταλύματος, πλην της περίπτωσης τυχόν 


συμπλήρωσης αυτού με ειδικές τουριστικές υποδομές 
εκτός αν αυτό αποκλείεται από ειδικές διατάξεις. 

(Β2) Πόλοι εντατικής ανάπτυξης ειδικών μορφών του¬ 
ρισμού 

Στρατηγικές κατευθύνσεις χωρικής οργάνωσης και 
ανάπτυξης της κατηγορίας Β2 που προωθούνται κατά 
προτεραιότητα: 

Πρόκειται για περιοχές της κατηγορίας Β, στις οποίες 
ακολουθούνται οι ρυθμίσεις της υποκατηγορίας (Α2). 
(Γ) Μητροπολιτικές περιοχές 

Στρατηγικές κατευθύνσεις χωρικής οργάνωσης και 
ανάπτυξης της κατηγορίας Γ που προωθούνται κατά 
προτεραιότητα: 

Ισχύουν οι κατευθύνσεις για τις υπό στοιχείο (Α1) πε¬ 
ριοχές του παρόντος άρθρου, καθώς και οι ακόλουθες: 

α. Ένταξη των αναξιοποίητων τουριστικά πόρων της 
ενδοχώρας στο προσφερόμενο προϊόν, με παράλληλη 
προστασία και διαφύλαξη των ιδιαίτερων χαρακτηρι¬ 
στικών τους. 

β. Επιτάχυνση των ρυθμών ανάπλασης του ιστορικού 
κέντρου και του παράκτιου μετώπου της Αθήνας και 
Θεσσαλονίκης. 

γ. Προστασία, ανάδειξη και συνδυασμένη προβολή 
των πόρων του ευρύτερου περιαστικού τους χώρου 
(ορεινοί όγκοι, κ.ά). 

δ. Αναβάθμιση του ρόλου των Μέσων Μαζικής Με¬ 
ταφοράς. 

ε. Ενίσχυση της πολιτιστικής δραστηριότητας με δι¬ 
οργάνωση εκδηλώσεων διεθνούς ενδιαφέροντος. 

στ. Συνέχιση και εντατικοποίηση του προγράμματος 
ενοποίησης των αρχαιολογικών χώρων και ανάδειξης 
ιστορικών κέντρων Αθήνας και Θεσσαλονίκης. 

ζ. Δημιουργία ζωνών εναλλακτικών δραστηριοτήτων 
και υπαιθρίων πάρκων αναψυχής και αθλητισμού, στην 
Αττική και την ευρύτερη περιοχή της Θεσσαλονίκης. 

η. Δρομολόγηση αναπλάσεων σε περιοχές με βιομηχα¬ 
νικό ενδιαφέρον, που έχουν χωρική συνέχεια με άλλες 
περιοχές αστικού τουρισμού. 

θ. Ενίσχυση δράσεων βελτίωσης της περιβαλλοντικής 
απόδοσης αστικών υποδομών απορρύπανσης για την 
περιβαλλοντική αποκατάσταση του Θερμαϊκού Κόλπου. 

η. Πολιτικές ολοκληρωμένης τουριστικής ανάπτυξης 
μέσω οργανωμένων υποδοχέων τουριστικών δραστηρι¬ 
οτήτων και σύνθετων τουριστικών καταλυμάτων έναντι 
της σημειακής χωροθέτησης τουριστικών καταλυμάτων. 
(Δ) Νησιά και παράκτιος χώρος 
(Δ1) Νησιά 
Ομάδα I: 

Στρατηγικές κατευθύνσεις χωρικής οργάνωσης και 
ανάπτυξης των νησιών της Ομάδας I που προωθούνται 
κατά προτεραιότητα: 

Γ ια τα τμήματα των νησιών της Ομάδας I που εντάσ¬ 
σονται στις υπό στοιχεία (Α) και (Β) κατηγορίες περι¬ 
οχών, ισχύουν οι κατευθύνσεις των κατηγοριών αυτών, 
με έμφαση στις ακόλουθες: 

α. Αντιμετώπιση συγκρούσεων μεταξύ δραστηριοτή¬ 
των. 

β. Έλεγχος των περιβαλλοντικών πιέσεων και του εί¬ 
δους της ανάπτυξης. 

γ. Προώθηση μέτρων εξοικονόμησης ενέργειας και 
βελτίωσης της ενεργειακής αποδοτικότητας των εγκα¬ 
ταστάσεων (προώθηση ΑΠΕ, βιοκλιματικών μεθόδων 
σχεδιασμού κ.ά.). 

δ. Μέριμνα για την αποτροπή της μονόπλευρης εξάρ¬ 
τησης από τον τουρισμό, 

ε. Ένταξη υποδομών και εγκαταστάσεων ειδικών- 
εναλλακτικών μορφών τουρισμού στο προσφερόμενο 
προϊόν, με μέριμνα για την προστασία των φυσικών και 
ανθρωπογενών πόρων στην περιοχή ανάπτυξής τους. 

στ. Προσαρμογή νέων εγκαταστάσεων στα μορφολο- 
γικά πρότυπα και την κλίμακα των οικισμών. 

ζ. Πολιτικές ολοκληρωμένης τουριστικής ανάπτυξης 
μέσω οργανωμένων υποδοχέων τουριστικών δραστηρι¬ 
οτήτων ήπιας ανάπτυξης και σύνθετων τουριστικών κα¬ 
ταλυμάτων ήπιας ανάπτυξης έναντι της σημειακής χω- 
ροθέτησης τουριστικών καταλυμάτων. Ειδικά ως προς 
τους εφαρμοζόμενους σ.δ. σε οργανωμένους υποδοχείς 
τουριστικών δραστηριοτήτων και σύνθετα τουριστικά 
καταλύματα στη Ρόδο και την Κέρκυρα ισχύουν όσα 
ορίζονται στο άρθρο 1 του ν. 4179/2013. 

η. Θέσπιση δυνατότητας χαρακτηρισμού, είτε μέσω 
των υφισταμένων είτε μέσω νέων ειδικών προς τούτο 
εργαλείων χωρικού σχεδιασμού, τμημάτων των νησιών 
της Ομάδας I ως Περιοχών Ενεργητικής Παρέμβασης 
και Ανάπλασης με τον προσδιορισμό μέτρων για την 
αναβάθμιση ή και την ανάπτυξη του προσφερόμενου 
τουριστικού προϊόντος, σε συνδυασμό με την παρα¬ 
κολούθηση της εφαρμογής των μέτρων αυτών για τη 
διαπίστωση της αποτελεσματικότητάς τους. 

Ομάδα II: 

Στρατηγικές κατευθύνσεις χωρικής οργάνωσης και 
ανάπτυξης της ομάδας II που προωθούνται κατά προ¬ 
τεραιότητα: 

α. Βελτίωση της προσβασιμότητας 
β. Διαφύλαξη φυσικών, ιστορικών, αρχιτεκτονικών, κ.ά., 
σημείων του χώρου με «μοναδικά» χαρακτηριστικά. 

γ. Αποκατάσταση και αξιοποίηση παλαιών κελυφών, 
επανάχρηση αξιόλογων κτιρίων ή συνόλων και παροχή 
κινήτρων για μετατροπή παραδοσιακών ή διατηρητέ¬ 
ων κτιρίων σε ξενοδοχειακές μονάδες τουλάχιστο 3 
αστέρων. 

δ. Προσαρμογή νέων εγκαταστάσεων στα μορφολο- 
γικά πρότυπα και την κλίμακα των οικισμών. 

ε. Αξιοποίηση των εκάστοτε τοπικών πόρων που 
παρουσιάζουν ενδιαφέρον για την ανάπτυξη ειδικών 
- εναλλακτικών μορφών τουρισμού (αγροτουρισμού, 
περιηγητικού, πεζοπορικού, πολιτιστικού τουρισμού, 
θαλάσσιου τουρισμού, κ.α.). 

στ. Παροχή κινήτρων για εκσυγχρονισμό υφιστάμενων 
τουριστικών μονάδων με παράλληλη αναβάθμιση σε 
τύπους και κατηγορίες καταλυμάτων (3, 4 και 5 αστέ¬ 
ρια) ή επέκταση αυτών και συμπληρώσεις με ειδικές 
τουριστικές υποδομές. 

ζ. Αναμόρφωση των όρων και περιορισμών της σημει¬ 
ακής χωροθέτησης τουριστικών καταλυμάτων με βάση 
τις ακόλουθες κατευθύνσεις: 

ί) Περιορισμός της κατασκευής νέων καταλυμάτων σε 
κατηγορίες 3, 4 και 5 αστέρων, μέγιστης δυναμικότητας 
100 κλινών. 

ϋ) Σε εκτός σχεδίου και εκτός ορίων οικισμών περι¬ 
οχές, αύξηση της ελάχιστης απαιτούμενης επιφάνει¬ 
ας γηπέδου σε δεκαπέντε (15) στρέμματα και θέσπιση 
μέγιστης πυκνότητας 8, 9 και 10 κλινών/στρέμμα για 
ξενοδοχεία 5, 4 και 3 αστέρων, αντιστοίχως. Υιοθέτηση 
της κατεύθυνσης αυτής και στην περίπτωση επέκτασης 
υφιστάμενου καταλύματος, πλην της περίπτωσης τυχόν 


συμπλήρωσης αυτού με ειδικές τουριστικές υποδομές 
εκτός αν αυτό αποκλείεται από ειδικές διατάξεις. 

η. Πολιτικές ολοκληρωμένης τουριστικής ανάπτυξης 
μέσω οργανωμένων υποδοχέων τουριστικών δραστη¬ 
ριοτήτων ήπιας ανάπτυξης και σύνθετων τουριστικών 
καταλυμάτων ήπιας ανάπτυξης έναντι της σημειακής 
χωροθέτησης τουριστικών καταλυμάτων. 

θ. Χωροθέτηση οργανωμένων κατασκηνώσεων (οεπιρίηρ). 

Ομάδα III 

Στην νησιά της πρώτης υπο-ομάδας δεν επιτρέπεται 
κανένα είδος τουριστικής ανάπτυξης. 

Στην νησιά της δεύτερης υπο-ομάδας επιτρέπεται 
αποκλειστικά η δημιουργία οργανωμένων υποδοχέων 
τουριστικών δραστηριοτήτων πρότυπου χαρακτήρα, που 
συνδέονται υποχρεωτικά με τη δημιουργία και προβολή 
πρότυπων εγκαταστάσεων και δράσεων οικολογικού και 
πολιτιστικού χαρακτήρα με ενσωμάτωση καινοτόμων 
τεχνολογιών και σύνθετων τουριστικών καταλυμάτων 
ήπιας ανάπτυξης. Για τη χωροθέτηση των οργανωμένων 
υποδοχέων τουριστικών δραστηριοτήτων πρότυπου χα¬ 
ρακτήρα και των σύνθετων τουριστικών καταλυμάτων 
ήπιας ανάπτυξης πρέπει να συντρέχουν σωρευτικά τα 
παρακάτω κριτήρια: 

• Συνολική έκταση του νησιού μεγαλύτερη των 300 
στρεμμάτων 

• Απόσταση μικρότερη των 10 ναυτικών μιλίων του 
νησιού από παράκτιες περιοχές του ηπειρωτικού τμήμα¬ 
τος της χώρας ή από νησιά που διαθέτουν ακτοπλοϊκή 
πρόσβαση. 

• Απόσταση μεγαλύτερη των 10 ναυτικών μιλίων από 
τα θαλάσσια σύνορα της χώρας. 

• Συμβατότητα με τυχόν υφιστάμενα ειδικά καθε¬ 
στώτα (αρχαιολογικοί χώροι, μνημεία, ιστορικοί τόποι, 
περιοχές του Εθνικού Συστήματος Προστατευομένων 
Περιοχών, δάση και δασικές εκτάσεις) σύμφωνα με την 
κείμενη νομοθεσία, τα οικεία σχέδια διαχείρισης και τα 
σχετικά προεδρικά διατάγματα ή υπουργικές αποφάσεις 
προστασίας, εφόσον υπάρχουν. 

(Δ2) Παράκτιος χώρος 

Στις περιοχές της υποκατηγορίας αυτής δίδονται οι 
παρακάτω κατευθύνσεις: 

α. Γ ια τμήματα του παράκτιου χώρου που εντάσσονται 
στις κατηγορίες Α, Β και Γ ισχύουν οι κατευθύνσεις των 
κατηγοριών αυτών. 

β. Περιορισμός της δημιουργίας νέων εγκαταστάσεων- 
χρήσεων μη συμβατών με την τουριστική δραστηριότη¬ 
τα (ιδίως βιομηχανικές/βιοτεχνικές εγκαταστάσεις χον¬ 
δρικού εμπορίου, εμπορικές εκθέσεις, κτίρια και γήπεδα 
αποθήκευσης, γραφεία, κτίρια περίθαλψης), ιδιαίτερα 
σε περιοχές που χαρακτηρίζονται ως αναπτυγμένες ή 
αναπτυσσόμενες τουριστικά. Κατ’ εξαίρεση είναι δυνατή 
η χωροθέτηση, είτε μεμονωμένα είτε σε οργανωμένους 
υποδοχείς, βιομηχανικών δραστηριοτήτων, οι οποίες 
προϋποθέτουν για τη λειτουργία τους άμεση πρόσβαση 
στο θαλάσσιο μέτωπο, είναι σημαντικού χαρακτήρα και 
ρόλου για την Εθνική Οικονομία ή εξυπηρετούν άμεσες 
τοπικές ανάγκες σύμφωνα με τις κατευθύνσεις του Ει¬ 
δικού Πλαισίου Χωροταξικού Σχεδιασμού και Αειφόρου 
Ανάπτυξης για τη Βιομηχανία, ύστερα από συνεκτίμηση 
κοινωνικών, οικονομικών και περιβαλλοντικών παραμέ¬ 
τρων και σε τμήματα του παράκτιου χώρου που παρου¬ 
σιάζουν μειωμένο τουριστικό ενδιαφέρον. 

γ. Η κατά προτεραιότητα προώθηση δράσεων αποκα¬ 
τάστασης της αισθητικής του τοπίου και αναβάθμισης 
της λειτουργίας του χώρου. 

(Ε) Ορεινές περιοχές 

Στρατηγικές κατευθύνσεις χωρικής οργάνωσης και 
ανάπτυξης της κατηγορίας Ε που προωθούνται κατά 
προτεραιότητα: 

α. Μέριμνα για την προστασία, αναβάθμιση και ανά¬ 
δειξη επιλεγμένων πόρων του ορεινού χώρου, που εν¬ 
διαφέρουν τον τουρισμό, 
β. Βελτίωση της προσβασιμότητας. 
γ. Συγκρότηση τοπικών αλληλοσυμπληρούμενων πο- 
λυθεματικών δικτύων. 

δ. Αξιοποίηση του οικιστικού πλεονάσματος των φθι- 
νόντων και εγκαταλελειμμένων οικισμών και προβολή 
των προορισμών. 

ε. Διατήρηση της ποιότητας των φυσικών (στοιχεία 
χλωριδικά, πανιδικά, γεωλογικά - υδρογεωλογικά, κ.ά.) και 
ανθρωπογενών (οικισμοί, κατασκευές, υποδομές, μνημεία, 
παραδοσιακές ασχολίες, εκδηλώσεις, κ.λπ.) πόρων με 
μέτρα πρόληψης των κινδύνων υποβάθμισής τους. 

στ. Λήψη ειδικών μέτρων αισθητικής και λειτουργικής 
αναβάθμισης υποδομών που αφορούν σε άλλες παρα¬ 
γωγικές δραστηριότητες (π.χ. με τη σύνταξη ειδικών 
προδιαγραφών κατασκευής και λειτουργίας). 

ζ. Προσαρμογή νέων εγκαταστάσεων στα μορφολο- 
γικά πρότυπα και την κλίμακα των οικισμών. 

η. Δημιουργία βασικών προτύπων καθώς και εξειδι- 
κευμένων, κατά περίπτωση, κανόνων για το σχεδίασμά 
και τη δόμηση λαμβάνοντας υπόψη την παραδοσιακή 
αρχιτεκτονική και τις τοπικές παραδόσεις, χρήσης υλι¬ 
κών και μορφών δόμησης. 

θ. Υιοθέτηση πρακτικών που θα εξασφαλίζουν μειω¬ 
μένη κατανάλωση ενέργειας και χρήση φιλικών προς 
το περιβάλλον υλικών. 

ι. Δημιουργία ειδικών κατασκευαστικών προτύπων για 
την εκτέλεση έργων υποδομών στον ορεινό χώρο (οδο¬ 
ποιία, κατασκευές δημόσιων κτιρίων, εγγειοβελτιωτικά, 
διαμορφώσεις χώρων, κ.λπ.). 

ια. Δημιουργία δικτύων πεζοπορικών διαδρομών και 
μονοπατιών - τοπικού, εθνικού και ευρωπαϊκού χαρακτή¬ 
ρα - και διαδρομών και χώρων περιβαλλοντικής αγωγής 
και ευαισθητοποίησης. 

ιβ. Αξιοποίηση των εκάστοτε τοπικών πόρων που 
παρουσιάζουν ενδιαφέρον για την ανάπτυξη ειδικών - 
εναλλακτικών μορφών τουρισμού (αγροτουρισμού, πε¬ 
ριηγητικού, πεζοπορικού, πολιτιστικού τουρισμού κ.λπ.). 

ιγ. Αποκατάσταση και αξιοποίηση παλαιών κελυφών, 
επανάχρηση αξιόλογων κτιρίων ή συνόλων και παροχή 
κινήτρων για μετατροπή παραδοσιακών ή διατηρητέων 
κτιρίων σε ξενοδοχειακές μονάδες. 

ιδ. Παροχή κινήτρων για εκσυγχρονισμό υφισταμένων 
τουριστικών μονάδων με παράλληλη αναβάθμιση σε 
τύπους και κατηγορίες καταλυμάτων και συμπληρώσεις 
με ειδικές τουριστικές υποδομές. 

ιε. Σημειακή χωροθέτηση τουριστικών καταλυμάτων 
με τους εκάστοτε ισχύοντες όρους δόμησης. 

ιστ. Πολιτικές ολοκληρωμένης τουριστικής ανάπτυξης 
μέσω οργανωμένων υποδοχέων τουριστικών δραστη¬ 
ριοτήτων ήπιας ανάπτυξης ή σύνθετων τουριστικών 
καταλυμάτων ήπιας ανάπτυξης. 

(ΣΤ) Πεδινές και ημιορεινές περιοχές 
Αποτελούν περιοχές προτεραιότητας τουρισμού στο 
μέτρο που εμπίπτουν στις υπό στοιχεία Α και Β κατη¬ 


γορίες του άρθρου 4, οπότε και ακολουθούν, κατά περί¬ 
πτωση, τις σχετικές κατευθύνσεις του παρόντος άρθρου. 

Σε αντίθετη περίπτωση, τα χαρακτηριστικά του χώρου 
και η αναμενόμενη εξ αυτών ένταση των τουριστικών 
δραστηριοτήτων δεν δικαιολογούν, για την προγραμ¬ 
ματική περίοδο του παρόντος Ειδικού Πλαισίου, τη 
λήψη ειδικών μέτρων, χωρίς ωστόσο να αποκλείουν 
τη χωροθέτηση τουριστικών δραστηριοτήτων εφόσον 
δεν υπάρχει σαφής αντίθεση με άλλες ρυθμίσεις σχε- 
διασμού του χώρου. Επίσης αξιοποιούνται οι εκάστοτε 
τοπικοί πόροι που παρουσιάζουν ενδιαφέρον για την 
ανάπτυξη ειδικών - εναλλακτικών μορφών τουρισμού 
(αγροτουρισμού, περιηγητικού, πεζοπορικού, πολιτιστι¬ 
κού τουρισμού κ.λπ.). 

Σε κάθε περίπτωση δεν αποκλείεται η εφαρμογή των 
συνεχιζόμενων ευρωπαϊκών προγραμμάτων για τον 
αγροτικό χώρο, καθώς και η χωροθέτηση οργανωμένων 
υποδοχέων τουριστικών δραστηριοτήτων και σύνθετων 
τουριστικών καταλυμάτων. 

(Ζ) Περιοχές του Εθνικού Συστήματος Προστατευό- 
μενων Περιοχών 

Στρατηγικές κατευθύνσεις χωρικής οργάνωσης και 
ανάπτυξης: 

α. Αξιοποίηση των εκάστοτε τοπικών πόρων που 
παρουσιάζουν ενδιαφέρον για την ανάπτυξη ειδικών- 
εναλλακτικών μορφών τουρισμού (αγροτουρισμού, πε¬ 
ριηγητικού, πεζοπορικού, πολιτιστικού τουρισμού, κ.ά.). 

β. Ανάδειξη και προστασία περιβάλλοντος και τοπί¬ 
ου (προστασία φυσικού περιβάλλοντος, αρχιτεκτονικής 
κληρονομιάς, άυλης πολιτιστικής κληρονομιάς, δημιουρ¬ 
γία μουσείων, κ.α.). 

γ. Δημιουργία δικτύων μονοπατιών (εθνικών, ευρωπα¬ 
ϊκών) και διαδρομών («δρόμοι» καπνού, αμπέλου, ελιάς, 
κ.α.) περιβαλλοντικής ευαισθησίας και εκπαίδευσης. 

δ. Προώθηση προγραμμάτων στήριξης αγροτικών 
δραστηριοτήτων φιλικών προς το περιβάλλον (στήρι¬ 
ξη ολοκληρωμένης ή βιολογικής γεωργίας, προϊόντων 
ονομασίας προέλευσης, παραδοσιακών τεχνικών, κ.ά). 

ε. Δημιουργία υποδομών στήριξης, προώθηση προ¬ 
γραμμάτων εκπαίδευσης και πιστοποίησης (Εοο- 
ΜαπαςθπίθηΙ αηά ΑυάίΙ δοάθπιο - ΕΜΑ5). 

στ. Επίσπευση της κατάρτισης και θεσμοθέτησης των 
διαχειριστικών σχεδίων των περιοχών του Εθνικού Συ¬ 
στήματος Προστατευόμενων Περιοχών, με μέριμνα για 
τον προσδιορισμό περιορισμένων ζωνών ανάπτυξης 
ειδικών-εναλλακτικών μορφών τουρισμού. 

ζ. Οργανωτική και λειτουργική υποστήριξη των Φο¬ 
ρέων Διαχείρισης. 

η. Θέσπιση ειδικού τέλους υπέρ των Φορέων Δια¬ 
χείρισης, επί των δραστηριοτήτων του τουρισμού που 
αναπτύσσονται στις περιοχές αυτές, με σκοπό να χρη¬ 
σιμοποιείται για την προστασία, διαχείριση και ανάδειξη 
του φυσικού περιβάλλοντος και του τοπίου. 

θ. Μέχρι τον καθορισμό χρήσεων και δραστηριοτήτων 
στις περιοχές αυτές η ανάπτυξη τουριστικών δραστηρι¬ 
οτήτων περιορίζεται στη δημιουργία, σύμφωνα με την 
κείμενη τουριστική νομοθεσία, τουριστικών καταλυμά¬ 
των ως εξής: 

ί) στις εντός σχεδίου και εντός ορίων οικισμών περιο¬ 
χές σύμφωνα με τους ισχύοντες όρους δόμησης 
ϋ) Εκτός σχεδίου και εκτός ορίων οικισμών περιοχές 
σύμφωνα με τους όρους και τους περιορισμούς του 
ν. 3937/2011. 

ι. Περιοχές, που εντάσσονται στο σύστημα προστα- 
τευομένων περιοχών του ν. 3937/2911, μπορούν να συ- 
μπεριλαμβάνονται σε προγράμματα ολοκληρωμένης 
τουριστικής ανάπτυξης μέσω οργανωμένων υποδοχέων 
τουριστικών δραστηριοτήτων και σύνθετων τουριστικών 
καταλυμάτων. Οι περιοχές αυτές, σύμφωνα με τα ειδικό¬ 
τερα οριζόμενα στο άρθρο 1 του ν. 4179/2013, διέπονται 
από τα υφιστάμενα ειδικά νομικά καθεστώτα προστασί¬ 
ας τους. Στην περίπτωση αυτή, σύμφωνα με τις ως άνω 
διατάξεις, στην οικεία πράξη έγκρισης ή καθορισμού ή 
οριοθέτησης και χαρακτηρισμού ή δημιουργίας πρέπει 
να αξιολογούνται, ειδικώς, οι συνέπειες από τη δημι¬ 
ουργία και λειτουργία των τουριστικών αναπτύξεων 
στις εν λόγω περιοχές και οι επιπτώσεις στο τοπίο 
από τις προτεινόμενες παρεμβάσεις, και να τεκμηριώ¬ 
νεται η συμβατότητα του υπό ίδρυση υποδοχέα με τα 
ειδικά χαρακτηριστικά και τους στόχους διατήρησης, 
προστασίας και ανάδειξης των εν λόγω περιοχών. Στην 
περίπτωση έργων και δραστηριοτήτων που λαμβάνουν 
χώρα σε προστατευόμενες περιοχές του δικτύου ΝαΙυΓα 
2000, η περιβαλλοντική αδειοδότηση διενεργείται με 
βάση τις σχετικές προβλέψεις των ειδικότερων προεδρι¬ 
κών διαταγμάτων και υπουργικών αποφάσεων προστα¬ 
σίας. Σε περίπτωση ελλείψεως σχετικών προβλέψεων 
υποβάλλεται ως τμήμα της Μελέτης Περιβαλλοντικών 
Επιπτώσεων Ειδική Οικολογική Αξιολόγηση σύμφωνα 
με τα οριζόμενα στο άρθρο 10 του ν. 4014/2011 (Α' 209). 
Σε κάθε περίπτωση ο συντελεστής δόμησης εντός των 
τμημάτων του οργανωμένου υποδοχέα ή του σύνθετου 
τουριστικού καταλύματος που εμπίπτουν σε προστα¬ 
τευόμενες περιοχές δεν μπορεί να υπερβαίνει το 0,05. 

Ο περιορισμός αυτός δεν ισχύει για τους εγκεκριμέ¬ 
νους, κατά την ημερομηνία δημοσίευσης του παρόντος, 
οργανωμένους υποδοχείς τουριστικών δραστηριοτήτων 
που μπορούν να τροποποιούνται χωρίς υπέρβαση των 
προβλεπόμενων, από την εγκριτική τους πράξη, όρων 
και μεγεθών δόμησης. 

(Η) Προστατευόμενοι και εγκαταλελειμμένοι οικισμοί 
Στρατηγικές κατευθύνσεις χωρικής οργάνωσης και 
ανάπτυξης: 

α. Δημιουργία μηχανισμού ελέγχου των χρήσεων γης 
και της έντασης της τουριστικής δραστηριότητας βά¬ 
σει των εξής κριτηρίων: επιφάνεια δομημένου χώρου, 
συνολικός αριθμός τουριστικών επιχειρήσεων με έδρα 
ή πραγματική λειτουργία στον οικισμό, αριθμός υφιστά¬ 
μενων κλινών. Στόχος είναι η διαφύλαξη της αξίας του 
πόρου και η προστασία του παραδοσιακού χαρακτήρα. 

β. Διαμόρφωση αυστηρότερων κανόνων για τη μορ¬ 
φολογία των νέων κτισμάτων, ενίσχυση δράσεων απο¬ 
κατάστασης κελυφών και ειδικότερα για τους εγκα- 
ταλελειμμένους και φθίνοντες οικισμούς, προώθηση 
πρωτοβουλιών στην κατεύθυνση αναζωογόνησής τους. 

γ. Έλεγχος της δυνατότητας επέκτασης ή μη των 
οικισμών κατά τρόπο ώστε να διαφυλάσσεται η αξία 
του πόρου και να προστατεύεται ο παραδοσιακός του 
χαρακτήρας. 

δ. Ανάπτυξη δράσεων τοπικών συμφώνων ποιότητας 
(πέρα από τους κατά περίπτωση ισχύοντες κτιριολο- 
γικούς κανονισμούς), που αφορούν στη διατήρηση και 
ανάδειξη αξιόλογων μορφολογικών στοιχείων και την 
ιδιαίτερη τοπική αρχιτεκτονική παραδοσιακών οικισμών. 

ε. Αξιοποίηση εγκαταλελειμμένων ορεινών οικισμών 
που παρουσιάζουν αρχιτεκτονικό ενδιαφέρον, με τη 


μετατροπή κτιρίων σε καταλύματα ή και με νέες μεγα¬ 
λύτερου μεγέθους επενδύσεις (αύξηση μέχρι και 20% 
της υφισταμένης δομημένης επιφάνειας), με κίνητρα 
είτε προς τους σημερινούς ιδιοκτήτες είτε προς ενδι¬ 
αφερομένους επενδυτές. 

στ. Είναι δυνατή η ανάπτυξη σύνθετων τουριστικών 
καταλυμάτων σε εγκαταλελειμμένους οικισμούς με 
την προϋπόθεση της αξιοποίησης και ανάδειξης του 
υπάρχοντος κτιριακού δυναμικού και σύμφωνα με τις 
κατευθύνσεις της ισχύουσας νομοθεσίας. 

(Θ) Αρχαιολογικοί χώροι, μνημεία και ιστορικοί τόποι 

Στρατηγικές κατευθύνσεις χωρικής οργάνωσης και 
ανάπτυξης: 

- Εξασφάλιση της προσβασιμότητας, της επισκεψιμό- 
τητας και της οργάνωσής τους, εξωράίσμός του περι¬ 
βάλλοντος χώρου, έλεγχος χρήσεων και της εγκατά¬ 
στασης δικτύων υποδομής, ώστε να διασφαλίζεται η 
βέλτιστη ανάδειξή τους. 

- Ανάδειξη, διατήρηση και διαχείριση των αρχαιολογι¬ 
κών χώρων, μνημείων και ιστορικών τόπων του εθνικού 
χώρου με τη συγκρότησή τους σε πολυθεματικά δίκτυα. 

- Μέριμνα για την ανάδειξη και συνολική διαχείριση 
του τοπίου, ώστε να αναδεικνύεται η άρρηκτη σχέση 
των αρχαιολογικών χώρων και μνημείων με το ευρύτερο 
περιβάλλον τους. 

(I) Περιοχές ιδιαίτερου χαρακτήρα 

Στρατηγικές κατευθύνσεις χωρικής οργάνωσης και 
ανάπτυξης: 

Για τις εν λόγω περιοχές επιδιώκεται, η οργάνωσή 
τους σε δίκτυα φυσικού και πολιτιστικού περιβάλλοντος, 
που θα αναδεικνύουν και αξιοποιούν τον φυσικό πλούτο 
των περιοχών, το σύνολο των πολλαπλών πολιτιστικών 
στοιχείων τους (αρχαιολογικοί χώροι, ιστορικοί τόποι, 
παραδοσιακοί οικισμοί, ήθη και έθιμα) σε σύνδεση με 
τη σύγχρονη κοινωνική και πολιτιστική δραστηριότητα 
και την τοπική οικονομική δραστηριότητα με έμφαση 
στην παραγωγή ποιοτικών τοπικών αγαθών. 

Προς τούτο παρέχονται στρατηγικές κατευθύνσεις 
από τα οικεία Περιφερειακά Πλαίσια Χωροταξικού Σχε- 
διασμού και Αειφόρου Ανάπτυξης που υλοποιούνται 
κατά περίπτωση με κατάλληλο χωρικό σχεδίασμά και 
με προώθηση ολοκληρωμένων αναπτυξιακών προγραμ¬ 
μάτων σε ευρείες χωρικές ενότητες. 

Γ ια την υλοποίηση των εν λόγω σχεδίων και προγραμ¬ 
μάτων μπορεί να προωθούνται δράσεις με συνέργεια δη¬ 
μόσιων φορέων, ιδιωτικών φορέων και Τοπικής Αυτοδιοί¬ 
κησης, που θα περιλαμβάνουν θεσμοθέτηση χωροταξικών 
ή και πολεοδομικών ρυθμίσεων και κτηματολογίου (εντός 
ή εκτός οικισμών), παροχή οικονομικών κινήτρων, διάθεση 
των αναγκαίων οικονομικών πόρων, υλοποίηση έργων 
τεχνικής και κοινωνικής υποδομής, υλοποίηση έργων 
ανάδειξης του φυσικού και πολιτιστικού περιβάλλοντος, 
ανάπλασης οικισμών με αρχιτεκτονικό ενδιαφέρον, στο 
σύνολό τους ή σε ενδιαφέροντα σημεία τους και κάθε 
άλλη αναγκαία υποστηρικτική δράση. 

Στις περιοχές αυτές μπορούν να θεσμοθετούνται ει¬ 
δικές αρχιτεκτονικές και λοιπές προδιαγραφές για τη 
δημιουργία τουριστικών καταλυμάτων. 

Άρθρο 6: 

ΕΙΔΙΚΕΣ - ΕΝΑΛΛΑΚΤΙΚΕΣ ΜΟΡΦΕΣ ΤΟΥΡΙΣΜΟΥ 

Οι ειδικές-εναλλακτικές μορφές τουρισμού χαρακτη¬ 
ρίζονται από δυναμική ζήτηση και για το λόγο αυτό η 

καταγραφή τους στο παρόν άρθρο είναι ενδεικτική και 
όχι περιοριστική: 

(Α) Συνεδριακός -Εκθεσιακός τουρισμός 
Στρατηγικές κατευθύνσεις χωρικής οργάνωσης και 
ανάπτυξης: 

α. Ανάπτυξη συνεδριακού - εκθεσιακού τουρισμού στις 
ευρύτερες περιοχές των αστικών κέντρων και στις ανα¬ 
πτυγμένες και αναπτυσσόμενες τουριστικά περιοχές 
της χώρας που χαρακτηρίζονται από επαρκή προσβα- 
σιμότητα (κυρίως αεροπορική και οδική) και δυνατό¬ 
τητες δραστηριοτήτων για τους συνέδρους και τους 
συνοδούς τους. 

β. Δημιουργία εγκαταστάσεων συνεδριακού - εκθε¬ 
σιακού τουρισμού μικρότερης κλίμακας σε μικρότερα 
αστικά κέντρα και άλλους τουριστικούς προορισμούς, 
βάσει κριτηρίων, όπως: ύπαρξη Α.Ε.Ι. ή ερευνητικών 
κέντρων, παρουσία κάποιου κυρίαρχου παραγωγικού 
τομέα στην περιοχή, ύπαρξη αξιόλογων στοιχείων του 
φυσικού ή ανθρωπογενούς περιβάλλοντος, ιστορικών 
τόπων, αθλητικών ή πολιτιστικών εκδηλώσεων κ.λπ. 

γ. Βελτίωση της ελκυστικότητας των πόλεων και του¬ 
ριστικών περιοχών, μέσω εκσυγχρονισμού και αναβάθ¬ 
μισης των υφιστάμενων εγκαταστάσεων και δημιουρ¬ 
γίας νέων, είτε αμιγώς συνεδριακών - εκθεσιακών είτε 
συνδυασμένων με καταλύματα υψηλών προδιαγραφών. 

δ. Αξιοποίηση υφιστάμενου κτιριακού αποθέματος, 
μέσω της μετατροπής κλειστών αθλητικών εγκαταστά¬ 
σεων μεγάλης κλίμακας (π.χ. Ολυμπιακές εγκαταστά¬ 
σεις) σε χώρους συνεδριακών εκδηλώσεων και εκθέσε¬ 
ων και της αποκατάστασης και επανάχρησης αξιόλογων 
παλαιών κελυφών ως συνεδριακών - εκθεσιακών χώρων 
με παράλληλη θέσπιση κινήτρων. 

ε. Ενσωμάτωση νέων τεχνολογιών στις υποδομές του 
συνεδριακού - εκθεσιακού τουρισμού. 

στ. Σύνδεση του συνεδριακού με άλλες μορφές του¬ 
ρισμού. 

(Β) Αστικός Τουρισμός 

Στρατηγικές κατευθύνσεις χωρικής οργάνωσης και 
ανάπτυξης: 

α. Υποστήριξη του ρόλου των πόλεων ως αυτόνομων 
προορισμών τουρισμού σύντομης διάρκειας (οίΐγ 0ΓΘ3(<). 

β. Ανάδειξη και αναβάθμιση των ιστορικών κέντρων, 
μνημείων, αρχαιολογικών χώρων και λοιπών αξιόλογων 
στοιχείων του φυσικού και πολιτιστικού περιβάλλοντος 
των αστικών κέντρων. 

γ.Ένταξη των αστικών κέντρων σε εθνικά και διεθνή 
δίκτυα βάσει θεματικών ενοτήτων (π.χ. κοινή ιστορία, 
αρχιτεκτονική, τοπική παραγωγή, κ.α.). 

δ. Αναβάθμιση και επέκταση των παρεχόμενων υπηρε¬ 
σιών και δραστηριοτήτων σε μουσεία, εκθετήρια, σύγ¬ 
χρονες εγκαταστάσεις πληροφόρησης, φεστιβάλ και 
άλλες θεματικές ή πολιτιστικές εκδηλώσεις. 

ε. Εκσυγχρονισμός και βελτίωση της ποιότητας του 
ξενοδοχειακού δυναμικού των αστικών περιοχών με κα¬ 
τασκευή νέων καταλυμάτων υψηλών προδιαγραφών, 
παράλληλη απόσυρση απαξιωμένων μονάδων κατά τις 
εκάστοτε ισχύουσες διατάξεις, επανάχρηση του υφι¬ 
στάμενου κτιριακού αποθέματος οποιοσδήποτε χρήσης 
με τη μετατροπή του σε τουριστικά καταλύματα και 
υποστηρικτικές χρήσεις καθώς και ανάπτυξη οργανω¬ 
μένων χωρικών υποδοχέων στις ευρύτερες περιοχές 
των πόλεων. 

στ. Αναβάθμιση του ρόλου των Μέσων Μαζικής Μετα¬ 
φοράς, βελτίωση της κυκλοφορίας και της ασφάλειας 


των πεζών καθώς και της προσβασιμότητας των εμπο- 
διζομένων ατόμων. 

ζ. Κατάλληλη σήμανση και ενημέρωση των επισκεπτών 
για τη θέση και το περιεχόμενο των τουριστικών πόρων 
και εξασφάλιση εύκολης πρόσβασης σε αυτούς. 

(Γ) Θαλάσσιος Τουρισμός 

Ο θαλάσσιος τουρισμός, αφορά τουριστική δραστηρι¬ 
ότητα αιχμής, με μακροχρόνια δραστηριότητα στην Ελ¬ 
λάδα. Τα τελευταία χρόνια παρουσιάζει σταθερή τάση 
ανάπτυξης, τόσο όσον αφορά στον τουρισμό κρουα¬ 
ζιέρας, όσο και στον τουρισμό με σκάφη αναψυχής. Η 
ανοδική πορεία του θαλασσίου τουρισμού πρέπει να 
υποστηριχθεί από πολιτική χωρικής οργάνωσης για τη 
σταθερή βελτίωση της ανταγωνιστικότητας του. 

(Γ1) Τουρισμός κρουαζιέρας 

Στρατηγικές κατευθύνσεις χωρικής οργάνωσης και 
ανάπτυξης: 

α. Βελτίωση και εκσυγχρονισμός των υφιστάμενων 
και δημιουργία πυλών εισόδου επιβατών κρουαζιέρας 
(όοπίθ ροΓίε) με σύγχρονες εγκαταστάσεις κατά προ¬ 
τεραιότητα σε αναπτυγμένες, αναπτυσσόμενες και 
μητροπολιτικές περιοχές που διαθέτουν αεροδρόμια 
διεθνών συνδέσεων. 

β. Δημιουργία εγκαταστάσεων εξυπηρέτησης επιβα¬ 
τών κρουαζιέρας (ροιίε οί σειΙΙ) σε λιμάνια που έχουν ήδη 
δυνατότητα, ή μπορούν να αποκτήσουν τη δυνατότητα 
να εξυπηρετούν μεγάλα κρουαζιερόπλοια και βρίσκονται 
σε περιοχές τουριστικού ενδιαφέροντος. Κατά προτε¬ 
ραιότητα οι περιοχές αυτές είναι: Πειραιάς, Θεσσαλο¬ 
νίκη, Κατάκολο, Ρόδος, Βόλος, Καβάλα, Κως, Πάτμος, 
Πύλος, Μύκονος, Σαντορίνη, Καλαμάτα, Κέρκυρα, Κρήτη. 

γ. Ειδικά για την περίπτωση της Αττικής διερεύνηση 
της δυνατότητας δημιουργίας εγκαταστάσεων εξυπη¬ 
ρέτησης επιβατών κρουαζιέρας στον Πειραιά, στην ευ¬ 
ρύτερη περιοχή του Φαληρικού Όρμου και στο Λαύριο. 

δ. Ανάδειξη των σταθμών κρουαζιέρας σε πολυθε- 
ματικούς προορισμούς μέσω διασύνδεσής τους με τα 
θεματικά δίκτυα των ευρύτερων περιοχών (πολιτιστικά, 
θρησκευτικά, φυσιολατρικά κ.ά.). 

ε. Εξασφάλιση πρόσβασης των επιβατών κρουαζιέρας 
στους τουριστικούς πόρους των ευρύτερων περιοχών 
των σταθμών (βελτίωση συγκοινωνιών, διεύρυνση ωρα¬ 
ρίου λειτουργίας μουσείων, αρχαιολογικών χώρων κ.λπ.). 

στ. Πρόβλεψη διαχωρισμού λιμενικής ζώνης σε ζώνη 
για εξυπηρέτηση κρουαζιέρας και ζώνη εμπορικού/επι- 
βατικού-ακτοπλοϊκού λιμένα και προσδιορισμός χρή¬ 
σεων στην λιμενική ζώνη για εξυπηρέτηση τουρισμού 
κρουαζιέρας με αντίστοιχες λιμενικές και χερσαίες 
εγκαταστάσεις. 

ζ. Ανάπτυξη στις παρυφές των σταθμών κρουαζιέρας 
χώρων εμπορικών χρήσεων, ψυχαγωγίας και προώθησης 
τοπικών προϊόντων. 

η. Διαχείριση των επισκεπτών κρουαζιέρας με σκοπό 
αφενός την βέλτιστη εξυπηρέτησή τους και αφετέρου 
την προστασία του προορισμού από τις ταυτόχρονες 
αφίξεις κρουαζιερόπλοιων που εξαντλούν τα όρια των 
διαθέσιμων υποδομών. 

(Γ2) Τουρισμός με σκάφη αναψυχής 

Στρατηγικές κατευθύνσεις χωρικής οργάνωσης και 
ανάπτυξης: 

α. Πύκνωση του δικτύου τουριστικών λιμένων (μαρίνες, 
αγκυροβόλια, καταφύγια) λαμβάνοντας υπόψη: 

αα. Τις θέσεις των ήδη χωροθετημένων τουριστικών 
λιμένων, όπως αυτές αποτυπώνονται στο Χάρτη Χω¬ 
ρικής Οργάνωσης Δικτύου Τουριστικών Λιμένων και 
παρατίθενται στο Παράρτημα με τίτλο «Κατάλογος 
χωροθετημένων τουριστικών λιμένων», που αποτελούν 
αναπόσπαστα μέρη της απόφασης αυτής. 

ββ. Την οργάνωση του θαλάσσιου χώρου σε Ζώνες 
Ναυσιπλοΐας Αναψυχής βάσει γεωγραφικών χαρακτη¬ 
ριστικών, μετεωρολογικών συνθηκών, προτιμώμενων 
ιστιοπλοϊκών διαδρομών κ.λπ. Οι Ζώνες Ναυσιπλοΐας 
Αναψυχής, όπως εμφαίνονται στο Χάρτη Οργάνωσης 
Δικτύου Τουριστικών Λιμένων, είναι οι εξής: 

- Ζ.Ν.Α. 1: Θερμαϊκός-Βόρειες Σποράδες-Παγασητικός- 
Βόρειος Ευβοϊκός 

- Ζ.Ν.Α. 2: Θρακικό πέλαγος-Βόρειο Αιγαίο 

- Ζ.Ν.Α. 3: Κεντρικό-Ανατολικό Αιγαίο 

- Ζ.Ν.Α. 4: Νοτιανατολικό Αιγαίο - Δωδεκάνησα 

- Ζ.Ν.Α. 5: Κρήτη 

- Ζ.Ν.Α. 6: Κυκλάδες 

- Ζ.Ν.Α. 7: Νότια Πελοπόννησος 

- Ζ.Ν.Α. 8: Αργολικός - Σαρωνικός - Νότιος Ευβοϊκός 

- Ζ.Ν.Α. 9 Ιόνιο Πέλαγος 

- Ζ.Ν.Α. 9α: Κορινθιακός (υποσύστημα Ζ.Ν.Α. 9) 

Ιδιαίτερη έμφαση δίδεται στην πύκνωση του δικτύου 

στο Ιόνιο Πέλαγος, στο Ανατολικό και Νοτιανατολικό 
Αιγαίο, καθώς και σε κόλπους, όπως ο Αργοσαρωνικός, 
ο Αργολικός και ο Παγασητικός. 

γγ. Την εξασφάλιση συνθηκών ικανοποιητικής εξυπη¬ 
ρέτησης και ανεφοδιασμού των τουριστικών σκαφών 
μέσω ορθολογικής διασποράς τουριστικών λιμενικών 
υποδομών με στόχο τη διαμόρφωση δικτύου σε ενδει¬ 
κτικές αποστάσεις 30 ν.μ. μεταξύ μαρινών και 15 ν.μ. 
μεταξύ μαρινών και καταφυγίων ή αγκυροβολιών. Περαι¬ 
τέρω πύκνωση του δικτύου εξετάζεται κατά περίπτωση 
με βάση τη ζήτηση υπηρεσιών και υποδομών ελλιμενι- 
σμού τουριστικών σκαφών ή/και την ύπαρξη ιδιαίτερων 
τοπικών τουριστικών πόρων υψηλής επισκεψιμότητας. 
Οι παραπάνω ενδεικτικές αποστάσεις δεν ισχύουν για 
τις μητροπολιτικές περιοχές, για τις οποίες λαμβάνεται 
ιδιαίτερα υπόψη η ζήτηση σε θέσεις ελλιμενισμού. 

δδ. τη ζήτηση θέσεων ελλιμενισμού, όπως διαμορφώ¬ 
νεται στο χρόνο. 

εε. τα γεωμορφολογικά και περιβαλλοντικά χαρα¬ 
κτηριστικά, τα ανεμολογικά και κυματικά στοιχεία, τις 
χρήσεις γης και τυχόν υφιστάμενα ειδικά καθεστώτα 
προστασίας των προτεινόμενων θέσεων, τα οποία λαμ- 
βάνονται υπόψη και για την επιλογή του τύπου και της 
κλίμακας του τουριστικού λιμένα. 

β. Βελτίωση και εκσυγχρονισμός των λιμενικών υπο¬ 
δομών (μαρίνες, αγκυροβόλια, καταφύγια), με κύριες 
κατευθύνσεις: 

αα. Ολοκληρωμένες και επαρκείς υπηρεσίες στους ελ¬ 
λιμενιζόμενους (καύσιμα, νερό, ηλεκτρικό ρεύμα, χώροι 
υγιεινής, συλλογή και διαχείριση απόβλητων, τεχνική 
υποστήριξη, κ.λπ.). 

ββ. Σχεδιασμός, ανάπτυξη και λειτουργία, με βάση 
τα χαρακτηριστικά των κύριων ομάδων στόχου (τύποι 
σκαφών και μέγεθος, διακύμανση της εποχικότητας και 
διαφοροποίηση των ιδιαίτερων χαρακτηριστικών των 
επισκεπτών ανά εποχή, μακροχρόνιος ελλιμενισμός, 
κ.λπ.). 

γγ. Εφαρμογή διαδικτυακής ενημέρωσης, πληροφό¬ 
ρησης, κράτησης, παροχή υπηρεσιών διαδικτύου στις 


λιμενικές υποδομές, εφαρμογή ηλεκτρονικών έξυπνων 
συναλλαγών (διακίνηση εγγράφων, καταβολή τελών και 
άλλες χρήσεις). 

δδ. Εφαρμογή εξοπλισμού και μεθόδου διαχείρισης 
φιλικών προς το περιβάλλον. 

γ. Ενσωμάτωση - ένταξη των λιμένων στον ευρύτε¬ 
ρο σχεδίασμά για την ολοκληρωμένη διαχείριση του 
παράκτιου χώρου και της γειτονικής ενδοχώρας, με 
στόχο την ανάπτυξη συναφών - συγγενών δράσεων σε 
θεματικές ενότητες. 

δ. Αξιοποίηση τουριστικών λιμένων που έχουν παρα- 
μείνει ημιτελείς και ολοκλήρωση των απαιτούμενων 
υποδομών για άμεση ένταξή τους στο υφιστάμενο δί¬ 
κτυο. 

ε. Ενθάρρυνση δημιουργίας τουριστικών λιμένων με 
διάνοιξη εσωτερικών λιμενολεκανών ή/και διαμόρφωση 
προστατευτικών νησίδων. 

στ. Αναβάθμιση αργούντων και σχολαζόντων κρηπιδω¬ 
μάτων με προσθήκη των απαιτούμενων υποδομών και 
ένταξή τους στο δίκτυο τουριστικών λιμένων. 

ζ. Συνδυασμός της λειτουργίας επιλεγμένων τουρι¬ 
στικών λιμένων με κατά περίπτωση συναφείς χρήσεις, 
όπως -ενδεικτικά- ναυταθλητισμός, υδατοδρόμια, σταθ¬ 
μοί θαλάσσιων «ταξί», ημερόπλοια κ.λπ. 

η. Ανάπτυξη «περιβαλλοντικών υποδομών» (ενέργεια, 
διαχείριση απορριμμάτων κ.λπ.). 

θ. Ανάπτυξη και λειτουργία ενιαίου συστήματος ηλε¬ 
κτρονικής ενημέρωσης για διαθεσιμότητα θέσης, κό¬ 
στος κ.λπ. σε όλες τις κατηγορίες τουριστικών λιμένων. 

(Γ3) Αλιευτικός τουρισμός 

Στρατηγικές κατευθύνσεις χωρικής οργάνωσης και 
ανάπτυξης: 

Ο αλιευτικός τουρισμός, αφορά δυναμική μορφή του¬ 
ριστικής δραστηριότητας, στον οποίο η Χώρα παρουσι¬ 
άζει υστέρηση, τόσο ως προς το θεσμικό πλαίσιο των 
επιτρεπόμενων δραστηριοτήτων, όσο και ως προς τη 
λήψη μέτρων ανάδειξης και προώθησής του. 

Ο αλιευτικός τουρισμός μπορεί να αποτελέσει δυνα¬ 
μικό στοιχείο και του εισαγόμενου τουρισμού, εφ’ όσον 
οι ελληνικές θάλασσες - συγκριτικά με άλλες - παρα¬ 
μένουν σε καλή σχετικά κατάσταση και εφ’ όσον οι 
υδρόβιοι οργανισμοί είναι εξαιρετικής ποιότητας και ως 
προς τα χαρακτηριστικά της υγιεινής τους και ως προς 
τα γευσιγνωστικά και γαστρονομικά χαρακτηριστικά. 

Δραστηριότητες αλιευτικού τουρισμού, μπορούν να 
πραγματοποιούνται: 

1. Στο θαλάσσιο χώρο και όπου επιτρέπεται η αλιεία 
στα πλαίσια θεσμικών δεσμεύσεων που ισχύουν από 
την εκάστοτε νομοθεσία και αφορούν είτε ειδικά κα¬ 
θεστώτα προστασίας - Εθνικά θαλάσσια Πάρκα, Δίκτυο 
Φύση - 2000/ΝΑΤυΒΑ - είτε ειδικές δεσμεύσεις - π.χ. 
αλιευτικά πεδία με ειδικές και περιορισμένες διατάξεις, 
δεσμευμένες θαλάσσιες περιοχές για λόγους προστα¬ 
σίας υδρόβιων οργανισμών ή περιοχών αναπαραγωγής, 
κ.λπ., είτε αφορούν κεντρικές πολιτικές ολοκληρωμένης 
προσέγγισης, - π.χ. ολοκληρωμένη θαλάσσια πολιτική. 

2. Στα εσωτερικά επιφανειακά ύδατα - λίμνες, ποτάμια, 
υφάλμυρα οικοσυστήματα - και στα οποία επιτρέπεται η 
αλιεία, στα πλαίσια θεσμικών δεσμεύσεων που ισχύουν 
από την εκάστοτε νομοθεσία και αφορούν είτε ειδικά 
καθεστώτα προστασία - Εθνικά πάρκα, Δίκτυο Φύση - 
2000/ΝΑΤυΒΑ - είτε λοιπές κανονιστικές διατάξεις. 

3. Σε μισθωμένα τμήματα του θαλάσσιου ή χερσαίου 
χώρου, με χρήση εκτροφής υδρόβιων οργανισμών, υπό 
των προϋποθέσεων που θέτει το πλαίσιο αδειοδότησης 
των μονάδων αυτών. 

(Γ.4) Τουρισμός καταδύσεων αναψυχής 

Στρατηγικές κατευθύνσεις χωρικής οργάνωσης και 
ανάπτυξης: 

- Ανάπτυξη τουρισμού καταδύσεων, αυτόνομων ή ορ¬ 
γανωμένων, με στόχο τον εμπλουτισμό του τουριστικού 
προϊόντος. 

- Δημιουργία θαλάσσιων καταδυτικών πάρκων, τα 
οποία οριοθετούνται σε θαλάσσιες περιοχές εφαπτό- 
μενες ή μη της ακτής, προστατευμένες από την αλιεία 
και από άλλες θαλάσσιες και υποθαλάσσιες δραστηριό¬ 
τητες, εντός των οποίων αναπτύσσονται και διεξάγονται 
καταδυτικές δραστηριότητες για λόγους αναψυχής. Τα 
θαλάσσια καταδυτικά πάρκα αναπτύσσονται σε περι¬ 
οχές που διαθέτουν τους απαιτούμενους προς τούτο 
πόρους (υποθαλάσσιοι γεωλογικοί σχηματισμοί και 
πλούσια σε ιχθυοπανίδα οικοσυστήματα ή επιδεχόμενα 
αναβάθμισης σε αριθμό και μέγεθος ειδών με κατάλ¬ 
ληλα μέτρα, ναυάγια, ενάλιες αρχαιότητες, στοιχεία 
ιδιαίτερης τεχνητής μορφολογίας κ.λπ.), προσβασιμό- 
τητα και πληρούν τις προδιαγραφές που καθορίζονται 
από την οικεία νομοθεσία, ιδίως επί θεμάτων υγείας και 
ασφάλειας. Για τη χωροθέτηση καταδυτικών και πάρκων 
και υποβρύχιων μουσείων, απαιτούνται επαρκής οδική 
προσβασιμότητα και λιμενική υποδομή σε απόσταση 
μικρότερη των 10 ν.μ. 

- Ανάπτυξη υποθαλάσσιων μουσείων με στόχο την 
αναψυχή και σε θαλάσσιες περιοχές με κατάλληλο ενά- 
λιο απόθεμα, υπό τους όρους και τις δεσμεύσεις που 
αφορούν τη νομοθεσία για την προστασία της πολιτι¬ 
στικής κληρονομιάς 

(Δ) Πολιτισμικός Τουρισμός 

Στρατηγικές κατευθύνσεις χωρικής οργάνωσης και 
ανάπτυξης: 

α. Αναβάθμιση και διασύνδεση του μουσειακού, μνη¬ 
μειακού, αρχαιολογικού και λαογραφικού κεφαλαίου 
της χώρας. 

β. Διατήρηση και ανάδειξη της αρχιτεκτονικής κλη¬ 
ρονομιάς και ειδικότερα των ιστορικών κέντρων των 
πόλεων αλλά και μεμονωμένων κτιρίων. 

γ. Εξασφάλιση της προσβασιμότητας, της επισκεψι- 
μότητας και οργάνωσης των αρχαιολογικών χώρων και 
μνημείων και υποστήριξη τους με κατάλληλα έργα υπο- 
δομών/Ενταξη τους σε τουριστικά δίκτυα. 

δ. Δημιουργία μουσείων και θεματικών πάρκων συ¬ 
μπεριλαμβανομένων των τεχνολογικών για την ανά¬ 
δειξη των πολιτιστικών πόρων και ιδιαιτεροτήτων κάθε 
περιοχής. 

ε. Ενίσχυση δράσεων για τη δημιουργία πολυχώρων 
ψηφιακής αναπαράστασης ιστορικών, μυθολογικών και 
άλλων πολιτιστικών σεναρίων (σύνδεση καινοτομίας- 
πολιτισμού). 

στ. Ενίσχυση, προβολή και καθιέρωση φεστιβάλ, πο¬ 
λιτισμικών θεσμών και άλλων σχετικών εκδηλώσεων. 

ζ. Ανάπτυξη του γαστρονομικού τουρισμού και ένταξη 
του στο τουριστικό προϊόν (ανάπτυξη βιολογικών προϊό¬ 
ντων, συστημάτων διασφάλισης της ποιότητας τους και 
πιστοποίησης της αξίας και της μοναδικότητάς τους). 

(Δ.1) Θρησκευτικός Τουρισμός 

Στρατηγικές κατευθύνσεις χωρικής οργάνωσης και 
ανάπτυξης: 


α. Ανάδειξη πόλων προσκυνηματικών και θρησκευτι¬ 
κών μνημείων και τόπων (π.χ. Μετέωρα, Πάτμος, Άγιο 
Όρος), συγκρότηση, οργάνωση και προβολή τους σε 
δίκτυα. 

β. Βελτίωση της προσβασιμότητάς τους καθώς και 
των μεταξύ των συνδέσεων. 

γ. Προώθηση μέτρων εξωραϊσμού/αναβάθμισης και 
ανάδειξης των λατρευτικών χώρων, των συνοδών τους 
εγκαταστάσεων διημέρευσης και διαμονής καθώς και 
του περιβάλλοντα χώρου τους και λοιπών θρησκευτικών 
μνημείων. 

δ. Διαφύλαξη των αρχιτεκτονικών χαρακτηριστικών 
των μοναστηριών από νέες μη προσαρμοσμένες στο 
χαρακτήρα τους κτιριακές επεκτάσεις. 

ε. Στήριξη δράσεων που αφορούν στην οργάνωση 
σχετικών εκδηλώσεων. 

στ. Προώθηση/στήριξη προγραμμάτων ανταλλαγής 
επισκέψεων μεταξύ θρησκευτικών κοινοτήτων. 

(Ε) Αθλητικός Τουρισμός 

Στρατηγικές κατευθύνσεις χωρικής οργάνωσης και 
ανάπτυξης: 

α. Αξιοποίηση των αθλητικών εγκαταστάσεων της 
Αθήνας, της Θεσσαλονίκης και των άλλων μεγάλων 
πόλεων (Πάτρα, Ηράκλειο, Λάρισα, Βόλος), ιδίως για τη 
διοργάνωση τακτικών διεθνών αθλητικών εκδηλώσεων. 

β. Ενίσχυση δυνατοτήτων εξειδικεύσεων αθλητικών 
εκδηλώσεων θέασης (αγώνες ταχύπλοων σκαφών, κω¬ 
πηλατικοί αγώνες, κλπ.) σε πόλεις ή περιοχές που δια¬ 
θέτουν κατάλληλες φυσικές ή τεχνητές εγκαταστάσεις 
και ξενοδοχειακή υποδομή, καθώς και αεροδρόμια. 

γ. Ανάπτυξη προπονητικών κέντρων σε περιοχές του 
ορεινού και ημιορεινού χώρου που διαθέτουν ικανοποι¬ 
ητική πρόσβαση και ξενοδοχειακή υποστήριξη, καθώς 
και σε παραθαλάσσιες και παραλίμνιες περιοχές για 
τις δραστηριότητες του θαλάσσιου σκι, ιστιοδρομίες, 
κ.λπ. Τα προπονητήρια και οι λοιπές σχετικές υποδο¬ 
μές πρέπει να εναρμονίζονται με την κλίμακα και τα 
ιδιαίτερα χαρακτηριστικά της περιοχής εγκατάστασης. 

δ. Δημιουργία υποδομών αθλητισμού για άτομα με 
ειδικές ανάγκες. 

ε. Προώθηση δράσεων εκσυγχρονισμού υφιστάμενων 
υποδομών. 

στ. Σύνδεση δράσεων αθλητικών φορέων με την του¬ 
ριστική δραστηριότητα. 

(Ε.1) Γκολφ 

Στρατηγικές κατευθύνσεις χωρικής οργάνωσης και 
ανάπτυξης: 

α. Δημιουργία εγκαταστάσεων γκολφ στις ευρύτερες 
περιοχές των μεγάλων αστικών κέντρων που αποτε¬ 
λούν τουριστικούς προορισμούς (Αθήνα, Θεσσαλονίκη, 
Βόλος, Ιωάννινα, Κρήτη, Κέρκυρα, Ρόδος, Ζάκυνθος, Κως 
και στις Περιφερειακές Ενότητες Ηλείας, Μεσσηνίας, 
Χαλκιδικής, Αχάίας, Αργολίδας, Λευκάδας, Αιτωλοακαρ¬ 
νανίας, Κεφαλονιάς), καθώς και ως μορφή ειδικής του¬ 
ριστικής υποδομής που συνδυάζεται με ξενοδοχειακά 
καταλύματα ή εντάσσεται σε οργανωμένους υποδοχείς 
τουριστικών δραστηριοτήτων ή/και σε σύνθετα τουρι¬ 
στικά καταλύματα, με την προϋπόθεση εξασφάλισης 
των απαιτούμενων υδατικών πόρων της εγκατάστασης 
ύστερα από την ικανοποίηση υδρευτικών, αρδευτικών 
και οικολογικών αναγκών της περιοχής που επηρεάζε¬ 
ται ή τη χρήση ανακυκλωμένου νερού από αξιοποίηση 
των λυμάτων μετά από τριτοβάθμια επεξεργασία ή από 

αφαλάτωση. Στην κατεύθυνση αυτή είναι επιθυμητή η 
χρήση ειδών της τοπικής αυτοφυούς χλωρίδας με μι¬ 
κρές απαιτήσεις σε υδατικούς πόρους σε συνδυασμό 
με κατάλληλες τεχνικές άρδευσης και ο περιορισμός 
της δημιουργίας τεχνητών λιμνών. 

β. Αναβάθμιση των ήδη υπαρχόντων γηπέδων γκολφ 
και δημιουργία δικτύων γηπέδων με στόχο τη δημι¬ 
ουργία «τουριστικών προορισμών γκολφ» σε επιλεγμέ¬ 
νες περιοχές της Ελλάδος, ενδεικτικά, των περιοχών 
των κατηγοριών Α και Β1, καθώς και σε οργανωμένους 
υποδοχείς τουριστικών δραστηριοτήτων και σύνθετα 
τουριστικά καταλύματα. 

Σε κάθε περίπτωση απαιτείται η λήψη μέτρων ορθής 
περιβαλλοντικής διαχείρισης καθώς και η διασφάλιση 
της προστασίας του περιβάλλοντος και ιδιαίτερα των 
υδάτινων πόρων, από κινδύνους εξάντλησης και ρύ¬ 
πανσης. 

(Ε.2) Χιονοδρομικός τουρισμός - δραστηριότητες ανα¬ 
ψυχής στον ορεινό χώρο 

Στρατηγικές κατευθύνσεις χωρικής οργάνωσης και 
ανάπτυξης: 

α. Εκσυγχρονισμός των εγκαταστάσεων, συμπεριλαμ- 
βανομένης πιθανής συμπλήρωσης, επέκτασης και ανα¬ 
βάθμισης της ποιότητας των προσφερόμενων υπηρεσι¬ 
ών στα χιονοδρομικά κέντρα της χώρας με ταυτόχρονη 
βελτίωση της προσβασιμότητας και της ασφάλειας των 
υποδομών πρόσβασης με μέριμνα για την προστασία 
του περιβάλλοντος και του τοπίου. 

β. Δημιουργία δικτύων διαδρομών ορειβατικού σκι σε 
υφιστάμενες δασικές οδούς και ορειβατικά μονοπάτια, 
κατά προτεραιότητα, σε ορεινά συγκροτήματα που δεν 
διαθέτουν χιονοδρομικά κέντρα, καθώς και γύρω από 
ορεινούς οικισμούς, οι οποίοι διαθέτουν ικανοποιητική 
υποδομή φιλοξενίας και εστίασης. 

γ. Ρυθμίσεις και κίνητρα για την προσέλκυση επεν¬ 
δυτών τουριστικών και συναφών δραστηριοτήτων στα 
υφιστάμενα χιονοδρομικά κέντρα. 

δ. Βελτίωση προσβασιμότητας σε χιονοδρομικά κέ¬ 
ντρα με μέριμνα για την προστασία του περιβάλλοντος 
και του τοπίου. 

ε. Ρυθμίσεις και κίνητρα για την εγκατάσταση Α.Π.Ε. 
σε χιονοδρομικά κέντρα κατά τις διατάξεις της κείμενης 
νομοθεσίας για την κάλυψη των ενεργειακών αναγκών 
τους. 

στ. Διεύρυνση της εποχικότητας της λειτουργίας των 
χιονοδρομικών κέντρων με ειδικά κίνητρα για την ανά¬ 
πτυξη αθλητικών ορεινών δραστηριοτήτων και ειδικών 
αθλητικών δραστηριοτήτων. 

η. Ανάπτυξη αθλητικών δραστηριοτήτων (σπορ) στον 
ορεινό χώρο (π.χ. ορειβασία, αναρρίχηση, κανόε-καγιάκ, 
ΓαίΙίπρ, αιωροπτερισμός, αλεξίπτωτο πλαγιάς). Ορισμέ¬ 
νες από τις δραστηριότητες αυτές μπορούν να ανα¬ 
πτυχθούν σε μικρότερο βαθμό και στον ημιορεινό και 
πεδινό χώρο. 

ζ. Δημιουργία αναρριχητικών πεδίων. 

(ΣΤ) Ιαματικός και θεραπευτικός τουρισμός 

Στρατηγικές κατευθύνσεις χωρικής οργάνωσης και 
ανάπτυξης: 

α) Αξιοποίηση των ιαματικών φυσικών πόρων με σκοπό 
την ανάπτυξη περιοχών θερμαλισμού με κριτήρια: 

• Την αξία/ιαματικότητα/θεραπευτικές ιδιότητες (με 
βάση σύγχρονα επιστημονικά δεδομένα), σε συνδυασμό 
με την επάρκεια του φυσικού πόρου για τη βιωσιμότητα 
της επένδυσης. 


• Την ποιότητα του φυσικού και οικιστικού περιβάλ¬ 
λοντος της ευρύτερης περιοχής του φυσικού ιαματικού 
πόρου. 

• Το βαθμό χωροταξικής ένταξης τους σε περιοχές 
που παρουσιάζουν ευρύτερο τουριστικό ενδιαφέρον. 

• Την προσβασιμότητα της περιοχής και την υποστή¬ 
ριξη της με σύγχρονη τεχνική και κοινωνική υποδομή. 

• Τη δυνατότητα υποστήριξης με ξενοδοχειακές υπο¬ 
δομές υψηλών προδιαγραφών καθώς και με συναφείς 
εγκαταστάσεις ελευθέρου χρόνου, αναψυχής, αθλητισμού. 

β) Λήψη μέτρων για τη διαφύλαξη του φυσικού πόρου 
από τη ρύπανση και γενικότερα κάθε είδους υποβάθμιση. 

γ) Συνεχής παρακολούθηση της ποιότητας των ιαματι¬ 
κών μέσων, ανάπτυξη σχετικής επιστημονικής έρευνας/ 
τεκμηρίωσης των θεραπευτικών ιδιοτήτων σε συνδυ¬ 
ασμό με τις εφαρμοζόμενες τεχνικές και εκπαίδευση/ 
εξειδίκευση επιστημονικού και μη προσωπικού. 

δ) Ανάδειξη και χαρακτηρισμός λουτροπόλεων σε 
περιοχές που διαθέτουν ιαματικούς φυσικούς πόρους 
(φυσικά νερά, ατμοί, φυσικά αέρια, πηλοί κ.λπ.), και όπου 
αναπτύσσεται ή δύναται να αναπτυχθεί συνολική προ¬ 
σφορά τουριστικών δραστηριοτήτων, προϊόντων και 
υπηρεσιών επικεντρωμένων στην παροχή υπηρεσιών 
θερμαλισμού, υγείας, ευεξίας, αποκατάστασης. 

ε) Δημιουργία γενικότερα κέντρων θεραπευτικού του¬ 
ρισμού (θερμαλισμού, θαλασσοθεραπείας, υδροτουρι- 
σμού - ερα, τουρισμού ευεξίας - ννοΙΙποεε, κ.ά.) με έμφαση 
στον συνδυασμό πρόληψης/θεραπείας -αποκατάστασης, 
αναψυχής και παραθερισμού σε περιοχές που διαθέ¬ 
τουν, σε αντιστοιχία με το αντικείμενο «θεραπείας», 
κατάλληλους πόρους, ιδιαίτερα σε αναπτυγμένες ή 
αναπτυσσόμενες τουριστικά περιοχές της χώρας με 
καλή προσβασιμότητα. 

(Ζ) Τουρισμός υπαίθρου 

Στρατηγικές κατευθύνσεις χωρικής οργάνωσης και 
ανάπτυξης: 

α. Ο τουρισμός υπαίθρου αναπτύσσεται σε περιοχές 
της υπαίθρου που παρουσιάζουν ενδιαφέρον για τον 
τουρισμό, συμπεριλαμβανομένων των περιοχών του 
Εθνικού Συστήματος Προστατευόμενων Περιοχών, πλην 
των περιοχών απόλυτης προστασίας της φύσης. Στις 
περιοχές προστασίας της φύσης) και στα εθνικά πάρκα 
επιτρέπονται μορφές τουρισμού φύσης που προσιδιάζει 
στις περιοχές αυτές (πχ. ορειβατικός, γεωτουρισμός) με 
τις αναγκαίες συνοδευτικές εγκαταστάσεις (καταφύγια 
μέχρι 200 τ.μ.). Στα περιφερειακά φυσικά πάρκα ενθαρ- 
ρύνεται η ανάπτυξη τουρισμού της υπαίθρου, με την 
οριοθέτηση περιοχών οικοανάπτυξης με επέκταση της 
σχετικής δυνατότητας και εκτός οικιστικών ενοτήτων. 

β. Δράσεις ανάδειξης προστατευόμενων περιοχών που 
διαθέτουν σχετικούς πόρους (φύση, τοπίο), ως πόλων 
ανάπτυξης τουρισμού φύσης ευρύτερης ακτινοβολίας. 
Τέτοιες περιοχές αποτελούν καταρχήν οι προστατευ- 
όμενες περιοχές που διαθέτουν Φορέα Διαχείρισης. 

γ. Καθιέρωση τοπικών δικτύων, διαδρομών - μονοπα- 
τιών, πολυθεματικού χαρακτήρα με έμφαση στη φυσι¬ 
ολατρική διάσταση. 

δ. Σήμανση διαδρομών σύμφωνα με τις προδιαγραφές 
που ισχύουν στην Ε.Ε. και έκδοση χαρτών ορεινής πε¬ 
ριήγησης και εμπλουτισμός των διαδρομών με εναλλα¬ 
κτικές δραστηριότητες (πίστες πιουπίείπ άίΚθ, ιππασία). 
Ένταξη σε αυτές, όπου είναι δυνατόν, παραδοσιακών 
οικισμών με υποδομές εστίασης και αναψυχής. 

ε. Διατήρηση και ανάδειξη των στοιχείων του παρα¬ 
δοσιακού τρόπου ζωής. 

στ. Δημιουργία υποδομών παρατήρησης και ερμηνείας 
της φύσης (π.χ. παρατηρητήρια, κέντρα ενημέρωσης 
επισκεπτών, μουσεία και ορειβατικά καταφύγια). 

Ειδικότερα για την προώθηση του αγροτουρισμού - 
οινοτουρισμού: 

- Κατάστρωση και ενίσχυση διακριτού και ολοκλη¬ 
ρωμένου αγροτουριστικού προϊόντος, που περιλαμβά¬ 
νει διαμονή, διατροφή-εστίαση, παραγωγή και διάθεση 
προϊόντων της πρωτογενούς παραγωγής ως έχουν ή 
μετά από μία πρώτη μεταποίηση. 

- Ενίσχυση των δράσεων ανακαίνισης παραδοσιακών 
ή εγκαταλελειμμένων κτιρίων και οικισμών ή συνόλων 
οικισμών με στόχο τη διατήρηση της αγροτικής κλη¬ 
ρονομιάς. 

- Διασύνδεση της τοπικής παραγωγής με την αγρο- 
τοτουριστική κατανάλωση (σύμφωνα τοπικής ποιότητας 
κ.λπ.). 

- Ενίσχυση του γαστρονομικού τουρισμού με δράσεις 
προώθησης της ελληνικής κουζίνας και των επιμέρους 
εκδοχών της ως σημαντικού τουριστικού πόρου. 

- Προώθηση της εμπορίας γεωργικών προϊόντων ποι¬ 
ότητας καθώς και τοπικά μεταποιημένων προϊόντων 
ποιότητας. 

- Ενίσχυση του προσανατολισμού των συνεχιζόμε¬ 
νων ευρωπαϊκών προγραμμάτων για τον αγροτικό χώρο 
προς μια ολοκληρωμένη αγροτική ανάπτυξη. 

(Η) Γεωτουρισμός 

α. Ανάδειξη, προβολή και δραστηριότητες επισκεψιμό- 
τητας των γεωτόπων της χώρας (ηφαίστεια, σπήλαια, 
φαράγγια, απολιθωματοφόρες θέσεις, μεγάλα γεωλογι¬ 
κά ρήγματα, αρχαία ή ανενεργό μεταλλεία και λατομεία, 
γεωμορφές και τοπία που δημιούργησε στην διάρκεια 
των γεωλογικών αιώνων η φύση) και δραστηριότητες 
για την ένταξή τους σε τουριστικά δίκτυα (θεματικά ή 
μη) ανάλογα με τα ιδιαίτερα (γενικά ή ειδικά) χαρακτη¬ 
ριστικά που συγκεντρώνουν. 

β. Εξασφάλιση της προσβασιμότητας τους και δια¬ 
χείριση ροών επισκεπτών με σεβασμό στην αντοχή του 
εκάστοτε οικοσυστήματος. 

γ. Ένταξη τους σε τουριστικά δίκτυα (θεματικά ή μη) 
ανάλογα με τα ιδιαίτερα (γενικά ή ειδικά) χαρακτηρι¬ 
στικά που συγκεντρώνουν. 

(Θ) Αλλες ειδικές - εναλλακτικές μορφές τουρισμού 

Στρατηγικές κατευθύνσεις χωρικής οργάνωσης και 
ανάπτυξης: 

Προώθηση ψυχαγωγικών και θεματικών πάρκων, είτε 
αυτοτελώς, είτε σε συνδυασμό με τον αστικό τουρισμό, 
όπου δύνανται να εντάσσονται τα θεματικά πάρκα, τα 
πάρκα περιπέτειας, τα πάρκα ομοιωμάτων (πιίπίαίυΓθ 
ραιϊ<5), κ.ά. Τα πάρκα αυτά δύνανται να συνδυάζονται 
με άλλες δραστηριότητες όπως πολυκινηματογράφοι, 
εμπορικά κέντρα, εστιατόρια, λούνα παρκ, ιδίως στις 
μείζονες αστικές συγκεντρώσεις. 

Επιπροσθέτως, πέραν των ανωτέρω ειδικών - εναλ¬ 
λακτικών μορφών τουρισμού, προωθούνται και άλλες 
ειδικές - εναλλακτικές μορφές τουρισμού, που εμπλου¬ 
τίζουν το τουριστικό προϊόν μιας περιοχής. Οι μορφές 
αυτές μπορεί να συνδέονται με τοπικούς τουριστικούς 
πόρους και οικονομικές δραστηριότητες της κάθε πε¬ 
ριοχής (βιομηχανία, ενέργεια, αλιεία, κυνήγι, κ.ά.). 


Προβλέπεται η αξιοποίηση ανενεργών λατομείων 
(πέραν της αποκατάστασης τοπίου) για τουριστικές 
δραστηριότητες, όπως θεματικά πάρκα ή άλλες μορφές 
τουρισμού. 

ΚΕΦΑΛΑΙΟ Δ 

ΕΙΔΙΚΕΣ ΥΠΟΔΟΜΕΣ - ΣΥΓΚΡΟΥΣΕΙΣ ΧΡΗΣΕΩΝ ΓΗΣ 
Άρθρο 7: ΕΙΔΙΚΕΣ ΚΑΙ ΤΕΧΝΙΚΕΣ ΥΠΟΔΟΜΕΣ 

(Α) Μεταφορικές υποδομές 

Για την ανάπτυξη του συνόλου των μεταφορικών υπο¬ 
δομών και υπηρεσιών ακολουθούνται οι προτεραιότη¬ 
τες του Γ ενικού Πλαισίου Χωροταξικού Σχεδιασμού και 
Αειφόρου Ανάπτυξης για τις μεταφορές. 

Επιπρόσθετα δίδονται οι ακόλουθες κατευθύνσεις: 

- Αναβάθμιση υποδομών και υπηρεσιών όλων των 
σταθμών διακίνησης επιβατών (λιμάνια, αεροδρόμια, 
σιδηροδρομικοί σταθμοί). 

- Αξιοποίηση του συνόλου των περιφερειακών αερο¬ 
δρομίων της χώρας, με τη συμμετοχή τους στα ευρύ¬ 
τερα δίκτυα υποδοχέων πτήσεων Ιονν οοεί καθώς και 
ενεργοποίηση όσο το δυνατό περισσότερων ανενεργών 
αεροδρομίων και η λειτουργία ορισμένων από αυτά ως 
έδρες εταιρειών χαμηλού κόστους. 

- Δημιουργία τοπικών δικτύων σύνδεσης τουριστικών 
προορισμών μέσω της χρήσης υδροπλάνων, με στόχο 
την ικανοποίηση αναμενόμενης μεγάλης τουριστικής 
ζήτησης σε παράκτιες, παραλίμνιες περιοχές και νησιά, 
που υποεξυπηρετούνται σήμερα. 

- Πλήρης κάλυψη των τουριστικών πόρων με ειδικές 
σημάνσεις. 

- Ανάπτυξη ολοκληρωμένων σιδηροδρομικών τουριστι¬ 
κών διαδρομών σε περιοχές με ιδιαίτερη αισθητική αξία, 
στις οποίες έχουν ήδη εγκαταλειφθεί ή προβλέπεται 
να εγκαταλειφθούν τμήματα σιδηροδρομικών γραμμών 
(λειτουργία τουριστικών τραίνων, αναστήλωση, ανάδει¬ 
ξη και επαναλειτουργία παλαιών σταθμών, γεφυρών, 
κλπ., δημιουργία πεζοπορικών διαδρομών, κ.α.). 

- Προώθηση της ένταξης του σιδηροδρόμου στη δι¬ 
ακίνηση τουριστών - επισκεπτών. -Δυνατότητα δρομο¬ 
λόγησης υδροπλάνων. 

(Β) Σταθμοί εισόδου 

Απαιτείται η συμπλήρωση και η αναβάθμιση των υπο¬ 
δομών και υπηρεσιών των σταθμών εισόδου της χώρας. 

(Γ) Ύδρευση 

Είναι αναγκαία η εξασφάλιση ποσοτικής και ποιοτι¬ 
κής επάρκειας των υδατικών πόρων που προορίζονται 
για την ύδρευση των περιοχών με προτεραιότητα του¬ 
ρισμού,. Προς την κατεύθυνση αυτή, απαιτείται, κατά 
προτεραιότητα, η αποτελεσματικότερη διαχείριση των 
υδατικών πόρων (ολοκληρωμένη), η διαφύλαξη των οι¬ 
κοσυστημάτων, η προστασία της φυτοκάλυψης και η 
εκτέλεση έργων υδρονομίας για τον εμπλουτισμό των 
υδροφοριών, η αξιοποίηση πηγών, η δημιουργία ταμι¬ 
ευτήριων νερού, ο έλεγχος της ρύπανσης, η βελτίωση 
των δικτύων διανομής και η περιστολή της σπατάλης. 

Ειδικότερα για τις περιοχές που είναι από τη φύση 
τους ελλειμματικές σε υδατικούς πόρους προωθούνται 
δράσεις εξασφάλισης κατάλληλης ποιότητας νερού 
μέσω ανακύκλωσης και στην περίπτωση που δεν είναι 
εφικτή μέσω αφαλάτωσης. 

(Δ) Διαχείριση υγρών και στερεών αποβλήτων 

Απαιτείται: 

- Να επιταχυνθεί και ενισχυθεί η προσπάθεια για ορ¬ 
θολογικό σχεδίασμά και οργάνωση της ολοκληρωμένης 
διαχείρισης των απορριμμάτων. 

- Να ληφθούν μέτρα για τον καθαρισμό και αποκατά¬ 
σταση των χώρων ανεξέλεγκτης διάθεσης απορριμμά¬ 
των στις περιοχές με προτεραιότητα τουρισμού. 

- Με σκοπό τη διατήρηση της αξίας και ποιότητας 
των τουριστικών πόρων, να απαγορεύεται η δημιουρ¬ 
γία χώρων υγειονομικής ταφής ή άλλος τρόπος διά¬ 
θεσης/διαχείρισης απορριμμάτων στις περιοχές του 
Εθνικού Συστήματος Προστατευομένων Περιοχών και 
στην άμεση περίμετρο τους καθώς και στις περιοχές 
που προτείνονται για προστασία ως τοπία ιδιαίτερου 
φυσικού κάλους. 

- Η κατασκευή συγχρόνου, φιλικού προς το περιβάλ¬ 
λον αποχετευτικού συστήματος με επεξεργασία λυ¬ 
μάτων (βιολογικό καθαρισμό) σε όλες τις περιοχές με 
προτεραιότητα τουρισμού. 

- Οι τουριστικές επιχειρήσεις θα πρέπει να συμβάλ¬ 
λουν ενεργά σε δράσεις μείωσης των παραγόμενων 
αποβλήτων τους και στη φιλικότερη προς το περιβάλ¬ 
λον διαχείρισή τους. 

(Ε) Ενέργεια 

Σε όλες τις περιοχές με προτεραιότητα τουρισμού 
απαιτείται: 

• Να εξασφαλισθεί η ενεργειακή επάρκεια. 

• Να θεσπισθούν κανονισμοί και να δοθούν κίνητρα 
για τη βελτίωση της ενεργειακής αποδοτικότητας υφι¬ 
στάμενων και νέων κτιρίων φιλοξενίας, εστίασης και 
αναψυχής. 

• Να προωθηθεί η χρήση ανανεώσιμων πηγών ενέρ¬ 
γειας για την εξυπηρέτηση για την κάλυψη των ενερ¬ 
γειακών αναγκών των μονάδων και των υποστηρικτικών 
τους υποδομών (π.χ. μονάδες αφαλάτωσης). 

(ΣΤ) Τηλεπικοινωνίες 

Σε όλες τις περιοχές με προτεραιότητα τουρισμού 
απαιτείται: 

• Να καλυφθούν οι ελλείψεις των τηλεπικοινωνιακών 
υποδομών. 

• Η λήψη μέτρων για την εξασφάλιση της πρόσβα¬ 
σης με υψηλές ταχύτητες στο διαδίκτυο και με χαμηλό 
κόστος. 

• Με σκοπό τη διατήρηση της ποιότητας και της αξίας 
των τουριστικών πόρων στις περιοχές Εθνικού Συστήμα¬ 
τος Προστατευομένων Περιοχών και τα τοπία ιδιαιτέρου 
φυσικού κάλλους κατά την εγκατάσταση κεραιών πρέπει 
να λαμβάνεται ιδιαίτερη μέριμνα για την ελαχιστοποίηση 
των επιπτώσεων τους στο περιβάλλον και το τοπίο. 

• Προτείνεται η ανάπτυξη κέντρων τηλεργασίας που 
να διαθέτουν τις πλέον σύγχρονες μεθόδους τηλεπι¬ 
κοινωνίας. 

(Ζ) Υγεία 

Στις περιοχές με προτεραιότητα τουρισμού απαιτείται: 

• Η πύκνωση και αναβάθμιση των υποδομών υγείας 
καθώς και ο συσχετισμός τους με τις κυρίαρχες τουρι¬ 
στικές δραστηριότητες. 

• Ειδικά στις δυσπρόσιτες ορεινές ή νησιωτικές περι¬ 
οχές απαιτείται η άμεση, τουλάχιστον, προώθηση των 
εφαρμογών της τηλεϊατρικής. 

Άρθρο 8: ΚΑΤΕΥΘΥΝΣΕΙΣ ΓΙΑ ΚΑΤΗΓΟΡΙΕΣ ΧΩΡΟΥ 
ΜΕ ΕΙΔΙΚΟ ΚΑΘΕΣΤΩΣ ΚΑΙ ΕΠΙΛΥΣΗ 

1. Κατευθύνσεις για κατηγορίες χώρου με ειδικό κα¬ 
θεστώς 

Α. Δάση και δασικές εκτάσεις 

Είναι δυνατή, σύμφωνα με τους όρους και τις προϋπο¬ 
θέσεις του ν. 998/1979, όπως εκάστοτε ισχύει, η χωροθέ- 


τηση τουριστικών εγκαταστάσεων, εγκαταστάσεων ειδι¬ 
κής τουριστικής υποδομής, εγκαταστάσεων αξιοποίησης 
ιαματικών πόρων, σύνθετων τουριστικών καταλυμάτων, 
ως και γηπέδων γκολφ, μονάδων ιαματικής θεραπείας 
και κέντρων ιαματικού τουρισμού - θερμαλισμού. 

Β. Αγροτική γη 

Αγροτική γη υψηλής παραγωγικότητας: Εφαρμόζεται 
το καθεστώς προστασίας που εκάστοτε προβλέπεται 
από την ισχύουσα νομοθεσία. 

Οι περιορισμοί που προκύπτουν από τις γενικές δια¬ 
τάξεις προστασίας δεν εφαρμόζονται στην περίπτωση 
δημιουργίας τουριστικών υποδομών που σύμφωνα με 
την παρ. 3 του άρθρου 9 του ν. 3299/2004, όπως ισχύει, 
προσδιορίζονται ως έχουσες σημαντική επίπτωση στη 
διεθνή ανταγωνιστικότητα της χώρας και στην απα¬ 
σχόληση, 

Εφ’ όσον για συγκεκριμένη περιοχή έχουν θεσμοθε¬ 
τηθεί ειδικότερες διατάξεις προστασίας τότε η έγκριση 
της χωροθέτησης γίνεται ύστερα από στάθμιση πα¬ 
ραγόντων κόστους ωφέλειας σε κοινωνικό, οικονομικό 
και περιβαλλοντικό επίπεδο σύμφωνα με τους όρους 
και τις προϋποθέσεις που τίθενται στο άρθρο 9 του 
ν. 3299/2004 και συνυπογράφεται υποχρεωτικά από τον 
Υπουργό Αγροτικής Ανάπτυξης και Τροφίμων. 

2. Επίλυση συγκρούσεων με άλλες χρήσεις 

Α. Τουρισμός - Βιομηχανία: Σε περιοχές με αναπτυγ¬ 
μένη ή αναπτυσσόμενη τουριστική δραστηριότητα είναι 
κατά κανόνα επιθυμητή η συγκέντρωση βιομηχανικών 
εγκαταστάσεων μέσης και υψηλής όχλησης σε οργα¬ 
νωμένους υποδοχείς. Η τυχόν επιτρεπόμενη σημειακή 
χωροθέτηση της βιομηχανίας δεν πρέπει να θίγει το 
περιβάλλον και το τοπίο ως τουριστικούς πόρους. 

Η συνύπαρξη της παραδοσιακής βιοτεχνίας - χειροτε¬ 
χνίας καθώς και μονάδων τυποποίησης τοπικών προϊό¬ 
ντων ονομασίας προέλευσης με τον τουρισμό κρίνεται 
επιθυμητή. 

Β. Τουρισμός - Εξόρυξη: Η άσκηση εξορυκτικών δρα¬ 
στηριοτήτων, η πρωτογενής επεξεργασία των ορυκτών 
πρώτων υλών στους χώρους εξόρυξης και η εξασφάλιση 
των αναγκαίων θαλάσσιων διεξόδων για τη διακίνηση 
των προϊόντων εντός των περιοχών που χαρακτηρίζο¬ 
νται με το παρόν ως περιοχές προτεραιότητας τουρι¬ 
σμού δεν μπορεί λόγω των ιδιαίτερων χαρακτηριστικών 
και της φύσης της δραστηριότητας να αποκλειστεί. Η 
επέκταση της δραστηριότητας στις περιοχές αυτές και 
σε τμήματα που εντοπίζονται νέα κοιτάσματα, είναι δυ¬ 
νατή ύστερα από συνεκτίμηση κοινωνικών, οικονομικών 
και περιβαλλοντικών (εφαρμογή σύγχρονων μεθόδων 
εξόρυξης, επεξεργασίας, μεταφοράς, διαχείρισης απο¬ 
βλήτων, περιορισμού/αντιμετώπισης των οχλήσεων και 
αποκατάστασης του τοπίου) παραμέτρων. 

Η σύνδεση της εξορυκτικής βιομηχανίας με ειδικές 
μορφές τουρισμού, είναι δυνατή και επιθυμητή, στις 
περιπτώσεις: 

• αξιοποίησης παλαιών εγκαταστάσεων λατομείων, 
ως ειδικού ενδιαφέροντος τουριστικού πόρου, 

• υφιστάμενων βιομηχανικών δραστηριοτήτων της 
εξορυκτικής βιομηχανίας και σε περιπτώσεις εγκατα- 
λελειμμένων τμημάτων αυτής και υπό τις προϋποθέσεις 
αποκατάστασης του περιβάλλοντος και της επαρκούς 
προστασίας των επισκεπτών, μπορούν να αναπτύσσο¬ 
νται τουριστικές δραστηριότητες ειδικού τουρισμού, 
ενταγμένων στο συνολικό τουριστικό προϊόν της πε¬ 
ριοχής. 

Γ. Τουρισμός - Αιολικές Εγκαταστάσεις: Εντός των 
περιοχών με προτεραιότητα τουρισμού, απαιτείται η 
ελεγχόμενη συγκέντρωση ανεμογεννητριών χωρίς να 
αποκλείεται ο συνδυασμός τους με την ανάπτυξη του¬ 
ριστικών εγκαταστάσεων με τους όρους που προβλέπει 
το Ειδικό Πλαίσιο για τις Α.Π.Ε. 

Δ. Τουρισμός - Υδατοκαλλιέργειες: Η χωροθέτηση 
νέων μονάδων υδατοκαλλιεργειών στις περιοχές που 
χαρακτηρίζονται ως αναπτυγμένες ή αναπτυσσόμενες 
τουριστικά γενικά δεν ενθαρρύνεται. Κατ’ εξαίρεση 
μπορεί να επιτρέπονται, εφόσον διασφαλίζεται τεκμη¬ 
ριωμένα ότι λαμβάνονται μέτρα για την αντιμετώπιση 
τυχόν αρνητικών συνεπειών για τον τουρισμό, ιδιαίτερα 
όσον αφορά υφιστάμενες τουριστικές εγκαταστάσεις. 

Αρθρο 9: ΛΟΙΠΕΣ ΚΑΤΕΥΘΥΝΣΕΙΣ ΣΧΕΔΙΑΣΜΟΥ 
ΚΑΙ ΠΡΟΤΑΣΕΙΣ 

Α. Σε περιοχές όπου παρατηρείται έλλειμμα υδατικών 
πόρων η τουριστική ανάπτυξη ή η χωροθέτηση απαιτη¬ 
τικών σε νερό υποδομών, χρήσεων και λειτουργιών είναι 
δυνατή υπό την προϋπόθεση κάλυψης των αναγκών 
σε νερό με κατάλληλο κατά περίπτωση τρόπο (όπως 
δημιουργία ταμιευτήρων, χρήση ανακυκλωμένου νερού, 
αφαλάτωση), σύμφωνα με τις κατευθύνσεις που παρέ¬ 
χονται από το Ειδικό Πλαίσιο για τις ΑΠΕ. 

Κατά την επιλογή και χωροθέτηση περιοχών από τον 
πολεοδομικό σχεδίασμά που προορίζονται για τουριστι¬ 
κή ανάπτυξη, λαμβάνεται υπόψη η ανάγκη προστασίας 
του τοπίου, των φυσικών και ανθρωπογενών πόρων των 
περιοχών με την ιδιαίτερη επισήμανση ότι η ανεπάρ¬ 
κεια και υπέρβαση της αντοχής των πόρων πρέπει να 
αποτελεί απαγορευτικό κριτήριο για τη χωροθέτηση 
ζωνών ή τουριστικών μονάδων. 

Κατά κανόνα είναι επιθυμητή η επιβολή πρότυπων και 
εξειδικευμένων κανόνων για τον πολεοδομικό σχεδία¬ 
σμά, τη δόμηση και την εκτέλεση έργων με γνώμονα 
τη διαφύλαξη των χαρακτηριστικών και της κλίμακας 
και την ανάδειξη του φυσικού και δομημένου χώρου 
(τοπική αρχιτεκτονική, υλικά και μορφές δόμησης, πε¬ 
ριορισμός των γεωμετρικών χαρακτηριστικών δρόμων 
και λοιπών έργων στο αναγκαίο, για την εξυπηρέτηση 
των περιοχών, μέτρο, κ.α.). 

Απαιτείται η προσαρμογή της τουριστικής νομοθεσίας 
κατά τρόπο ώστε να μην απαιτούνται έργα υποδομής 
δυσανάλογης κλίμακας με τις απαιτήσεις ανάπτυξης 
μικρού μεγέθους καταλυμάτων σε περιοχές με βραχώ¬ 
δες και με έντονο ανάγλυφο τοπίο. 

Όλες οι τουριστικές κατασκευές πρέπει να προσαρμό¬ 
ζονται στην κλίμακα και τη φυσιογνωμία του τόπου, να 
χρησιμοποιούνται υλικά παραδοσιακά και φιλικά προς 
το περιβάλλον καθώς και τεχνολογίες φιλικές προς το 
περιβάλλον. 

Τα δίκτυα ενέργειας και τηλεπικοινωνιών προτείνεται 
να υπογειοποιηθούν εντός των προστατευόμενων και 
εγκαταλελειμμένων οικισμών και αρχαιολογικών χώρων, 
μνημείων και ιστορικών τόπων και να μη διέρχονται, 
κατά το δυνατόν, από τις περιοχές του Εθνικού Συστή¬ 
ματος Προστατευόμενων Περιοχών και τα προτεινόμενα 
τοπία ιδιαιτέρου φυσικού κάλλους. 

Είναι επιθυμητή η επέκταση του νομοθετικού πλαισίου 
για την ανάπτυξη και εφαρμογή τοπικών συμφώνων 
ποιότητας. 

Ο σχεδιασμός των χρήσεων γης (Γ.Π.Σ./Σ.Χ.Ο.Ο.Α.Π., 
Ε.Χ.Μ.) πρέπει να διερευνά α) τη σκοπιμότητα καθορι¬ 


σμού ζωνών τουριστικής ανάπτυξης στις εκτός σχεδίου 
και εκτός ορίων οικισμών περιοχές και να τις ορίζει κατά 
περίπτωση και β) τον προσδιορισμό ζωνών προστασίας 
της φυσικής και πολιτιστικής κληρονομιάς, των φυσικών 
πόρων και του τοπίου, στις οποίες θα περιορίζεται ή/ 
και θα απαγορεύεται η δυνατότητα δόμησης. 

Απαιτείται η θέσπιση ειδικού τέλους υπέρ των Φορέων 
Διαχείρισης, επί των δραστηριοτήτων του τουρισμού, 
που αναπτύσσονται στις περιοχές του Εθνικού Συστή¬ 
ματος Προστατευόμενων Περιοχών, με σκοπό να χρησι¬ 
μοποιείται για την προστασία, διαχείριση και ανάδειξη 
του φυσικού περιβάλλοντος και του τοπίου. 

Β. Απαιτείται η προσαρμογή της πολεοδομικής νο¬ 
μοθεσίας κατά τρόπο που να υποστηρίζει: α) την ορ¬ 
γάνωση και ανάπλαση τουριστικών περιοχών και ιδι¬ 
αίτερα των άτυπα διαμορφωμένων, με τις διατάξεις 
της εκτός σχεδίου δόμησης, τουριστικών περιοχών και 
β) την αξιοποίηση εγκαταλελειμμένων οικισμών σύμφω¬ 
να με τις κατευθύνσεις της υπό στοιχείο (Η) κατηγορίας 
«Προστατευόμενοι και εγκαταλελειμμένοι οικισμοί» του 
άρθρου 5 του παρόντος Ειδικού Πλαισίου. 

Γ. Απαιτείται εισαγωγή στη νομοθεσία θεσμικής πρό¬ 
βλεψης, εξειδίκευση κριτηρίων και περιγραφής διαδικα¬ 
σιών για τον χαρακτηρισμό Λουτροπόλεων. 

Άρθρο 10: ΠΡΟΓΡΑΜΜΑ ΔΡΑΣΗΣ 
(εμπλουτισμός προγράμματος δράσης) 

Το πρόγραμμα δράσης αφορά στην προγραμματική 
περίοδο 2012 - 2023 και περιλαμβάνει: 

Α. ΜΕΤΡΑ ΚΑΙ ΔΡΑΣΕΙΣ ΘΕΣΜΙΚΟΥ ΧΑΡΑΚΤΗΡΑ 
Α.1 Μέτρα και Δράσεις Θεσμικού Χαρακτήρα Αμεσης 
Προτεραιότητας 

Η προώθηση των μέτρων άμεσης προτεραιότητας 
συνδέεται με την εφαρμογή βασικών κατευθύνσεων του 
Ειδικού Πλαισίου. 

1. Εναρμόνιση των Περιφερειακών Πλαισίων Χωροτα¬ 
ξικού Σχεδιασμού και Αειφόρου Ανάπτυξης. 

α. Ενέργεια: Εναρμόνιση των εγκεκριμένων Περιφε¬ 
ρειακών Πλαισίων προς τις κατευθύνσεις του παρόντος 
Ειδικού Πλαισίου, 
β. Αρμόδιος φορέας: Υ.ΠΕ.Κ.Α. 
γ. Αναγκαία μέτρα και δράσεις: Να ληφθούν υπόψη οι 
κατευθύνσεις του παρόντος στις υπό εκπόνηση μελέτες 
για την τροποποίηση των Περιφερειακών Πλαισίων των 
12 Περιφερειών της χώρας. 

δ. Χρηματοδότηση: Επιχειρησιακό Πρόγραμμα «Περι¬ 
βάλλον & Αειφόρος Ανάπτυξη» -ΕΣΠΑ 2007-2013 σχετικά 
χρηματοδοτικά προγράμματα 2014-2020. 

2. Εναρμόνιση των Ρυθμιστικών Σχεδίων Αθήνας και 
Θεσσαλονίκης. 

α. Ενέργεια: Εναρμόνιση των Ρυθμιστικών Σχεδίων 
Αθήνας και Θεσσαλονίκης προς τις κατευθύνσεις του 
παρόντος Ειδικού Πλαισίου, 
β. Αρμόδιος φορέας: Υ.ΠΕ.Κ.Α. 
γ. Αναγκαία μέτρα και δράσεις: Ενσωμάτωση των κα¬ 
τευθύνσεων του παρόντος Ειδικού Πλαισίου στα νέα 
Ρυθμιστικά Σχέδια Αθήνας και Θεσσαλονίκης. 

δ. Χρηματοδότηση: Επιχειρησιακό Πρόγραμμα «Περι¬ 
βάλλον & Αειφόρος Ανάπτυξη» -ΕΣΠΑ 2007-2013, σχε¬ 
τικά χρηματοδοτικά προγράμματα 2014-2020. 

3. Εναρμόνιση των Γενικών Πολεοδομικών Σχεδίων 
(Γ.Π.Σ.) και των Σχεδίων Χωρικής και Οικιστικής Οργά¬ 
νωσης Ανοικτών Πόλεων (Σ.Χ.Ο.Ο.Α.Π.) και επίσπευση 
της εκπόνησης νέων. 

α. Ενέργεια: Εναρμόνιση των εγκεκριμένων Γ.Π.Σ. και 
Σ.Χ.ΟΟΑ.Π. προς τις κατευθύνσεις του παρόντος Ειδικού 
Πλαισίου και επίσπευση της εκπόνησης νέων, 
β. Αρμόδιοι φορείς: Αποκεντρωμένες Διοικήσεις -ΟΤΑ. 
γ. Αναγκαία μέτρα και δράσεις: Εκπόνηση μελετών για 
την τροποποίηση/αναθεώρηση των Γ.Π.Σ. και Σ.Χ.Ο.Ο.Α.Π. 
και την εναρμόνιση τους προς τις κατευθύνσεις του 
παρόντος Ειδικού Πλαισίου (άρθρο 9 ν. 2742/1999, άρθρο 
4 παρ. 7 ν. 2508/1997 όπως συμπληρώθηκε με την παρ. 3 
του άρθρου 19 του ν. 3212/2003), καθώς και επίσπευση 
της εκπόνησης νέων για την κάλυψη του συνόλου της 
επικράτειας με σχέδια χρήσεων γης. 

δ. Χρηματοδότηση: Επιχειρησιακό Πρόγραμμα «Περι¬ 
βάλλον & Αειφόρος Ανάπτυξη» και ΠΕΠ - Ε.Σ.Π.Α. 2007- 
2013, σχετικά χρηματοδοτικά προγράμματα 2014-2020, 
Πράσινο Ταμείο. 

Α.2. Μέτρα και Δράσεις Θεσμικού Χαρακτήρα 2ης Χρο¬ 
νικά Προτεραιότητας. 

Η εφαρμογή του Ειδικού Πλαισίου μπορεί να καταστεί 
αποτελεσματικότερη με την προώθησή των μέτρων 2ης 
(χρονικά) προτεραιότητας, τα οποία είναι χρήσιμα και 
αναγκαία. 

1. Τροποποίηση του ν. 2508/1997. 

α. Ενέργεια: Τροποποίηση του ν. 2508/1997 
α. Ενσωμάτωση του συνόλου των οργανωμένων υπο¬ 
δοχέων τουριστικών δραστηριοτήτων, στην πολεοδο- 
μική νομοθεσία και μείωση των χρόνων ολοκλήρωσης 
του υποκείμενου σχεδιασμού. 

β. Αρμόδιος φορέας: Υ.ΠΕ.Κ.Α. - Υπουργείο Οικονομι¬ 
κών - ΥΠΟΤ. - Υπουργείο Ανάπτυξης και Ανταγωνιστι¬ 
κότητας. 

γ. Αναγκαία μέτρα και δράσεις: Τροποποίηση του 
ν. 2508/1997 και προώθηση διαδικασιών επίσπευσης της 
υλοποίησης του υποκείμενου σχεδιασμού. Ενσωμάτω¬ 
ση διάταξης, που αφορά σε οργανωμένους υποδοχείς 
τουριστικών δραστηριοτήτων - Τροποποίηση λοιπής 
νομοθεσίας, ώστε να αποφεύγεται ο «πληθωρισμός» 
διατάξεων και εργαλείων και να ενισχύεται ο ρόλος 
των Γ.Π.Σ. και των Σ.Χ.Ο.Ο.Α.Π. 
δ. Χρηματοδότηση: Δεν απαιτείται. 

2. Τροποποίηση των προδιαγραφών εκπόνησης των 
Γ.Π.Σ. και των Σ.Χ.Ο.Ο.Α.Π. 

α. Ενέργεια: Προσαρμογή των προδιαγραφών εκπόνη¬ 
σης Γ.Π.Σ. και Σ.Χ.Ο.Ο.Α.Π. με σκοπό την υποστήριξη της 
εφαρμογής των κατευθύνσεων του παρόντος Ειδικού 
Πλαισίου (υπουργική απόφαση 9572/1845/2000, ΦΕΚ 209 
Δ72000). 

β. Αρμόδιος φορέας: Υ.ΠΕ.Κ.Α. 
γ. Αναγκαία μέτρα και δράσεις: Ενσωμάτωση σχετικής 
δράσης επικαιροποίησης - προσαρμογής των προδια¬ 
γραφών εκπόνησης των Γ.Π.Σ. και Σ.Χ.Ο.Ο.Α.Π. προς τις 
κατευθύνσεις του σχεδιασμού εθνικού επιπέδου. 

δ. Χρηματοδότηση: Επιχειρησιακό Πρόγραμμα «Πε¬ 
ριβάλλον & Αειφόρος Ανάπτυξη» - Ε.Σ.Π.Α. 2007-2013, 
σχετικά χρηματοδοτικά προγράμματα 2014-2020. 

3. Προσαρμογή της νομοθεσίας που αφορά στις ανα¬ 
πλάσεις και τις αποσύρσεις τουριστικών καταλυμάτων, 
στις απαιτήσεις του τομέα του τουρισμού. 

α. Ενέργεια: Προσαρμογή της νομοθεσίας περί ανα¬ 
πλάσεων, ώστε να εξυπηρετεί τις κατευθύνσεις του 
παρόντος σχεδίου. 

β. Αρμόδιοι φορείς: Υ.ΠΕ.Κ.Α. - Υπουργείο ΤουρισμούΤ. 
γ. Αναγκαία μέτρα και δράσεις: Τροποποίηση νόμου, 
δ. Χρηματοδότηση: Δεν απαιτείται. 


4. Πιλοτικές μελέτες οργάνωσης και ανάπλασης πε¬ 
ριοχών σύμφωνα με τις κατευθύνσεις του παρόντος. 

α. Ενέργεια: Εκπόνηση πιλοτικών μελετών με αντικεί¬ 
μενο την οργάνωση και ανάπλαση περιοχών εξειδικεύ- 
οντας τις κατευθύνσεις που παρέχει το παρόν. 

β. Αρμόδιος φορέας: Υ.ΠΕ.Κ.Α. 

γ. Αναγκαία μέτρα και δράσεις: Προκήρυξη - ανάθεση 
σχετικών μελετών. 

δ. Χρηματοδότηση: Επιχειρησιακό Πρόγραμμα «Πε¬ 
ριβάλλον & Αειφόρος Ανάπτυξη»- Ε.Σ.Π.Α. 2007-2013, 
σχετικά χρηματοδοτικά προγράμματα 2014-2020. 

Β. ΜΕΤΡΑ ΚΑΙ ΔΡΑΣΕΙΣ ΔΙΟΙΚΗΤΙΚΟΥ - ΟΡΓΑΝΩΤΙΚΟΥ 
ΧΑΡΑΚΤΗΡΑ 

Β.1. Μέτρα και Δράσεις Διοικητικού - Οργανωτικού 
Χαρακτήρα Αμεσης Προτεραιότητας 

Η προώθηση των μέτρων άμεσης προτεραιότητας 
συνδέεται με την εφαρμογή βασικών κατευθύνσεων του 
Ειδικού Πλαισίου. 

1. Σύσταση Δι-υπουργικών ομάδων εργασίας για την 
παρακολούθηση της εφαρμογής του Ειδικού Πλαισίου 
και τη χάραξη πολιτικής στα θέματα που αφορά. 

α. Ενέργεια: Σύσταση ομάδας εργασίας για κάθε 
Υπουργείο, το οποίο έχει αρμοδιότητες επί του κλά¬ 
δου του Τουρισμού και εκπροσωπείται στην Επιτροπή 
του άρθρου 3, του Ν. 2742/1999, όπως τα Υπουργεία 
αυτά υφίστανται σήμερα, ή και για άλλα Υπουργεία, 
που κρίνεται ότι ασκούν πολιτική με σημαντικές χωρικές 
επιπτώσεις, με σκοπό την υποστήριξη της κατάρτισης 
των εκθέσεων για την παρακολούθηση και αξιολόγηση 
της εφαρμογής του Ειδικού Πλαισίου. 

β. Αρμόδιοι φορείς: Υπουργεία, Αποκεντρωμένες Δι¬ 
οικήσεις, Οργανισμοί Τοπικής Αυτοδιοίκησης. 

γ. Αναγκαία μέτρα και δράσεις: 

• Σύσταση ομάδων εργασίας, τακτικές ανά τρίμη¬ 
νο ή και έκτακτες συνεδριάσεις, μετά από πρόσκληση 
της Δ/νσης Χωροταξίας του Υ.ΠΕ.Κ.Α., έως τη σύστα¬ 
ση της Επιστημονικής Γραμματείας του άρθρου 3 του 
Ν. 2742/1999 (η οποία και θα αναλάβει τη συγκεκριμένη 
αρμοδιότητα της Δ/νσης Χωροταξίας). 

• Κοινοποίηση από τη Δ/νση Χωροταξίας του Υ.ΠΕ.Κ.Α., 
έως τη σύσταση της Επιστημονικής Γραμματείας του 
άρθρου 3 του Ν. 2742/1999, των πορισμάτων που προ¬ 
κύπτουν από τις γραπτές απόψεις που καταθέτουν τα 
μέλη των ομάδων εργασίας και των πρακτικών που 
τηρούνται στο πλαίσιο των συνεδριάσεων. 

• Προσαρμογή των Προγραμμάτων, δράσεων και 
ενεργειών των Υπουργείων, των Αποκεντρωμένων Δι¬ 
οικήσεων και των Οργανισμών Τοπικής Αυτοδιοίκησης, 
οι αρμοδιότητες και δραστηριότητες των οποίων συν¬ 
δέονται ή επηρεάζουν, κατά οποιοδήποτε τρόπο, τον 
Τουρισμό, με τα ανωτέρω πορίσματα. 

• Σύνταξη απολογιστικών εκθέσεων για το βαθμό 
προσαρμογής τους. 

δ. Χρηματοδότηση: Ανά φορέα. 

2. Ενεργοποίηση του Εθνικού Δικτύου Πληροφοριών 
για το Χωροταξικό Σχεδίασμά με ενσωμάτωση και μη¬ 
χανισμού παρακολούθησης και αξιολόγησης της εφαρ¬ 
μογής του Ειδικού Πλαισίου για τον Τουρισμό. 

α. Ενέργεια: Ενεργοποίηση του Εθνικού Δικτύου Πλη¬ 
ροφοριών για το Χωροταξικό Σχεδίασμά με ενσωμάτω¬ 
ση και μηχανισμού παρακολούθησης και αξιολόγησης 
της εφαρμογής του Ειδικού Πλαισίου για τον Τουρισμό. 

β. Αρμόδιος φορέας: Υ.ΠΕ.Κ.Α. 

γ. Αναγκαία μέτρα και δράσεις: α) Ενεργοποίηση 
του Εθνικού Δικτύου Πληροφοριών για το Χωροταξικό 
Σχεδίασμά, β) συλλογή, ταξινόμηση και επεξεργασία 
στοιχείων και δεδομένων για τη χωρική διάρθρωση 
και οργάνωση του τουρισμού, γ) επεξεργασία δεικτών 
παρακολούθησης και αξιολόγησης της εφαρμογής του 
Ειδικού Πλαισίου, δ) παρακολούθηση των σημαντικών 
επιπτώσεων στο περιβάλλον από την εφαρμογή του 
Ειδικού Πλαισίου, εντοπισμός απρόβλεπτων επιπτώσε¬ 
ων και πρόταση για τη λήψη επανορθωτικών μέτρων, 
ε) παρακολούθηση και αξιολόγηση της τήρησης των 
βασικών επιλογών, προτεραιοτήτων και κατευθύνσεων 
του Ειδικού Πλαισίου (άρθρα 7 παρ. 6 και 14 ν. 2742/1999, 
άρθρο 9 κοινή υπουργική απόφαση 107017/28.8.2006, 
ΦΕΚ 1225/Β75.9.2006). 

δ. Χρηματοδότηση: Επιχειρησιακό Πρόγραμμα «Πε¬ 
ριβάλλον & Αειφόρος Ανάπτυξη» - Ε.Σ.Π.Α. 2007-2013, 
σχετικά χρηματοδοτικά προγράμματα 2014-2020. 

3. Συντονισμός των Αναπτυξιακών Προγραμμάτων με 
το Ειδικό Πλαίσιο για τον Τουρισμό. 

α. Ενέργεια: Συντονισμός των Επιχειρησιακών Προ¬ 
γραμμάτων «Ενίσχυση της Προσπελασιμότητας», «Πε¬ 
ριβάλλον και Αειφόρος Ανάπτυξη», «Ψηφιακή Σύγκλιση», 
«Ανταγωνιστικότητα και Επιχειρηματικότητα» και των 
Περιφερειακών Επιχειρησιακών Προγραμμάτων του 
Ε.Σ.Π.Α. και των Αναπτυξιακών Προγραμμάτων της νέας 
Προγραμματικής Περιόδου με το Ειδικό Πλαίσιο για τον 
Τουρισμό. 

β. Αρμόδιος φορέας: Υπουργεία ΠΕ.Κ.Α. - ΠΟ.Τ. - Ανά¬ 
πτυξης και Ανταγωνιστικότητας - Υποδομών, Μετα¬ 
φορών και Δικτύων - Διοικητικής Μεταρρύθμισης και 
Ηλεκτρονικής Διακυβέρνησης - Υγείας και Κοινωνικής 
Αλληλεγγύης και Περιφέρειες (Συντονισμένη δράση). 

γ. Αναγκαία μέτρα και δράσεις: α) Κατάθεση πρότα¬ 
σης στις Επιτροπές Παρακολούθησης των ανωτέρω 
Προγραμμάτων για την ενσωμάτωση κριτηρίου ένταξης 
πράξεων για τη συνάφεια με το Ειδικό Πλαίσιο του 
Τουρισμού. 

δ. Χρηματοδότηση: Δεν απαιτείται. 

4. Ενίσχυση του επιτελικού ρόλου της Δ/νσης Χωρο¬ 
ταξίας του ΥΠΕΚΑ 

α. Ενέργεια: Ενίσχυση της Δ/νσης Χωροταξίας με προ¬ 
σωπικό και εξοπλισμό, προκειμένου να υποστηριχθεί ο 
ρόλος της ως επιτελικού φορέα στην άσκηση πολιτικής 
για το χωροταξικό σχεδίασμά. 

β. Αρμόδιος φορέας: ΥΠΕΚΑ 

γ. Αναγκαία μέτρα και δράσεις: Ενίσχυση με προ¬ 
σωπικό και εξοπλισμό, πραγματοποίηση ενημερωτι¬ 
κών σεμιναρίων στους φορείς με αρμοδιότητες στην 
αδειοδότηση τουριστικών καταλυμάτων, δημιουργία 
γραφείου υποστήριξης (άθΙρ όθ5ΐ<) για τη διευκρίνιση 
θεμάτων που προκύπτουν αναφορικά με την εφαρμογή 
του Ειδικού Πλαισίου. 

δ. Χρηματοδότηση: Επιχειρησιακό Πρόγραμμα «Περι¬ 
βάλλον & Αειφόρος Ανάπτυξη». 

Β.2. Μέτρα και Δράσεις Διοικητικού - Οργανωτικού 
Χαρακτήρα 2ης Χρονικά Προτεραιότητας 

Η εφαρμογή του Ειδικού Πλαισίου μπορεί να καταστεί 
αποτελεσματικότερη με την προώθησή των μέτρων 2ης 
(χρονικά) προτεραιότητας, τα οποία είναι χρήσιμα και 
αναγκαία. 


1. Αξιολόγηση του ρόλου των παραδοσιακών οικισμών 
για τον τουρισμό 

α. Ενέργεια: Δημιουργία μηχανισμού ελέγχου των 
χρήσεων γης και της έντασης της τουριστικής δρα¬ 
στηριότητας, με στόχο τη διαφύλαξη της αξίας των 
παραδοσιακών οικισμών ως τουριστικού πόρου και την 
προστασία του παραδοσιακού χαρακτήρα τους. 

β. Αρμόδιοι φορείς: Υπουργεία ΠΕ.Κ.Α. - ΠΟ.Τ. - Ανά¬ 
πτυξης και Ανταγωνιστικότητας (Συντονισμένη δράση). 

γ. Αναγκαία μέτρα και δράσεις: α) δημιουργία ενός 
τμήματος σε κάθε Υπουργείο, β) επεξεργασία κριτη¬ 
ρίων και δεικτών (όπως: επιφάνεια δομημένου χώρου, 
συνολικός αριθμός τουριστικών επιχειρήσεων με έδρα 
ή πραγματική λειτουργία στον οικισμό, αριθμός υφι¬ 
στάμενων κλινών). 

δ. Χρηματοδότηση: Επιχειρησιακά Προγράμματα «Πε¬ 
ριβάλλον & Αειφόρος Ανάπτυξη» και «Επιχειρηματικό¬ 
τητα και Ανταγωνιστικότητα». 

Άρθρο 12: ΜΕΤΑΒΑΤΙΚΕΣ 
ΚΑΙ ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

1. Για τις διαδικασίες αδειοδότησης τουριστικών εγκα¬ 
ταστάσεων που βρίσκονται σε εξέλιξη κατά την ημερο¬ 
μηνία δημοσίευσης του παρόντος, με την επιφύλαξη της 
επόμενης παραγράφου, δεν εφαρμόζονται οι διατάξεις 
του εφόσον, πριν την ημερομηνία δημοσίευσής του, είχε 
εκδοθεί αρμοδίως μια από τις ακόλουθες πράξεις: 

α. θετική γνωμοδότηση Προκαταρκτικής Περιβαλ¬ 
λοντικής Εκτίμησης και Αξιολόγησης (ΠΠΕΑ) κατά τις 
διατάξεις του άρθρου 4 του ν. 1650/1986, όπως αντικα- 
ταστάθηκε με το άρθρο 2 του ν. 3010/2002 και τις δια¬ 
τάξεις των άρθρων 3 και 6 της με αριθμ. Η.Π. 11014/703/ 
Φ104/14.3.2003 κοινής υπουργικής απόφασης (Β' 332), 

β. θετική γνωμοδότηση Προκαταρκτικού Προσδιορι¬ 
σμού Περιβαλλοντικών Απαιτήσεων (ΠΠΠΑ) κατά τις 
διατάξεις του Αρθρου 2 του ν. 4014/2011, 

γ. έγκριση καταλληλότητας ή θετική γνωμοδότηση για 
την καταλληλότητα γηπέδου ή έγκριση αρχιτεκτονικής 
μελέτης από τον ΕΟΤ ή την Ειδική Υπηρεσία Προώθησης 
και Αδειοδότησης Τουριστικών Επενδύσεων του άρθρου 
12 του ν. 4002/2011. 

2. Τουριστικές εγκαταστάσεις, για τις οποίες έχει εκ¬ 
δοθεί μία ή περισσότερες από τις διοικητικές πράξεις 
της προηγούμενης παραγράφου, δύναται εντός πέντε 
(5) μηνών από την ημερομηνία δημοσίευσης του παρό¬ 
ντος με αίτηση του ενδιαφερομένου να υπαχθούν στις 
διατάξεις του παρόντος. 

3. Ρυθμίσεις για την προστασία του περιβάλλοντος 
που έχουν εκδοθεί ή εκδίδονται κατ’ εξουσιοδότηση του 
άρθρου 21 του ν. 1650/1986, όπως ισχύει, κατισχύουν των 
κατευθύνσεων του παρόντος ως προς τις χρήσεις γης 
και τους όρους και περιορισμούς δόμησης. 

4. Κάθε άλλη διάταξη που αντίκειται στις διατάξεις 
της παρούσας απόφασης ή ανάγεται σε θέματα που 
ρυθμίζονται από αυτήν, παύει να εφαρμόζεται. 

Αρθρο ΔΕΥΤΕΡΟ 

Η παρακολούθηση των σημαντικών περιβαλλοντικών 
επιπτώσεων από την εφαρμογή του Ειδικού Πλαισίου 
για τον Τουρισμό διενεργείται σύμφωνα με τα οριζόμενα 
στο άρθρο 7 παρ. 5 του ν. 2742/1999 και στην παρά¬ 
γραφο 1 της ενότητας Β του άρθρου 11 του παρόντος 
Ειδικού Πλαισίου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


45177 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό <4 0 % 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΧΑΡΤΗΣ ΒΑΣΙΚΩΝ ΚΑΤΕΥΘΥΝΣΕΩΝ 
ΧΩΡΙΚΗΣ ΟΡΓΑΝΩΣΗΣ ΤΟΥ ΤΟΥΡΙΣΜΟΥ 

ΥΠΟΜΝΗΜΑ 

Διοικητική διάρθρωση 

® Έδρα Περιφέρειας 
• Έδρα Περιφερειακής Ενότητας 
I I Όριο Περιφερειακής Ενότητας 

Φυσικο-γεωγραφικά στοιχεία 

Ορεινός χώρος 
Λίμνη 

Περιοχές δικτύου ΝΑΤυΚΑ 2000 

Κύριες υποδομές μεταφορών 

Ο Λιμάνι 
Η Αεροδρόμιο 

- Οδικό δίκτυο 

1 Σιδηροδρομικό δίκτυο 

Κατηγορίες περιοχών 

Μητροπολιτικές Περιοχές 

| Αναπτυγμένες τουριστικά περιοχές 

Κ Αναπτυσσόμενες τουριστικά περιοχές 

Περιοχές ενδεικνυόμενες για την ανάπτυξη 
ειδικών-εναλλακτικών μορφών τουρισμού 


Χιονοδρομικός τουρισμός 
Ιαματικός τουρισμός 


ΥΠΕΚΑ 

ΕΙΔΙΚΟ ΠΛΑΙΣΙΟ ΧΩΡΟΤΑΞΙΚΟΥ ΣΧΕΔΙΑΣΜΟΥ 
ΚΑΙ ΑΕΙΦΟΡΟΥ ΑΝΑΠΤΥΞΗΣ ΓΙΑ ΤΟΝ ΤΟΥΡΙΣΜΟ 

Δεκέμβριος 2013 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


45179 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 3 9 % 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΧΑΡΤΗΣ ΧΩΡΙΚΗΣ ΟΡΓΑΝΩΣΗΣ ΔΙΚΤΥΟΥ 
ΤΟΥΡΙΣΤΙΚΩΝ ΛΙΜΕΝΩΝ 

ΥΠΟΜΝΗΜΑ 

Διοικητική διάρθρωση 

® Έδρα Περιφέρειας 
• Έδρα Περιφερειακής Ενότητας 
- Όριο Περιφερειακής Ενότητας 

Φυσικο-γεωγραφικά στοιχεία 

Ορεινός χώρος 
Λίμνη 

Κύριες υποδομές μεταφορών 

Π Λιμάνι 
Η Αεροδρόμιο 

- Οδικό δίκτυο 

* 1 " ■ Σιδηροδρομικό δίκτυο 
— — Ζώνη Ναυσιπλοϊας-Αναψυχής 

Τουριστικοί λιμένες 

φ Μαρίνες 

Λ Καταφύγια-Αγκυροβόλια 
£ Ξενοδοχειακοί λιμένες 


ΥΠΕΚΑ 

ΕΙΔΙΚΟ ΠΛΑΙΣΙΟ ΧΩΡΟΤΑΞΙΚΟΥ ΣΧΕΔΙΑΣΜΟΥ 
ΚΑΙ ΑΕΙΦΟΡΟΥ ΑΝΑΠΤΥΞΗΣ ΓΙΑ ΤΟΝ ΤΟΥΡΙΣΜΟ 

_ Δεκέμ3ρΐ0ζ 2013 _ 

















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


45181 


ΠΙΝΑΚΑΣ ΧΩΡΟΘΕΤΗΜΕΝΩΝ ΛΙΜΕΝΩΝ 


Α/Α 

ΠΕΡΙΦΕΡΕΙΑ 

ΕΙΔΟΣ 

ΤΟΥΡΙΣΤΙΚΟΥ ΛΙΜΕΝΑ 
(Μ) 

ΘΕΣΗ ΤΟΥΡΙΣΤΙΚΟΥ ΛΙΜΕΝΑ 

1 

ΑΝΑΤΟΛΙΚΗΣ 

ΜΑΚΕΔΟΝΙΑΣ & ΘΡΑΚΗΣ 

ΜΑΡΙΝΑ (Μ) 

ΘΑΣΟΣ 

2 

ΑΝΑΤΟΛΙΚΗΣ 

ΜΑΚΕΔΟΝΙΑΣ & ΘΡΑΚΗΣ 

Μ 

ΑΛΕΞΑΝΔΡΟΥΠΟΛΗ 

3 

ΑΤΤΙΚΗΣ 

Μ 

ΒΟΥΛΙΑΓΜΕΝΗ 

4 

ΑΤΤΙΚΗΣ 

Μ 

ΖΕΑ ΠΕΙΡΑΙΑΣ 

5 

ΑΤΤΙΚΗΣ 

Μ 

ΛΑΙΜΟΣ 

6 

ΑΤΤΙΚΗΣ 

Μ 

ΦΛΟΙΣΒΟΣ 

7 

ΑΤΤΙΚΗΣ 

Μ 

ΟΡΜΟΣ ΠΑΝΟΡΜΟΣ ΔΗΜΟΥ 
ΛΑΥΡΕΩΤΙΚΗΣ 

8 

ΑΤΤΙΚΗΣ 

Μ 

ΑΓΙΟΣ ΚΟΣΜΑΣ- 

9 

ΑΤΤΙΚΗΣ 

Μ 

ΣΤΑΔΙΟ ΕΙΡΗΝΗΣ & ΦΙΛΙΑΣ 

10 

ΑΤΤΙΚΗΣ 

Μ 

ΓΛΥΦΑΔΑ 

11 

ΑΤΤΙΚΗΣ 

Μ 

ΜΕΘΑΝΑ 

12 

ΒΟΡΕΙΟΥ ΑΙΓΑΙΟΥ 

Μ 

ΚΑΣΤΕΛΟ ΧΙΟΥ 

13 

ΒΟΡΕΙΟΥ ΑΙΓΑΙΟΥ 

Μ 

ΠΥΘΑΓΟΡΕΙΟ ΣΑΜΟΥ 

14 

ΒΟΡΕΙΟΥ ΑΙΓΑΙΟΥ 

Μ 

ΜΥΤΙΛΗΝΗ 

15 

ΒΟΡΕΙΟΥ ΑΙΓΑΙΟΥ 

Μ 

ΟΡΜΟΣ ΛΕΥΚΑΔΑΣ ΙΚΑΡΙΑΣ 

16 

ΔΥΤΙΚΗΣ ΕΛΛΑΔΟΣ 

Μ 

ΑΓΥΙΑ 

17 

ΔΥΤΙΚΗΣ ΕΛΛΑΔΟΣ 

Μ 

ΚΥΛΛΗΝΗ 

18 

ΔΥΤΙΚΗΣ ΕΛΛΑΔΟΣ 

Μ 

ΠΑΛΑΙΡΟΣ-ΑΙΤ/ΝΙΑΣ νουΝΑΚΙ 
ΒΕΑΟΗ 

19 

ΔΥΤΙΚΗΣ ΕΛΛΑΔΟΣ 

Μ 

ΑΚΤΙΟ ΑΙΤ/ΝΙΑΣ ΟΕΕΟΡΑΤΒΑ 

20 

ΔΥΤΙΚΗΣ ΕΛΛΑΔΟΣ 

Μ 

ΚΑΤΑΚΟΛΟ 

21 

ΔΥΤΙΚΗΣ ΕΛΛΑΔΟΣ 

Μ 

ΜΕΣΟΛΟΓΓΙ 

22 

ΔΥΤΙΚΗΣ ΕΛΛΑΔΟΣ 

Μ 

ΓΡΙΜΠΟΒΟ ΝΑΥΠΑΚΤΟΥ 

23 

ΔΥΤΙΚΗΣ ΕΛΛΑΔΟΣ 

Μ 

ΠΑΤΡΑ ΕΝΤΟΣ ΛΙΜΕΝΑ 

24 

ΗΠΕΙΡΟΥ 

Μ 

ΠΡΕΒΕΖΑ 

25 

ΘΕΣΣΑΛΙΑΣ 

Μ 

ΣΚΙΑΘΟΣ 

26 

ΙΟΝΙΩΝ ΝΗΣΩΝ 

Μ 

ΓΟΥΒΙΑ 

27 

ΙΟΝΙΩΝ ΝΗΣΩΝ 

Μ 

ΖΑΚΥΝΘΟΣ 

28 

ΙΟΝΙΩΝ ΝΗΣΩΝ 

Μ 

ΛΕΥΚΑΔΑ - ΑΛΥΚΕΣ 

29 

ΙΟΝΙΩΝ ΝΗΣΩΝ 

Μ 

ΑΡΓΟΣΤΟΛΙ 

30 

ΙΟΝΙΩΝ ΝΗΣΩΝ 

Μ 

ΚΕΡΚΥΡΑ ΕΝΤΟΣ ΛΙΜΕΝΑ 

31 

ΚΕΝΤΡΙΚΗΣ ΜΑΚΕΔΟΝΙΑΣ 

Μ 

ΑΡΕΤΣΟΥ ΚΑΛΑΜΑΡΙΑΣ 

32 

ΚΕΝΤΡΙΚΗΣ ΜΑΚΕΔΟΝΙΑΣ 

Μ 

ΣΑΝΗ ΚΑΣΣΑΝΔΡΑΣ 

33 

ΚΕΝΤΡΙΚΗΣ ΜΑΚΕΔΟΝΙΑΣ 

Μ 

ΠΟΡΤΟ ΚΑΡΡΑΣ 

34 

ΚΕΝΤΡΙΚΗΣ ΜΑΚΕΔΟΝΙΑΣ 

Μ 

ΕΝΤΟΣ ΛΙΜΕΝΑ ΘΕΣΣΑΛΟΝΙΚΗΣ 

35 

ΚΕΝΤΡΙΚΗΣ ΜΑΚΕΔΟΝΙΑΣ 

Μ 

ΠΥΛΑΙΑ ΘΕΣΣΑΛΟΝΙΚΗΣ 

36 

ΚΡΗΤΗΣ 

Μ 

ΑΓΙΟΣ ΝΙΚΟΛΑΟΣ 

37 

ΚΡΗΤΗΣ 

Μ 

ΟΡΜΟΣ ΔΕΡΜΑΤΑ ΗΡΑΚΛΕΙΟΥ 

38 

ΚΡΗΤΗΣ 

Μ 

ΡΕΘΥΜΝΟ 

39 

ΚΡΗΤΗΣ 

Μ 

ΓΟΥΒΕΣ ΠΕΔΙΑΔΟΣ 

40 

ΚΡΗΤΗΣ 

Μ 

ΠΑΛΑΙΟΧΩΡΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


41 

ΚΡΗΤΗΣ 

Μ 

ΑΓΙΑ ΓΑΛΗΝΗ 

42 

ΚΡΗΤΗΣ 

Μ 

ΚΙΣΣΑΜΟΣ 

43 

ΚΡΗΤΗΣ 

Μ 

ΜΑΛΛΙΑ 

44 

ΝΟΤΙΟΥ ΑΙΓΑΙΟΥ 

Μ 

ΚΩΣ 

45 

ΝΟΤΙΟΥ ΑΙΓΑΙΟΥ 

Μ 

ΣΦΑΓΕΙΑ Ν. ΡΟΔΟΥ 

46 

ΝΟΤΙΟΥ ΑΙΓΑΙΟΥ 

Μ 

ΤΟΥΡΛΟΣ Ν. ΜΥΚΟΝΟΥ 

47 

ΝΟΤΙΟΥ ΑΙΓΑΙΟΥ 

Μ 

ΠΗΔΑΛΙ ΣΥΡΟΥ 

48 

ΝΟΤΙΟΥ ΑΙΓΑΙΟΥ 

Μ 

ΜΑΝΔΡΑΚΙ ΡΟΔΟΥ 

49 

ΠΕΛΟΠΟΝΝΗΣΟΥ 

Μ 

ΛΟΥΤΡΑΚΙ 

50 

ΠΕΛΟΠΟΝΝΗΣΟΥ 

Μ 

ΠΥΛΟΣ 

51 

ΠΕΛΟΠΟΝΝΗΣΟΥ 

Μ 

ΜΟΝΕΜΒΑΣΙΑ 

52 

ΠΕΛΟΠΟΝΝΗΣΟΥ 

Μ 

ΕΡΜΙΟΝΗ 

53 

ΠΕΛΟΠΟΝΝΗΣΟΥ 

Μ 

ΝΑΥΠΛΙΟ 

54 

ΠΕΛΟΠΟΝΝΗΣΟΥ 

Μ 

ΚΑΛΑΜΑΤΑ 

55 

ΠΕΛΟΠΟΝΝΗΣΟΥ 

Μ 

ΞΥΛΟΚΑΣΤΡΟ 

56 

ΣΤΕΡΕΑΣ ΕΛΛΑΔΟΣ 

Μ 

ΚΑΜΕΝΑ ΒΟΥΡΛΑ 

57 

ΣΤΕΡΕΑΣ ΕΛΛΑΔΟΣ 

Μ 

ΙΤΕΑ 

58 

ΣΤΕΡΕΑΣ ΕΛΛΑΔΟΣ 

Μ 

ΟΡΜΟΣ ΣΚΟΡΠΟΝΕΡΙΟΥ ΔΗΜΟΣ 
ΑΝΘΗΔΩΝΟΣ 

59 

ΣΤΕΡΕΑΣ ΕΛΛΑΔΟΣ 

Μ 

ΑΧΙΛΙ ΣΚΥΡΟΥ 

Α/Α 

ΠΕΡΙΦΕΡΕΙΑ 

ΕΙΔΟΣ 

ΚΑΤΑΦΥΓΙΟ (Κ) / 
ΑΓΚΥΡΟΒΟΛΙΟ (Α) 

ΘΕΣΗ 

ΚΑΤ ΑΦΥΓΙΟΥ/ΑΓΚΥΡΟΒΟΛΙΟΥ 
ΤΟΥΡΙΣΤΙΚΩΝ ΣΚΑΦΩΝ 

1 

ΑΝΑΤΟΛΙΚΗΣ 

ΜΑΚΕΔΟΝΙΑΣ & ΘΡΑΚΗΣ 

Κ 

ΛΙΜΕΝΑΡΙΑ ΘΑΣΟΥ 

2 

ΑΝΑΤΟΛΙΚΗΣ 

ΜΑΚΕΔΟΝΙΑΣ & ΘΡΑΚΗΣ 

Κ 

ΗΡΑΚΛΙΤΣΑ ΚΑΒΑΛΑΣ 

3 

ΑΤΤΙΚΗΣ 

κ 

ΠΟΡΟΣ 

4 

ΑΤΤΙΚΗΣ 

κ 

ΑΓΚΙΣΤΡΙ 

5 

ΑΤΤΙΚΗΣ 

κ 

ΣΟΥΒΑΛΑ Ν.ΑΙΓΙΝΑΣ 

6 

ΑΤΤΙΚΗΣ 

κ 

ΠΑΧΗ ΜΕΓΑΡΩΝ 

7 

ΑΤΤΙΚΗΣ 

Α 

ΚΑΨΑΛΙ ΚΥΘΗΡΩΝ 

8 

ΑΤΤΙΚΗΣ 

Α 

ΤΜΗΜΑ ΛΙΜΕΝΑ ΥΔΡΑΣ 

9 

ΒΟΡΕΙΟΥ ΑΙΓΑΙΟΥ 

Α 

ΚΑΡΛΟΒΑΣΙ Ν. ΣΑΜΟΥ 

10 

ΒΟΡΕΙΟΥ ΑΙΓΑΙΟΥ 

Α 

ΠΛΩΜΑΡΙ -Ν. ΛΕΣΒΟΥ 

11 

ΒΟΡΕΙΟΥ ΑΙΓΑΙΟΥ 

Κ 

ΠΟΥΡΝΙΑΣ ΛΗΜΝΟΥ 

12 

ΒΟΡΕΙΟΥ ΑΙΓΑΙΟΥ 

Κ 

ΑΓΙΟΣ ΚΗΡΥΚΟΣ ΙΚΑΡΙΑΣ 

13 

ΒΟΡΕΙΟΥ ΑΙΓΑΙΟΥ 

Κ 

ΜΑΡΑΘΟΚΑΜΠΟΣ ΣΑΜΟΥ 

14 

ΒΟΡΕΙΟΥ ΑΙΓΑΙΟΥ 

Κ 

ΒΟΛΙΣΣΟΣ ΧΙΟΥ 

15 

ΒΟΡΕΙΟΥ ΑΙΓΑΙΟΥ 

Κ 

ΜΟΥΔΡΟΣ ΛΗΜΝΟΥ 

16 

ΔΥΤΙΚΗΣ ΕΛΛΑΔΟΣ 

Α 

ΒΟΝΙΤΣΑ 

17 

ΔΥΤΙΚΗΣ ΕΛΛΑΔΟΣ 

Κ 

ΑΜΦΙΛΟΧΙΑ 

18 

ΔΥΤΙΚΗΣ ΕΛΛΑΔΟΣ 

Κ 

ΑΣΤΑΚΟΣ 

19 

ΔΥΤΙΚΗΣ ΕΛΛΑΔΟΣ 

Κ 

ΓΛΥΦΑ 

20 

ΔΥΤΙΚΗΣ ΕΛΛΑΔΟΣ 

κ 

ΑΓΙΟΣ ΝΙΚΟΛΑΟΣ ΟΡΜΟΣ 

ΑΙΓΙΟΥ 

21 

ΔΥΤΙΚΗΣ ΕΛΛΑΔΟΣ 

κ 

ΒΟΝΙΤΣΑ 

22 

ΗΠΕΙΡΟΥ 

κ 

ΖΕΡΙ ΣΥΒΟΤΩΝ - "δίνΟΤΑ 

ΜΑΡΙΝΑ" 

23 

ΘΕΣΣΑΛΙΑΣ 

κ 

ΧΩΡΑ ΣΚΟΠΕΛΟΥ 

24 

ΘΕΣΣΑΛΙΑΣ 

Α 

ΕΛΗΟΣ ΝΕΟ ΚΛΗΜΑ ΣΚΟΠΕΛΟΥ 

25 

ΙΟΝΙΩΝ ΝΗΣΩΝ 

Α 

ΑΓ. ΕΥΦΗΜΙΑ Ν.ΚΕΦΑΛΗΝΙΑΣ 

26 

ΙΩΝΙΩΝ ΝΗΣΩΝ 

Α 

ΒΑΘΥ ΙΘΑΚΗΣ 

27 

ΙΩΝΙΩΝ ΝΗΣΩΝ 

Α 

ΒΑΣΙΛΙΚΗ ΛΕΥΚΑΔΑΣ 

28 

ΙΩΝΙΩΝ ΝΗΣΩΝ 

Α 

ΛΕΓΑΤΑΤΑ ΚΕΦΑΛΛΗΝΙΑΣ 

29 

ΙΩΝΙΩΝ ΝΗΣΩΝ 

Α 

ΣΒΩΡΩΝΑΤΑ ΚΕΦΑΛΛΗΝΙΑΣ 
(ΑΓΙΑ ΠΕΛΑΓΙΑ) 

30 

ΙΩΝΙΩΝ ΝΗΣΩΝ 

Κ 

ΜΠΕΝΙΤΣΕΣ ΚΕΡΚΥΡΑΣ 

31 

ΙΩΝΙΩΝ ΝΗΣΩΝ 

Κ 

ΣΚΑΛΑ ΚΕΦΑΛΛΗΝΙΑΣ 

32 

ΙΩΝΙΩΝ ΝΗΣΩΝ 

Κ 

ΩΡΜΩΣ ΒΑΘΥ -ΜΕΓΑΝΗΣΙ 
ΛΕΥΚΑΔΑΣ 

33 

ΙΩΝΙΩΝ ΝΗΣΩΝ 

Κ 

ΣΠΗΛΙΑ (ΚΟΡΑΚΩΦΩΛΙΑ) 
ΚΕΡΚΥΡΑΣ 

34 

ΙΩΝΙΩΝ ΝΗΣΩΝ 

κ 

ΑΛΥΠΑΣ ΠΑΛΑΙΟΚΑΣΤΡΙΤΣΑΣ 
ΚΕΡΚΥΡΑΣ 

35 

ΙΩΝΙΩΝ ΝΗΣΩΝ 

κ 

ΝΥΔΡΙ ΛΕΥΚΑΔΑΣ 

36 

ΙΩΝΙΩΝ ΝΗΣΩΝ 

κ 

ΒΛΥΧΩΣ ΛΕΥΚΑΔΑΣ 

37 

ΙΩΝΙΩΝ ΝΗΣΩΝ 

κ 

ΠΕΝΤΑΤΙ ΚΕΡΚΥΡΑΣ 

38 

ΙΩΝΙΩΝ ΝΗΣΩΝ 

κ 

ΛΑΚΚΑ ΠΑΞΩΝ 

39 

ΚΕΝΤΡΙΚΗΣ ΜΑΚΕΔΩΝΙΑΣ 

Α 

ΠΛΑΤΑΜΩΝΑΣ ΠΙΕΡΙΑΣ 

40 

ΚΕΝΤΡΙΚΗΣ ΜΑΚΕΔΩΝΙΑΣ 

Κ 

ΝΙΚΗΤΗ ΣΙΘΩΝΙΑΣ ΧΑΛΚΙΔΙΚΗΣ 

41 

ΚΕΝΤΡΙΚΗΣ ΜΑΚΕΔΩΝΙΑΣ 

κ 

ΩΡΜΟΣ ΠΑΝΑΓΙΑΣ ΧΑΛΚΙΔΙΚΗΣ 

42 

ΚΕΝΤΡΙΚΗΣ ΜΑΚΕΔΩΝΙΑΣ 

κ 

ΜΩΥΔΑΝΙΑ ΧΑΛΚΙΔΙΚΗΣ 

43 

ΚΕΝΤΡΙΚΗΣ ΜΑΚΕΔΩΝΙΑΣ 

κ 

ΠΗΓΑΔΑΚΙ ΣΥΚΙΑΣ 

44 

ΚΕΝΤΡΙΚΗΣ ΜΑΚΕΔΩΝΙΑΣ 

κ 

ΩΥΡΑΝΟΥΠΟΛΗ ΧΑΛΚΙΔΙΚΗΣ 

45 

ΚΕΝΤΡΙΚΗΣ ΜΑΚΕΔΩΝΙΑΣ 

κ 

ΚΑΝΝΙΣΤΡΟ ΧΑΛΚΙΔΙΚΗΣ 

46 

ΚΡΗΤΗΣ 

Α 

ΤΣΟΥΤΣΩΥΡΑΣ ΗΡΑΚΛΕΙΩΥ 

47 

ΚΡΗΤΗΣ 

Κ 

ΩΡΜΟΣ ΦΑΝΕΡΩΜΕΝΗΣ 

ΛΑΣΙΘΙΟΥ ΚΡΗΤΗΣ 

48 

ΚΡΗΤΗΣ 

Α 

ΑΜΜΟΥΔΑΡΑ Θέση Ληστή 

Σπήλιο ΑΓΙΟΥ ΝΙΚΟΛΑΟΥ 
ΛΑΣΙΘΙΟΥ 

49 

ΚΡΗΤΗΣ 

Κ 

ΘΕΣΗ ΒΟΛΑΚΑΣ Δ. ΚΑΛΥΒΩΝ 
ΔΗΜΟΥ ΑΡΜΕΝΩΝ 

50 

ΚΡΗΤΗΣ 

Κ 

ΠΑΝΟΡΜΟΣ ΔΗΜΟΥ ΡΕΘΥΜΝΟΥ 

51 

ΚΡΗΤΗΣ 

Κ 

ΓΑΥΔΟΣ ΧΑΝΙΩΝ 

52 

ΝΩΤΙΩΥ ΑΙΓΑΙΩΥ 

Α 

ΛΑΚΚΙ ΛΕΡΟΥ 

53 

ΝΩΤΙΩΥ ΑΙΓΑΙΩΥ 

Α 

ΣΚΑΛΑ ΑΣΤΥΠΑΛΑΙΑΣ 

54 

ΝΩΤΙΩΥ ΑΙΓΑΙΩΥ 

Α 

ΛΕΙΒΑΔΙΑ ΤΗΛΟΥ 

55 

ΝΩΤΙΩΥ ΑΙΓΑΙΩΥ 

Α 

Π ΑΛΛΟΙ ΝΙΣΥΡΟΥ 

56 

ΝΩΤΙΩΥ ΑΙΓΑΙΩΥ 

Κ 

ΚΑΛΥΜΝΟΣ 

57 

ΝΩΤΙΩΥ ΑΙΓΑΙΩΥ 

Κ 

ΠΗΓΑΔΙΑ ΚΑΡΠΑΘΟΥ 

58 

ΝΩΤΙΩΥ ΑΙΓΑΙΩΥ 

Α 

ΧΩΡΑ ΝΑΞΟΥ 

59 

ΝΩΤΙΩΥ ΑΙΓΑΙΩΥ 

Α 

ΝΑΟΥΣΑ ΠΑΡΟΥ 

60 

ΝΩΤΙΩΥ ΑΙΓΑΙΩΥ 

Κ 

ΤΕΜΕΝΙΑ ΛΑΚΚΙΟΥ - ΛΕΡΟΥ 

61 

ΝΩΤΙΩΥ ΑΙΓΑΙΩΥ 

Κ 

ΚΟΥΦΟΝΗΣΙΑ 

62 

ΝΩΤΙΩΥ ΑΙΓΑΙΩΥ 

Κ 

ΜΠΑΤΣΙ ΑΝΔΡΟΥ 

63 

ΝΩΤΙΩΥ ΑΙΓΑΙΩΥ 

Κ 

ΟΡΜΟΣ ΠΕΔΙΟΥ ΣΥΜΗΣ 

64 

ΝΩΤΙΩΥ ΑΙΓΑΙΩΥ 

Α 

ΝΕΤΙΑ ΣΚΑΛΑΣ ΠΑΤΜΟΥ 

65 

ΝΩΤΙΩΥ ΑΙΓΑΙΩΥ 

Κ 

ΟΡΜΟΣ ΑΛΙΝΤΩΝ ΛΕΡΟΥ 

66 

ΝΩΤΙΩΥ ΑΙΓΑΙΩΥ 

Κ 

ΛΙΒΑΔΙ ΣΕΡΙΦΟΥ 

67 

ΝΩΤΙΩΥ ΑΙΓΑΙΩΥ 

Κ 

ΑΝΑΦΗ 

68 

ΝΩΤΙΩΥ ΑΙΓΑΙΩΥ 

Κ 

ΜΑΝΔΡΑΚΙ ΚΩ 

69 

ΠΕΛΩΠΩΝΝΗΣΩΥ 

Α 

ΚΟΚΚΑΛΑ ΜΑΝΗΣ 

70 

ΠΕΛΟΠΟΝΝΗΣΟΥ 

Κ 

ΣΟΥΣΑΚΙ ΑΓΙΩΝ ΘΕΩΔΟΡΩΝ 

71 

ΠΕΛΟΠΟΝΝΗΣΟΥ 

Κ 

ΝΕΑ ΕΠΙΔΑΥΡΟΣ 

72 

ΠΕΛΟΠΟΝΝΗΣΟΥ 

Κ 

ΠΑΡΑΛΙΑ ΚΑΝΤΙΑΣ ΙΡΙΩΝ 

73 

ΠΕΛΟΠΟΝΝΗΣΟΥ 

Κ 

ΠΟΡΤΟ ΧΕΛΙ 

74 

ΠΕΛΟΠΟΝΝΗΣΟΥ 

Κ 

ΣΑΛΑΝΤΙ Δ. ΚΡΑΝΙΔΙΟΥ 

75 

ΠΕΛΟΠΟΝΝΗΣΟΥ 

Κ 

ΓΥΘΕΙΟ 

76 

ΠΕΛΟΠΟΝΝΗΣΟΥ 

Κ 

ΠΛΥΤΡΑ Δ. ΑΣΩΠΟΥ 

77 

ΣΤΕΡΕΑΣ ΕΛΛΑΔΟΣ 

Κ 

ΚΥΜΗ ΕΥΒΟΙΑΣ 

78 

ΣΤΕΡΕΑΣ ΕΛΛΑΔΟΣ 

Κ 

ΛΟΥΤΡΑ ΑΙΔΗΨΟΥ ΕΥΒΟΙΑΣ 

79 

ΣΤΕΡΕΑΣ ΕΛΛΑΔΟΣ 

Κ 

ΛΙΝΑΡΙΑ ΣΚΥΡΟΥ 

80 

ΣΤΕΡΕΑΣ ΕΛΛΑΔΟΣ 

Κ 

ΩΡΕΟΙ ΕΥΒΟΙΑΣ 

81 

ΣΤΕΡΕΑΣ ΕΛΛΑΔΟΣ 

Κ 

ΒΟΥΡΚΑΡΙ ΧΑΛΚΙΔΑΣ 

82 

ΣΤΕΡΕΑΣ ΕΛΛΑΔΟΣ 

Κ 

ΛΟΥΤΡΑ ΑΙΔΗΨΟΥ ΕΥΒΟΙΑΣ- 
ΤΗΕΒΜΑΕ 8ΥΕΕΑ 

83 

ΣΤΕΡΕΑΣ ΕΛΛΑΔΟΣ 

Κ 

ΡΟΒΙΕΣ ΕΥΒΟΙΑΣ 

84 

ΣΤΕΡΕΑΣ ΕΛΛΑΔΟΣ 

Κ 

ΕΡΕΤΡΙΑ 

Α/Α 

ΠΕΡΙΦΕΡΕΙΑ 

ΕΙΔΟΣ 

ΞΕΝΟΔΟΧΕΙΑΚΟΣ 
ΛΙΜΕΝΑΣ (Ξ.Λ) 

ΘΕΣΗ 

ΞΕΝΟΔΟΧΕΙΑΚΟΥ ΛΙΜΕΝΑ 

1 

ΚΡΗΤΗΣ 

Ξ.Λ. 

ΟΡΕΤΑ ΡΑΝΟΡΑΜΑ ΛΙΑΝΟΣ 
ΚΑΒΟΣ ΠΑΝΟΡΜΟΣ 

Ν.ΡΕΘΥΜΝΟΥ 

2 

ΝΟΤΙΟΥ ΑΙΓΑΙΟΥ 

Ξ.Λ. 

ΠΟΡΤΟ ΒΕΙ_Ι_0 ΚΑΡΔΑΜΑΙΝΑ ΚΩ 

3 

ΚΡΗΤΗΣ 

Ξ.Λ. 

ΡΟΡΤΟ ΕΙΟΙΙΝΤΑ ΚΡΗΤΗ 

4 

ΣΤΕΡΕΑΣ ΕΛΛΑΔΟΣ 

Ξ.Λ. 

ΑΓΙΟΣ ΓΕΩΡΓΙΟΣ ΛΙΧΑΔΑ 

ΕΥΒΟΙΑΣ (ΓΡΕΓΟΛΙΜΑΝΟ) 

5 

ΚΡΗΤΗΣ 

Ξ.Λ. 

ΝΑΝΑ ΧΕΡΣΟΝΗΣΟΣ 

ΗΡΑΚΛΕΙΟΥ ΚΡΗΤΗΣ 

6 

ΚΡΗΤΗΣ 

Ξ.Λ. 

ΜΙΡΑΜΠΕΛΛΟ Α.Ε» ΑΓΙΟΣ 
ΝΙΚΟΛΑΟΣ Ν.ΛΑΣΙΘΙΟΥ ΚΡΗΤΗΣ 

7 

ΔΥΤΙΚΗΣ ΕΛΛΑΔΟΣ 

Ξ.Λ. 

ΣΑΜΑΡΑΣ ΠΥΘΑΓΟΡΑΣ 

ΣΤΑΥΡΟΛΙΜΝΙΩΝΑΣ ΑΣΤΑΚΟΥ 

8 

ΚΡΗΤΗΣ 

Ξ.Λ. 

ΡΟϋΕΕΕ νΐΡ ΤΗΑΕΑ330 ΟΡΜΟΣ 
ΦΟΔΕΛΕ ΗΡΑΚΛΕΙΟΥ 

9 

ΚΡΗΤΗΣ 

Ξ.Λ. 

ΠΛΑΚΑ ΕΛΟΥΝΤΑΣ 

10 

ΚΡΗΤΗΣ 

Ξ.Λ. 

ΒΑΘΥ ΔΗΜΟΥ ΑΓΙΟΥ ΝΙΚΟΛΑΟΥ 

11 

ΝΟΤΙΟΥ ΑΙΓΑΙΟΥ 

Ξ.Λ. 

ΠΟΡΤΟ ΠΑΡΟΣ ΝΑΟΥΣΑ 

ΠΑΡΟΥ 


Άρθρο ΤΡΙΤΟ 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 2013 
Ο Πρόεδρος της Επιτροπής 

ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

Τα Μέλη της Επιτροπής 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΙΧΕΛΑΚΗΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΠΑΝΟΣ ΠΑΝΑΓΙΩΤΟΠΟΥΛΟΣ ΑΘΑΝΑΣΙΟΣ ΤΣΑΥΤΑΡΗΣ 

ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ ΜΙΛΤΙΑΔΗΣ ΒΑΡΒΙΤΣΙΩΤΗΣ 


ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































